MTCC Ge Rashu Ferry Nizaamge Vazeefaathakah Kurimathilumah Hulhuvaalaifi - Vaguthu\nއެމްޓީސީސީގެ ރަށު ފެރީ ނިޒާމްގެ ވަޒީފާތަކަށް ކުރިމަތިލުމަށް ހުޅުވާލައިފި\nހުޅުމާލެ ދާން ބަޔަކު ފެރީއަށް އަރަނީ - ވަގުތު އިމޭޖްސް: އަމީން ފަހުމީ\nއެމްޓީސީސީން ރާއްޖެ ހައި-ސްޕީޑް ފެރީ ނިޒާމަކުން ގުޅާލުމަށް ފަރުމާކޮށްފައިވާ "އިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވޯރކް" މަޝްރޫޢުގެ ވަޒީފާތަކަށް ކުރިމަތިލުމުގެ ފުރުސަތު ހުޅުވާލައިފިއެވެ.\nއެމްޓީސީސީން އެ މަޝްރޫއުގެ މަސައްކަތް ފަށައިގަތުމަށް ތައްޔާރުވަމުން ދަނީ ހަ ބަޔަކަށް ބަހާލައިގެންނެވެ. އެ މަސައްކަތުގެ ތެރެއިން މިހާރު އުތުރުގެ ރަށްތަކުގައި ފެރީ ޓާމިނަލް އެޅުމުގެ މަސައްކަތް ވަނީ ފަށާފައެވެ.\nއެމްޓީސީސީން ފުރަތަމަ އިއުލާނުކޮށްފައި ވަނީ އެންމެ އުތުރުގެ ރަށްތަކުގެ ހއ. އަތޮޅު، ހދ. އަތޮޅު، އަދި ށ. އަތޮޅުގެ ރަށްތަކަށެވެ.\nއެމްޓީސީސީން ކުރި އިއުލާންތަކެއްގައި ބުނެފައި ވަނީ، އެ ކުންފުނީގެ ޓްރާންސްޕޯރޓް ސަރވިސަސް ޑިވިޜަނަށް ބޭނުންވާ މަގާމުތަކުގެ ތެރެއިން މި އަތޮޅުތަކުން 34 އޮޕަރޭޓަރުންނާއި، 36 ފަޅުވެރިންނާއި، 11 އެޑްމިން އޮފިސަރުން ބޭނުންވާ ކަަމަށެވެ.\nމި ވަޒީފާތަކަށް އަންނަ މަހުގެ އަންނަ މަހުގެ ނިޔަލަށް ކުރިމަތިލެވޭނެއެވެ.\nއެމްޓީސީސީން ބުނީ، އޮޕަރޭޓަރުންނާއި ފަޅުވެރިންގެ މުސާރައަކީ 12،000 ރުފިޔާ އާއި 10،000 ރުފިޔާއާ ދެމެެދުގެ މުސާރައެއް ކަމަށެވެ.\nއަދި މި ވަޒީފާއަށް ކުރިމަތިލާ ފަރާތްތަކުގެ އުމުރު ވާން ޖެހޭނީ 18 އަހާރައި 35 އަހަރާއި ދެެމެދު ކަމަށާއި، މި ވަޒީފާތަކުގެ 50% ހާއްސަކޮށްފައި ވަނީ އަންހެނުންނަށް ހާއްސަކޮށްފައި ކަމަށް އެމްޓީސީސީން ބުނެފައި ވެއެވެ.\nއެމްޓީސީސީން ބުނީ އެ ކުންފުނީގެ މަޤްޞަދަކީ ހެޔޮ އަގުގައި ފަސޭހަކަމާއެކު ބޭނުންކުރެވޭ، ކަނޑާއި އެއްގަމުގެ ދަތުރުފަތުރުގެ ޚިދުމަތް ރައްޔިތުންނަށް ފޯރުކޮށްދޭ ކުންފުންޏެއް ގޮތުގައި ދެމިތިބުން ކަމަށެވެ.


Dr. Zakariyya: Gina ummeedhuthakakaa eku IUM ge hungaanan | Mihaaru\nއައިޔޫއެމް: ބޭރުގެ ވެސް އިހުތިރާމް ލިބޭ ތަނަކަށް ހަދުމުގެ ލަނޑުދަނޑި އެބަ އޮތް .-- ފޮޓޯ: އައިޔޫއެމް\nޑރ. ޒަކަރިއްޔާ: ގިނަ އުއްމީދުތަކަކާ އެކު އައިޔޫއެމްގެ ހުންގާނަށް\n26 އޯގަސްޓް 2019 - 08:17 11 comments\nއެ ޔުނިވާސިޓީގައި ދިވެހިންނާ އެކު ތައުލީމް ހާސިލްކުރާނީ ދުނިޔޭގެ އެކި ގައުމުތަކުގެ ދަރިވަރުންނެވެ. ތަފާތު އެކި މައްސަލަތަކުގެ ހައްލު ހޯދުމަށް ދިރާސާކުރަން ހާއްސަ ތަނަކަށް ކުރިއަށް އޮތް ދެތިން އަހަރު ދުވަހުގެ ތެރޭގައި ހެދުމަކީ އުއްމީދެކެވެ. މިއީ އިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް) އަށް މިދިޔަ ހަފުތާގައި އައްޔަންކުރެއްވި ވައިސް ޗާންސެލަރު، ޑރ. އިބްރާހިމް ޒަކަރިއްޔާގެ ވިސްނުމެވެ.\nމީގެ ހަތަރު އަހަރު ކުރިން ޔުނިވާސިޓީއަކަށް ބަދަލުކުރިއިރު، އޭރުގެ މައުހަދުގެ ރެކްޓާއަކަށް ހުންނެވުމުގެ އިތުރުން ޑރ. ޒަކަރިއްޔާ ވަނީ އެތަން ޔުނިވާސިޓީއަކަށް ބަދަލުކުރުމުގައި ވެސް ގިނަ މަސައްކަތްތަކެއް ކުރައްވައިފަ އެވެ. އެގޮތުން ޔުނިވާސިޓީ ތަރައްގީކުރާނެ ގޮތުގެ ދެ ޕްލޭނެއް އެކުލަވާލުމުގައި އޭނާގެ އިސް ދައުރެއް އޮތެވެ.\nޑރ. ޒަކަރިއްޔާ ވިދާޅުވީ އައިޔޫއެމް ތަރައްގީކޮށް އެ ޔުނިވާސިޓީގެ އިލްމު މުޅި ރާއްޖެއަށް ފަތުރާލައި އިސްލާމީ ތައުލީމާއި ތަފާތު އެކި ދާއިރާތަކުން މީހުން ތަމްރީނުކުރާނެ ކަމަށެވެ. އެއާ އެކު ލ. އަތޮޅާއި ފުވައްމުލަކުގައި އައިޔޫއެމްގެ ލާނިން ސެންޓަރު ހަދައި އެ ދެ ހިސާބުގައި އަންނަނީ މަތީ ތައުލީމް ފޯރުކޮށްދެމުންނެވެ.\nސަރުކާރުގެ ތަރައްގީގެ މަޝްރޫއުތައް ހިންގާ މައިގަނޑު ފަސް ސަރަހައްދުގައި އައިޔޫއެމްގެ ކެމްޕަސް ނުވަތަ ލާނިން ސެންޓަރުތައް ގާއިމްކުރުމް، ޔުނިވަސިޓީގެ ޕްލޭންގައިވެ އެވެ.\nއިލްމީ ތަފާތު ޕްރޮގްރާމްތަކުގެ ފެންވަރު މަތިކުރުމާއި ރާއްޖެއަށް ބޭނުންވާ ގޮތަށް ކަރިކިއުލަމް ތަރައްގީކުރުމަކީ ވަރަށް މުހިއްމު މަސައްކަތެކެވެ. އެ ޔުނިވާސިޓީން ދަސްވެނިވާ ކޮންމެ ކުއްޖަކީ ވެސް އެކި މަސައްކަތުގެ ދާއިރާއަށް ބޭނުން ހިފޭ ދަރިވަރަކަށް ހެދުމުގެ ޒިންމާ ވެސް އެބަ އޮތެވެ. އެ އަމާޒަށް ވާސިލްވުމަށް ޔުނިވާސިޓީގެ ތައުލީމީ ހާލަތު ދެނެގަނެވޭނެ ރިޕޯޓެއް ހެދުމުގެ މަސައްކަތް މިހާރު އަންނަނީ ކުރަމުންނެވެ. އެއަށްފަހު ރަނގަޅުކުރަން ޖެހޭ ކަންކަން ރަނގަޅުކުރައްވާނެ ކަމަށް ޑރ. ޒަކަރިއްޔާ ވިދާޅުވި އެވެ.\nޑރ. ޒަކަރިއްޔާ: ޔުނިވަސިޓީގެ ކުރިމަގަށް ކުރަން ހުރި މަސައްކަތްތައް ގިނަ -- ފޮޓޯ: ހުސެއިން ވަހީދު/ މިހާރު\nދަރިވަރުންނަކީ ޔުނިވާސިޓީގެ އެންމެ މުހިއްމު މުދަލަށް ވާއިރު، ދަރިވަރުންގެ އާބާދީ އިތުރުކޮށް ދަރިވަރުންނާ ރަހުމަތްތެރި މާހައުލެއްގައި ހިދުމަތް ފޯރުކޮށްދޭނެ ގޮތަކަށް ޔުނިވާސިޓީގެ މުޅި މާހައުލު ބަދަލުކުރުމުގެ މަސައްކަތް މިހާރު ވަނީ ފަށައިފަ އެވެ. އަދި ތައުލީމް ފޯރުކޮށްދިނުމުގެ އިތުރުން އަމިއްލަ ދިރިއުޅުމަށް ބޭނުންވާނެ މުހިއްމު ހުނަރުތައް ވެސް ދަސްކޮށްދޭން ވަނީ ނިންމައިފަ އެވެ.\n"އަންހެނަކަށް ވިޔަސް ފިރިހެނަކަށް ވިޔަސް ބޭނުންވާނެ އަސާސީ ވިސްނުން ލިއްބައިދިނުމަށް ޕްރޮގްރާމްތައް ހިންގާނަން،" 3،500 އެއްހާ ދަރިވަރުން ކިޔަވަމުން އަންނަ ޔުނިވާސިޓީގެ ވައިސް ޗާންސެލަރު ވިދާޅުވި އެވެ.\nޒަކަރިއްޔާ ވިދާޅުވާ ގޮތުގައި ޔުނިވާސިޓީގެ ފެންވަރު ކަށަވަރުކުރުމުގައި އެންމެ އިންޗިއެއް ވެސް ދޫނުދެއްވާނެ އެވެ. ވިސްނުމަކީ އެއް ދުވަހުން އަނެއް ދުވަހަށް ކުރިއަށް ދިއުމަށް ކަމަށް ވިދާޅުވި އެވެ.\nއަމިއްލަ ފަންޑެއް ގާއިމްކުރުން: އެންމެ މުހިއްމު މަސައްކަތް!\nއައިޔޫއެމަށް ކޮންމެ އަހަރަކު ވެސް ސަރުކާރުގެ ބަޖެޓުން ފައިސާ ހަމަޖައްސަ އެވެ، މި އަހަރު އެތަނަށް ގާތްގަނޑަކަަށް 40 މިލިއަނެއްހާ ރުފިޔާ ކަނޑައެޅި އެވެ. އެ ފައިސާއިން މުވައްޒަފުންނަށް މުސާރަ ދީ އިމާރާތުގެ ބައެއް މައްސަލަތައް ހައްލުކުރެވެ އެވެ. ނަމަވެސް އެއީ އައިޔޫއެމް އިން ބޭނުންވާ ގޮތެއް ނޫނެވެ. ސަރުކާރަށް ބަރޯސާނުވެ، ޓްރަސްޓް ފަންޑެއް ގާއިމްކޮށް އެއަށް ފައިސާ ހޯދުމަކީ ޔުނިވާސިޓީގެ މުހިއްމު ލަނޑުދަނޑިއެކެވެ.\nއައިޔޫއެމްގެ އެއް ވިސްނުމަކީ ހުޅުމާލޭގައި "ސަނާބިލް" ނަމަކަށް ކިޔާ އިމާރާތެއް އަޅައި އެތަނުން އާމްދަނީ ހޯދުމެވެ. އެހެންކަމުން އަމާޒު ހިފާފައި ވަނީ ކުރިއަށް އޮތް ފަސް އަހަރުގެ ތެރޭގައި ސަނާބިލް އިމާރާތް ނިންމުމެވެ.\nޒަކަރިއްޔާ ވިދާޅުވި ގޮތުގައި، ސަރުކާރުގެ އެކި ކުންފުނިތަކާއި ބޭރުގެ ފަރާތްތައް އެދިގެން ތަފާތު އެކި ދާއިރާތަކުން ދިރާސާތައް އަންނަނީ ހަދަމުންނެވެ. އެ މަސައްކަތްތަކުން ވެސް ލިބޭ ފައިސާ ޖަމާކުރަނީ އެ ޓްރަސްޓް ފަންޑަށެވެ. އޭގެ އިތުރުން ވިޔަފާރިތަކަށް އަމާޒުކޮށް ޓްރެއިނިން ޕްރޮގްރާމްތަކއި ގާނޫނީ ލަފާ ދިނުމާއި ހޭލުންތެރިކުރުވުމުގެ ތަފާތު ޕްރޮގްރާމްތައް ހިންގުމަކީ ޓްރަންސްޓް ފަންޑު ބޮޑުކުރެވޭނެ ގޮތްތަކެވެ.\nއައިޔޫއެމްގެ ގްރެޖުއޭޝަނެއް: މިހާރު ވެސް 3،500 ދަރިވަރުން ގެންދަނީ ކިޔަވަމުން .--ފޮޓޯ: ރައީސް އޮފީސް\nކުރިއަށް އޮތް ފަސް އަހަރު ދުވަހަށް އަމާޒުކޮށް މި އަހަރު ހެދި ސްޓްރެޓީޖިކް ޕްލޭނުގައިވާ ގޮތުން 2023 އަންނަން ވާއިރަށް އައިޔޫއެމް ޓްރަސްޓް ފަންޑު 75 މިލިއަން ރުފިޔާއަށް ބޮޑުކުރުމަކީ މަގުސަދެކެވެ.\nމީގެ ތިން އަހަރު ކުރިން، އައިޔޫއެމްގެ ޗާންސެލަރަކަށް އޭރު ހުންނެވި ޑރ. މުހައްމަދު ޝަހީމް ވިދާޅުވެފައިވާ ގޮތުގައި ޔުނިވާސިޓީގެ ފަންޑުގައި އޭރު ހަ މިލިއަނެއްހާ ރުފިޔާ ހުންނާނެ އެވެ.\nއިސްލާމިކް ޔުނިވާސިޓީ އޮފް މޯލްޑިވްސް ހޯލްޑިންގެ ނަމުގައި ކުންފުންޏެއް ވަނީ އުފައްދައިފަ އެވެ. އެ ކުންފުނިން ވެސް ބޮޑަށް އަމާޒުހިފާފައިވަނީ ފަންޑު ހޯދުމުގެ ދާއިރާއަށެވެ.\n"އަމިއްލަ ފައިމައްޗަށް ޔުނިވާސިޓީ ތެދުވެވޭނެ މަގެއް ފަހިވެގެންދާނެ ދުވަހެއްގެ އިންތިޒާރުގައި އަޅުގަނޑުމެން މި ތިބީ،" އެ ޔުނިވާސިޓީގެ ސެންޓާ ފޯ ޕޯސްޓް ގްރެޖުއޭޓްގެ ޑީނަކަށް ކުރިން ހުންނެވި ޒަކަރިއްޔާ ވިދާޅުވި އެވެ.\nއޭނާ ވިދާޅުވީ ސަރުކާރަށް ބަރޯސާނުވެ އަމިއްލައަށް ފަންޑު ހޯދުމުން، އެތަނަށް ސަރުކާރުން ކުރާ ހޭދަ ކުޑަވެ މުހިއްމު އެހެން މަސައްކަތަކަށް އެ ފައިސާއިން ހަރަދު ވެސް ކުރެވޭނެ ކަމަށެވެ.\n"ސަރުކާރަށް ލުއި ހޯދައިދިނުމުގެ ގޮތުން އަޅުގަނޑުމެންގެ އަމިއްލަ މަސައްކަތުން ފަންޑު ޖަނަރޭޓުކުރަމުން ގެންދިޔައިމަ ސަރުކާރުން ދެއްވަން އޮންނަ މިންވަރު މަދުވެގެން ދިއުމުގެ ނަތީޖާއިން، އެ ފައިސާ ޑައިވާޓްކުރެވޭނީ ރައްޔިތުންގެ އެހެން ހިދުމަތް ފޯރުކޮށްދިނުމަށް،" ޒަކަރިއްޔާ ވިދާޅުވި އެވެ.\nއައިޔޫއެމްގެ ރަމްޒަކަށް އިސްލާމީ ޝަރީއާ ގާނޫނާއި އިސްލާމިކް ފައިނޭންސް\nއިސްލާމީ ޝަރީއާ ގާނޫނާއި އިސްލާމިކް ފައިނޭންސް އަދި ބޭންކިންނަކީ އައިޔޫއެމް ރަމްޒުކޮށްދޭ ދެ ޕްރޮގްރާމްގެ ގޮތުގައި ހެދުމަކީ ވެސް ޒަކަރިއްޔާގެ އަމާޒެކެވެ. އެ އަމާޒަށް ވާސިލްވުމަށް އެ ދެ ޕްރޮގްރާމް ތަރައްގީކުރާނެ ކަމުގެ ޔަގީންކަން ޒަކަރިއްޔާދެއްވަ އެވެ.\nއައިޔޫއެމަށް މިދިޔަ ހަފުތާގައި އައްޔަންކުރެއްވި ވައއިސް ޗާންސެލަރު ޑރ. ޒަކަރިއްޔާ "މިހާރު" އަށް އިންޓަވިއު ދެއްވަނީ.-- ފޮޓޯ: ހުސެއިން ވަހީދު/ މިހާރު\nޔުނިވާސިޓީން ނުކުންނަ ވަކީލުންނާއި ޝަރުއީ ދާއިރާގެ މީހުންނަކީ ހުނަރުވެރި ބަޔަކަށް ހެދުމާއި އިސްލާމިކް ފައިނޭންސް އިން ތައުލީމް ހާސިލްކުރާ މީހުންނަކީ ދާއިރާގައި އިތުބާރު ހިފޭ ބަޔަކަށް ހެދުމަށް މަސައްކަތްތަކެއް ކުރަން ޖެހޭ ކަމަށް އޭނާ ވިދާޅުވި އެވެ.\nސެޓްފިކެޓް ލެވެލް އިން ފެށިގެން ޕީއެޗް.ޑީއާ ހަމައަށް ކިޔަވައިދޭ ޔުނިވާސިޓީގައި ތަފާތު އެކި ދާއިރާތަކުން ތިރީހަކަށް ކޯސް ،މިހާރު ވެސް ހިންގަ އެވެ. އޭގެ ތެރެއިން ވެސް އެންމެ ޑިމާންޑް ބޮޑީ އިސްލާމިކް ފައިނޭންސް އާއި ޝަރީއާ އަދި ޓީޗިންގެ ކޯސްތަކަށެވެ.\nބޭރުގެ ދަރިވަރުންނަށް މަރުހަބާ\nޒަކަރިއްޔާ ވިދާޅުވި ގޮތުގައި އައިޔޫއެމްއަކީ ދުނިޔޭގެ ފެންވަރުގައި ގުނާލެވޭ ތަނަކަށް ހެދުމާއި ސައުތު އޭޝިޔާ ސަރަހައްދުގައި އިސްލާމީ ތައުލީމް ފެތުރުމުގައި އެންމެ އިސް ދައުރެއް އަދާކުރާ ތަނަކަށް ހެދިދާނެ އެވެ. އެ އަމާޒަށް ވާސިލްވުމަށް، އައިޔޫއެމްގެ ކޯސްތައް ބޭރުގެ ގައުމުތަކުގައި އިސްތިހާރުކޮށް އެކި ހިސާބުތަކުން ދަރިވަރުން ގެނައުމީ މުހިއްމު ކަމެކެވެ.\nޒަކަރިއްޔާ ވިދާޅުވީ ރާއްޖޭގައި ތިން ބަހުން ކިޔަވައިދެމުން އަންނަ ހަމައެކަނި ޔުނިވާސިޓީ، އައިޔޫއެމްގެ ކޯސްތައް އެންމެ ފުރަތަމަ އިސްތިހާރުކުރާނީ މި ސަރަހައްދުގެ ގައުމުތަކަށް ކަމަށެވެ. އެއަށް ފަހު ދުނިޔޭގެ އެކި ގައުމުތަކަށް އެ ޔުނިވާސިޓީގެ ކޯސްތަކުގެ މައުލޫމާތު ފޯރުކޮށްދޭނެ އެވެ.\nއެ ދަރިވަރުން ބޭތިއްބުމަށް އައިޔޫއެމް އިން ވިސްނަނީ "ހޯމް ސްޓޭ" ގޮތަށެވެ.\n"ފުރަތަމަ ފެށުމެއްގެ ގޮތުގައި، ތަޖުރިބާކުރުމުގެ ގޮތުން މި ބަލަނީ އަޅުގަނޑުމެންގެ ކޯސްތަކަށް ބޭރުގެ ކުދިން އެޓްރެކްޓް ކުރުވައި ޝައުގުވެރިވަނީ ނަމަ އެ ކުދިން، މާލޭގައި ތިބުމަށްޓަކައި މިކަހަލަ ޕޮސިބިލިޓީއެއް ނުވަތަ މިކަހަލަ ގޮތަކަށް ކަންކަން ރޭވިދާނެތޯ ނުވަތަ ނޫންތޯ ބަލާލަން،" ޒަކަރިއްޔާ ވިދާޅުވި އެވެ.\nސައުދި އަރަބިއްޔާގެ ދެ ދަރިވަރަކު މި ފަހުން އައިޔޫއެމް އިން ވަނީ މާސްޓާސް ފުރިހަމަކޮށްފަ އެވެ. އަދި މިހާރު ވެސް ބޭރުގެ ދަރިވަރަކު އަންނަނީ ތައުލީމް ހާސިލްކުރަމުންނެވެ.\nޒަކަރިއްޔާ އަކީ ތައުލީމީ އަދި ތަޖުރިބާ ހުރި ބޭފުޅެކެވެ. އެހެން މީހުންނަށް އިލްމު ފޯރުކޮށްދެއްވުމަކީ، ދީނީ އިލްމުވެރިއެއްގެ ގޮތުގައި އޭނާ އަބަދުވެސް ކުރައްވަމުން ގެންދެވި ކަމެކެވެ. އެހެންކަމުން ތައުލީމީ ދާއިރާއަށް އިތުރު ތަރައްގީއެއް، ސީދާ އޭނާގެ ހިންގެވުމުގެ ތެރެއިން ގެންނެވުމުގައި، ހުރިހާ ވަގުތެއް، ހޭދަކުރައްވާނެ ކަމާ މެދު ޝައްކެއް ނެތެވެ.\nއިތުރު ލިޔުންތައް މަތީ ތައުލީމު އިސްލާމިކް ޔުނިވަސިޓީ މިނިސްޓްރީ އޮފް ހަޔާ އެޑިއުކޭޝަން


Harubee Misrah furaifi | Mihaaru\nމާލޭގައި އޮތް ޝޯއެއްގައި ހަރުބީން އައިޓަމެއް ހުށަހަޅައި ދެނީ.\nމިސްރުގެ ފެސްޓިވަލަށް ހަރުބީ ފުރައިފި\n03 ސެޕްޓެމްބަރ 2016 - 07:322comments\nމިއަދުން ފެށިގެން ހަފުތާއެއްގެ މުއްދަތަށް މިސްރުގައި ކުރިއަށް ގެންދާ "އިސްމައިލިއާ އިންޓަނެޝަނަލް ފޯކްލޯރް ފެސްޓިވަލް" ގައި ބައިވެރިވާން ރާއްޖޭގެ ބޮޑުބެރު ގްރޫޕް ހަރުބީ މިސްރަަށް ފުރައިފި އެވެ.\nބޮޑުބެރު ލަވައަށް އިންގިލާބެއް ގެނައި މަޝްހޫރު ލަވަ ކިއުންތެރިޔާ އިބްރާހީމް މަމްދޫހް (މަންޑޭ) ވެސް ހަރަކާތްތެރިވާ ހަރުބީ ބުރާސްފަތި ދުވަހުގެ ރޭ މިސްރަށް ފުރީ 21 މީހުންގެ ޓީމަކާ އެކުގަ އެވެ.\nއެ ގްރޫޕުން ބުނީ މިސްރުގެ ފެސްޓިވަލުން ފުރުސަތު ލިބުނީ އެ މީހުންގެ ފްރޮފައިލް އެ ފެސްޓިވަލް އިންތިޒާމުކުރާ ފަރާތަށް ފެނިގެން ލިބުނު ދައުވަތަކުން ކަމަށެވެ. އެހެންވެ މިއީ ހަރުބީ އަށް ލިބުނު ރަނުގެ ފުރުސަތެއް ކަމަށާއި މިކަމާ އުފަލުން ތިބި ކަމަށް ގްރޫޕްގެ މެމްބަރުން ވަނީ ބުނެފަ އެވެ.\nހެޔޮ އެދޭ ފަރާތްތަކާ އެކު ސްޕޮންސަ ވެސް ހޯދައިގެން މިސްރަށް ކުރާ ދަތުރުގައި "އިސްމައިލިއާ އިންޓަނެޝަނަލް ފޯކްލޯރް ފެސްޓިވަލް" ގައި ރާއްޖޭގެ ބޮޑުބެރުގެ ސަގާފަތް ވަރަށް ފުރިހަމަ އަށް ދައްކުވައި ދޭނެ ކަމަށް ހަރުބީން ބުންޏެވެ.\nމި ފެސްޓިވަލަށް ހަރުބީ އަށް ފުރުސަތު ލިބުމުން މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ވެސް ވަނީ ފައިސާގެ އެހީއެއް ދީފަ އެވެ.\nމިސްރަށް ފުރުމުގެ ކުރިން ހަރުބީގެ މެމްބަރުން އެއާޕޯޓްގައި ގްރޫޕް ފޮޓޯއަކަށް އެތުރިގެން.\nމި މަހުގެ 20-27 އަށް މިސްރުގެ ކަލްޗަ މިނިސްޓްރީން އިންތިޒާމުކޮށްގެން ބާއްވާ "އިންޓަނެޝަނަލް ސަމާ ފެސްޓިވަލް ފޮ ސްޕިރިޗުއަލް މިއުޒިކް އެންޑް ޗާންޓިން" ގައި ވެސް ރާއްޖޭގެ ބޮޑުބެރު ގްރޫޕެއް ބައިވެރި ވާނެ އެވެ.އެ ފެސްޓިވަލްގައި ބައިވެރި ވާނީ ހަބޭސް ބޮޑުބެރު ގްރޫޕެވެ.\nއިތުރު ލިޔުންތައް ހަރުބީ ރާއްޖެ-މިސްރު


މާލިއްޔަތު ޤާނޫނު ސުޕްރީމް ކޯޓުގެ ޙުކުމަށްފަހު\n→ ޖީ.އެމް.އާރު އެއްބަސްވުން ސޮއިކުރި ދުވަހުގެ ލިޔުމެއް ބައިނަލްއަޤްވާމީ އާބިޓްރޭޝަންގެ މައްސަލަ ← މާލިއްޔަތު ޤާނޫނު ސުޕްރީމް ކޯޓުގެ ޙުކުމަށްފަހު ތާރީޚް: 19 ސެޕްޓެމްބަރ 2012 މާލިއްޔަތު ޤާނޫނަށް 2010 ވަނަ އަހަރު ގެނެވުނު އިޞްލާޙުތަކަކީ، ޤާނޫނުއަސާސީއާ ޚިލާފު އިޞްލާޙުތަކެއްކަމަށް ކަނޑައަޅާނެ ތަނެއް ނެތްކަމަށް ސުޕްރީމް ކޯޓުގެ ފުލް ބެންޗްގެ އިއްތިފާޤުން ނިންމެވީ 15 ސެޕްޓެމްބަރު 2012 ގައެވެ.\nސުޕްރީމް ކޯޓުގެ އެ ނިންމުމަކީ، އޭގެޒާތުގައި މާލިއްޔަތު ޤާނޫނާ ގުޅޭގޮތުން ކުރަންހުރި ކަންކަން ނިމުމެއް ނޫނެވެ. އެ ޤާނޫނުގެ ޞައްޙަކަމާމެދު ކުރެވޭ ސުވާލުތައް ނިމުމަކަށް އައުމެވެ.\nއެކަމަކު، އެ ޤާނޫނުގައި ބަޔާންކޮށްފައިވާ ތަޞައްވުރާއި އެ ޤާނޫނުގެ ނިޔަތް ޙާސިލުކުރުމަށްޓަކައި ސަރުކާރާއި މަޖިލިސް ގުޅިގެން ކުރަންޖެހޭ ކަންކަން އަދި ނުކުރެވި ހަމައެގޮތުގައި ހުރީއެވެ.\nއެ ޤާނޫނު ފާސްވުމުން ސަރުކާރުން ބުނަމުންދިޔައީ، އެ ޤާނޫނުގައި ބުނާ ކަންކަން ކުރެވޭނީ ޤާނޫނުތަކެއް ފާސްކޮށްގެންކަމުގައެވެ. އެ ޤާނޫނުތައް ނެތި މާލިއްޔަތު ޤާނޫނަށް ގެނައި އިޞްލާޙުތަކާއިގެން ކުރިޔަށްދާނަމަ، ރައްޔިތުންނަށް ދެވޭ އެހީތަކަށް ބުރޫއަރާނެއެވެ.\n2 އަހަރުފަހުން، މިއަދުވެސް، އަޅުގަނޑުމެން މިތިބީ ހަމަ އެ ހިސާބުގައެވެ. ސުޕްރީމް ކޯޓުގެ ޙުކުމުން މާލިއްޔަތު ޤާނޫނަށް ގެނައި އިޞްލާޙުތަކަކީ، ޤާނޫނުގައި ރަނގަޅު އިޞްލާޙުތަކެއްކަމަށް ކަނޑައެޅިނަމަވެސް، އެހިސާބުން ފެށިގެން ދެން ޙައްލުކުރަންޖެހޭ ކަންކަން ބައިވަރެވެ. މުހިންމެވެ. އަސާސީއެވެ. އަދި އެކަންކަން އަވަހަށް ނިންމަން ޖެހެއެވެ.\nމާލިއްޔަތު ޤާނޫނަށް ގެނެވުނު ތަފާތު އިޞްލާޙުތަކުގެ ތެރެއިން2ކަމެއް ރައްޔިތުންނާ ސީދާ ގުޅޭ2ކަމަށްވާތީ، އެ ދެ ކަންތައް މި ލިޔުމުގައި ފާހަގަ ކޮށްލާނަމެވެ.\nރައްޔިތުންނަށް ދެވޭ ޢިނާޔަތްތައް\nސަރުކާރުން ކަނޑައަޅާފައިވާ ބައެއް ސިޔާސަތުތަކުގެ ދަށުން، ރައްޔިތުންގެ ތެރެއިން ބައެއްކަހަލަ ޚާއްޞަ އަޅާލުން ބޭނުންވާ ފަރާތްތަކަށް، ފައިސާގެ ޢިނާޔަތް ދެވެއެވެ.\nއޭގެތެރެއިން ބައެއް ކަންކަން ހުރީ ޤާނޫނުގައި ލިޔެވިފައެވެ. މިސާލަކަށް 65 އަހަރުންމަތީގެ މީހުންނަށް ދެވޭ ޕެންޝަނުގެ ވާހަކައެވެ. އެހެންނަމަވެސް، އެހެން ބައެއް ޙާލާތްތަކުގައި ތިބޭ ފަރާތްތަކަށް ދެވޭ ޢިނާޔަތް އެދެވެނީ، ހަމައެކަނި ސިޔާސަތެއްގެ ދަށުންނެވެ. ޤާނޫނެއްގައި އެކަން ކުރާނެގޮތް އޮވެގެނެއް ނޫނެވެ.\nމިސާލަކަށް އެކަނިވެރި މައިންނަށް ދެވޭ ޢިނާޔަތުގެ ފައިސާއެވެ. ކަރަންޓް ސަބްސިޑީގެ ގޮތުގައި ދެވޭ ޢިނާޔަތުގެ ފައިސާއެވެ. އާސަންދައިގެ ދަށުން ދެވޭ އެހީއެވެ. މަސްވެރިންނަށް ދެވޭ ސަބްސިޑީއެވެ. މަތީ ތަޢުލީމަށް ދެވޭ މާލީ އެހީއެވެ.\nމާލިއްޔަތު ޤާނޫނަށް ގެނެވުނު އިޞްލާޙުގެ ސަބަބުން އަންނަ ބަދަލަކީ، ރައްޔިތުންގެ ތެރެއިން ޚާއްޞަ އަޅާލުމެއް ދޭންޖެހޭ ފަރާތްތައް ޢިނާޔަތް ދޭން ސަރުކާރުން ކަނޑައެޅިނަމަވެސް، އެ ޢިނާޔާތްތައް ދިނުމުގެ އުސޫލުތައް އޮންނަންޖެހޭނީ ރައްޔިތުންގެ މަޖިލީހުން ފާސްކުރާ ވަކި ޤާނޫނެއްގައި ލިޔެވިފައެވެ.\nޢިނާޔާތް ދެވޭ ކޮންމެ ބަޔަކާ ގުޅޭގޮތުން ވަކި ޤާނޫނެއް ކޮންމެހެން ބޭނުމެއް ނުވެއެވެ. އެކަމަކު، އެއްވެސް ބަޔަކަށް ޢިނާޔަތް ދޭނަމަ، އެ ޢިނާޔަތް ދޭނެ މައިގަނޑު އުސޫލުތައް ހިމެނޭ ޤާނޫނެއް އުފަންކޮށްގެން ނޫނީ ދެން އެ ޢިނާޔާތްތަކެއް ނުދެވޭނެއެވެ.\nމިހާރު މިކަމާ އަވަސްވެގަންނަންޖެހުން މައްސަލައަކަށް ވެދާނެއެވެ. ދެން މިކަން ކުރެވޭނީ، އިމަރޖެންސީ އަޅާފައިގޮސް ޤާނޫނެއް ފާސްކޮށްގެން ކަމުގައި ވެދާނެއެވެ.\nއެކަމަކު، މާލިއްޔަތު ޤާނޫނަށް ގެނެވުނު އިޞްލާޙުތަކުގެ ޤާނޫނު ފާސްވެ ޢަމަލުކުރަން ފަށާފައިވާތާ2އަހަރުދުވަސް ވެއްޖެއެވެ. ސުޕްރީމްކޯޓުގެ ޙުކުމްވެސް އެއައީ، މައްސަލަ ހުށަހެޅިތާ ގާތްގަނޑަކަށް ދޮޅުއަހަރު ފަހުންނެވެ.\nމާލިއްޔަތު ޤާނޫނަށް ގެނެވުނު އިޞްލާޙުތަކުގެ ޤާނޫނު 13 ޑިސެމްބަރު 2010 ގައި ތަޞްދީޤުކުރުމަށްފަހު، ހަމައެދުވަހު، އެ ޤާނޫނު ޞައްޙަ ނޫންކަމަށް ކަނޑައަޅައިދިނުމަށް ސުޕްރީމް ކޯޓަށް ހުށަހެޅުމުން، ސުޕްރީމް ކޯޓުގެ ވަގުތީ އަމުރެއް ނެރުނީ، އެ ޤާނޫނާ ގުޅޭގޮތުން ސުޕްރީމް ކޯޓުން ޙުކުމްކުރަންދެން، އެހާތަނަށް ރައްޔިތުންނަށް ދެމުންދިޔަ ޢިނާޔާތްތައް ދެމުން ދިޔުމަށެވެ.\nމިހާރު ޤާނޫނުގެ ޞައްޙަކަމާގުޅޭ ޙުކުމް ސުޕްރީމް ކޯޓުން އެއޮތީ އިއްވާފައެވެ. މުޅި ބެންޗުގެ އިއްތިފާޤުންނެވެ. އެހެންކަމުން އެހިސާބުން ފެށިގެން، ކުރިން ސުޕްރީމް ކޯޓުން 2010 ގައި ކުރި ވަގުތީ އަމުރުވެސް ނިމުމަކަށް އައީއެވެ.\nކަންމިހެން ދިމާވުމުން، ސުޕްރީމް ކޯޓުގެ ޙުކުމުގެ ތާރީޚުން ފެށިގެން (މާނައަކީ، 15 ސެޕްޓެމްބަރ 2012 އިން ފެށިގެން) ދެން ރައްޔިތުންނަށް ދެވޭ ޢިނާޔަތް ދެވެމުންދާންވާނީ، ރައްޔިތުންގެ މަޖިލީހުން ފާސްކުރާ ޤާނޫނެއްގައިވާ ގޮތުގެމަތިންނެވެ.\nމިހެން ދަންނަވާއިރުވެސް، މިދެންނެވޭ ވާހަކައިގެ ނަތީޖާ އުފެދި އެނބުރިގެންދާނެގޮތް އަޅުގަނޑަށް ފުރިހަމައަށް ވިސްނައިގަނެވެއެވެ. މިކަމުގެ ސަބަބުން ރައްޔިތުންގެ ބަޔަކަށް ލިބެމުންދިޔަ ޢިނާޔަތްތައް ދުވަސްކޮޅަކަށް މެދުކެނޑިދާނެކަން އަޅުގަނޑަށް ވިސްނެއެވެ. އަދި، މިކަމުގެ ސަބަބުން އުފެދިގެންދާނެ ސިޔާސީ ވާދަވެރިކަމާއި ޙަމަލާތަކުގެ އޮއިވަރުވެސް އަޅުގަނޑަށް ވިސްނެއެވެ.\nއެކަމަކު، އަޅުގަނޑުމެން ކުރަންހުރި މަސައްކަތް އަޅުގަނޑުމެން ނުކޮށް ތިބުމުން ދެން ވާނެ ހައެތި މިވަނީއެވެ.\nކްރޮސް ސަބްސިޑީ ދިނުން\nސަރުކާރުން އިޢުލާނުކުރާ ވަކި ޕްރޮޖެކްޓެއް ވިޔަފާރީގެ އުސޫލުން ބަޔަކު ހިންގުމަށް ޝައުގުވެރިކުރުމަށްޓަކައި، އެ ޕްރޮޖެކްޓް ކާމިޔާބުކުރާ ފާރާތަށް އެހެން ކޮންމެވެސް މަންފާއެއް ލިބޭގޮތަށް ބައެއް ޕްރޮޖެކްޓްތައް ދޫކުރެވިފައި އެބަހުއްޓެވެ.\nމިސާލަކަށް ދަތުރުފަތުރުގެ ނިޒާމުގެ ދަށުން އައްޑޫ ފުވައްމުލަކާ ދެމެދެ ހިންގޭ ޕްރޮޖެކްޓް ހިންގައިދޭތީ އެމްވީކޭއަށް ދޫގަސް ވިޔަފާރިކުރަން ދޫކޮށްލުން ކަހަލައެވެ.\nމާލޭގައި ގާކޮށީގައި އަޅާ ފްލެޓުތަކުގެ ބަދަލުގައި އެ ފްލެޓްއަޅާ ޓާޓާއަށް ޅަވިޔަނި އަތޮޅުން ލަގްޒަރީވިލާ އަޅަން ރަށެއް ދިނުން ކަހަލައެވެ.\nކުޅުދުއްފުށީގައި އަޅާ ފްލެޓްތަކުގެ ބަދަލުގައި ލަގްޒަރީވިލާ އެޅުމަށް ނޫމަޑިއަށް ދައްޕަރު ދިނުންކަހަލައެވެ.\nއަރިއަތޮޅުގެ ދެބުރީގައި ފެރީ ހިންގައިދޭތީ އެމް.ޓީ.ސީ.ސީއަށް ވާވު ފޮއްތެޔޮ ރިޒޯޓު ހަދަން ދިނުން ކަހަލައެވެ.\nމާލިއްޔަތު ޤާނޫނަށް ގެނެވުނު އިޞްލާޙުގެ އެއް ބޭނުމަކީ، ޕަބްލިކް ޕްރައިވެޓް ޕާޓްނަރޝިޕްގެ އުސޫލުން ދައުލަތާ ގުޅިގެން ވިޔަފާރިކުރާ ޢާންމު ފަރާތަށް ދެވޭ ޢިނާޔަތްތައް ނުވަތަ ވަކި ޕްރޮޖެކްޓެއް ހިންގާ ފަރާތަށް މަންފާއެއްގެ ގޮތުގައި ދެވޭ ޢިނާޔަތްތައް (ކްރޮސް ސަބްސިޑީ)، ރައްޔިތުންގެ މަޖިލީހުން ފާސްކުރާ ކްރޮސް ސަބްސިޑީ ދިނުމުގެ އުސޫލުތައް ބަޔާންކުރާ ޤާނޫނެއްގައިވާ ގޮތުގެމަތިން ނޫނީ، ނުދެވޭނެގޮތް ހެދުމެވެ.\nމާލިއްޔަތު ޤާނޫނުގެ ތެރެއިން އެކަން ހަމަޖައްސާލެވޭކަށް ނޯންނާނެއެވެ. އަދި، ގަވާއިދެއް ހަދާލައިގެންވެސް، އެކަން ކޮށްލެވޭކަށް ނޯންނާނެއެވެ. ޤާނޫނުގައި ބުނަނީ، އެކަން ކުރެވޭނީ، ރައްޔިތުންގެ މަޖިލީހުން ފާސްކުރާ ޤާނޫނެއްގައިވާ ގޮތުގެމަތިން ކަމަށެވެ. އެހެންކަމުން، ކްރޮސް ސަބްސިޑީ ދިނުމުގެ މައިގަނޑު އުސޫލުތައް ހިމެނޭ ޤާނޫނެއް ފާސްކުރުން ނޫންގޮތެއް ދެން ނޯންނާނެއެވެ.\nހަމަގައިމުވެސް، ސުޕްރީމް ކޯޓުގެ ޙުކުމަށްފަހު، މާލިއްޔަތު ޤާނޫނާ ގުޅިގެން އުފެއްދި ޝައްކުތައް ނިމިދިޔުމުން، ދެން އެފަދަ މުޢާމަލާތެއް ރާއްޖޭގައި ސަރުކާރަށް ހިންގޭނީ، ކްރޮސް ސަބްސިޑީގެ ޤާނޫނަކާ އެއްގޮތްވާ ގޮތުގެމަތިންކަން، ޝައްކަކާ ނުލައި އެނގޭމިންވަރަށް އެ ޤާނޫނުގެ އުސޫލު މިހާރު އެއޮތީ ސުޕްރީމް ކޯޓުން ސާފުކޮށްދީ، ނަގަހައްޓައިދީފައެވެ.\nއަދި، އެ ޤާނޫނު 2010 ގައި ފާސްވުމަށްފަހު، އެއަށް ނުބަލައި، އޭގެބޭރުން ދެވުނު ކްރޮސް ސަބްސިޑީތަކުގެ މައްސަލަ އަދި ވަކިން ޙައްލުކުރަން އޮތީއެވެ.\n15 ސެޕްޓެމްބަރުގައި ކުރި ސުޕްރީމް ކޯޓުގެ ޙުކުމުން އާ ޤާނޫނެއް އުފަންކުރީކީ ނޫނެވެ. 2010 ގައި އުފަންކުރި ޤާނޫނު އުފަންވެފައިއޮތީ ރަނގަޅަށޭ ބުނީއެވެ. އެހެންކަމުން، ޞައްޙަ ޤާނޫނެއްއޮވެ، އެއާޚިލާފަށް ކުރެވިފައިވާ ކަންކަން ރަނގަޅު މަގަށް އަވަހަށް އެޅުވުމަކީވެސް ކުރަންޖެހޭ ކަމެކެވެ.\nއަދި ސުޕްރީމް ކޯޓުން 2010 ގައި ކުރި ވަގުތީ އަމުރުގައި ކްރޮސް ސަބްސިޑީގެ ވާހަކައެއް ނާދެއެވެ. އެ އަމުރުގައި ބުނަނީ އެ މައްސަލައިގައި ސުޕްރީމް ކޯޓުން ޙުކުމްކުރަންދެން ރައްޔިތުންނަށް ދެވޭ ޢިނާޔަތްތައް އެގޮތުގައި ދެމުންދިޔުމަށެވެ. އެހެންކަމުން، ވޭތުވެދިޔަ2އަހަރު ދެވުނު ކްރޮސް ސަބްސިޑީގެ މައްސަލައަށްވެސް ދާއިމީ ޙައްލެއް ހޯދައިދޭން މިއޮތީ ޖެހިފައެވެ.\nދުވަހުގެ މުތް”ތިމާއަށް ހެދޭ ގޯހުން ޢިބްރަތް ހާސިލުކުރަން ނޭނގިއްޖެ މީހަކީ ފޭލިވެއްޖެ މީހެކެވެ.“


އަރިއަތޮޅު ދެކުނުބުރީ އަތޮޅު ކައުންސިލްގެ އިދާރާ، އދ. މަހިބަދޫ\nސަޕޯރޓިންގ ކޯ އެލަވަންސް 2\nއަތޮޅު ކައުންސިލް އިދާރާގެ ކޮމްޕިއުޓަރ ސިސްޓަމްތަކަށް ދިމާވާ މައްސަލަތައް ޙައްލުކޮށް މަރާމާތުކޮށް ބެލެހެއްޓުމާއި، އަތޮޅު ކައުންސިލާއި، ކައުންސިލުން ފޯރުކޮށްދޭ ޚިދުމަތްތަކުގެ އައިޓީއާބެހޭ އެންމެހާ ކަންކަން ތަރައްޤީކޮށް ބެލެހެއްޓުން\nއަތޮޅު ކައުންސިލްގެ ވެބްސައިޓު ބެލެހެއްޓުމާއި، ރަށުކައުންސިލް އިދާރާތަކުގެ ކޮމްޕިއުޓަރ ސިސްޓަމްތަކަށް ދިމާވާ މައްސަލަތައް ޙައްލުކޮށްދިނުމުގައި އެހީތެރިވުން.\nއަތޮޅުގޭގެ ސެކިއުރިޓީ ކެމެރާ ސިސްޓަމްތައް ބެލެހެއްޓުމާއި، އަތޮޅު ގޭގެ ޑޯ ލޮކް ސިސްޓަމް މެއިންޓެއިންކޮށް ހިންގުން.\nއަތޮޅު ކައުންސިލް އިދާރާގެ ފޯނު ސިސްޓަމްތަކާއި ފެކްސް، މެއިލް އަދި އިންޓަރނަލް ނެޓްވޯކާއި، މެއިން ސާވަރއަށް ދިމާވާ މައްސަލަތައް ހައްލުކުރުމާއި، އެފަދަ ކަންކަމުގައި ރަށުކައުންސިލް އިދާރާތަކަށް އެހީތެރިކަން ފޯރުކޮށްދިނުން.\nމީގެއިތުރުން ސްޕަވައިޒަރ ނުވަތަ ޒިންމާދާރުވެރިޔާ، ވަޒީފާގެ ޙައިޡިއްޔަތުން ކުރުމަށް އަންގާ ކަންކަން ކުރުން.\nއިންފޮމޭޝަން ޓެކްނޮލޮޖީ ނުވަތަ ކޮމްޕިއުޓަރ ސައިންސްގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.\nހާސިލުކޮށްފައިވާ ތަޢުލީމާއި ތަމްރީނަށް ބަލައިގެން. މަޤާމުގެ މަސައްކަތާއި ގުޅޭ ދާއިރާއިން ލިބިފައިވާ ތަޖުރިބާއަށް ބަލައިގެން. ޤާބިލުކަން ކަށަވަރުކުރުމަށް އިންޓަވިއު ކޮށްގެން. އަދި މީގެ އިތުރުން ކޮމްޕިއުޓަރަށް އަހުލުވެރިވެފައިވާ މިންވަރަށް ބެލޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 އެޕްރީލް 2019 ވާ ބުދަ ދުވަހުގެ 10:00 ގެ ކުރިން، އަރިއަތޮޅު ދެކުނުބުރީ އަތޮޅު ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] އަދި ފެކްސް 6680522 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 11 އެޕްރީލް 2019 އާއި 16 އޭޕްރިލް 2019 އާ ދެމެދު، އަރިއަތޮޅު ދެކުނުބުރީ އަތޮޅު ކައުންސިލްގެ އިދާރާ ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6680507 ނުވަތަ 6680039 އަށެވެ. ފެކްސް ކުރާނެ ނަންބަރަކީ، 6680522 އެވެ. އީ-މެއިލް ކުރާނީ [email protected] އަށެވެ.\nސުންގަޑި: 10 އޭޕްރިލް 2019 1000


SunOnline: Four Seasons gai kaiveni hushahelhy maluge dhaanakun\nފޯ ސީޒަންސްގައި ކައިވެނި ހުށަހެޅީ މަލުގެ ދާނަކުން\nއަހުމަދު ޖައިޝަން 14 Nov 2019, 18:06\nއިންޑިއާގެ ފެޝަން ބްލޮގަރަކާ ކައިވެނިކުރުމަށް ހުށަހަޅާފައިވަނީ 2000 ފިނިފެންމަލުން --- ފޮޓޯ : ސޯނަމް ބަބާން\nލޯބި ހުށަހެޅުމާއި ކައިވެނި ކުރުމަށް ހުށަހެޅުމަށް އެކި މީހުން ގެންގުޅޭނީ އެކި ކަހަލަ މޮޅެތި ގޮތްތަކެވެ. ފޯ ސީޒަންސް މޯލްޑިވްސް ލަނޑާގިރާވަރު ރިސޯޓުގައި ވަނީ ދާދި ފަހުން އާދަޔާ ހިލާފުގޮތަކަށް ކައިވެނި ކުރުމަށް ހުށަހަޅާފައެވެ. އެއީ ފިނިފެންމަލުގެ ފިޔަތަކުގެ ދާނަކުންނެވެ.\nއިންޑިއާގެ ފެޝަން ބްލޮގާއެއް ކަމަށްވާ ސޯނަމް ބަބާނީއާ ކައިވެނި ކުރުމަށް އޭނާގެ ފިޔާންސޭ ނީލް ސާންގްވީ ހުށަހެޅީ ޕޫލެއް ފުރެންދެން ފިނިފެންމަލުގެ ފިޔަ އަޅައިގެންނެވެ. ނީލް ކައިވެނި ހުށަހެޅީ ޕޫލް ކައިރީގައި އެއް ކަކޫ މައްޗަށް ތިރިވެ ހުރެއެވެ.\nދެމީހުންގެ ސޯޝަލް މީޑިއާއަށް އެ ޕްރޮޕޯސަލްގެ ފޮޓޯތަކާއި ވީޑިއޯތައް ވަނީ އަޕްލޯޑުކޮށްފައެވެ. ފޯ ސީޒަންސް ލަނޑާގިރާވަރުގެ ވޯޓަ ވިލާއެއްގެ އިންފިނިޓީ ޕޫލެއް ފުރާ ފިނިފެންމާ ފިޔަ އަޅާފައިވާއިރު ޕޫލްގެ މެދުގައި ހުދުކުލައިން ލިޔެލާފައިވަނީ "ވިލް ޔޫ މެރީ މީ" އެވެ.\nފްލޯރިސްޓުން ބުނާގޮތުގައި އެވަރުގެ އިންފިނިޓީ ޕޫލެއް ފުރާ މާ އެޅުމަށް 15 ކިލޯގްރާމުގެ ފިނިފެންމާ ބޭނުންވާނެއެވެ. އެއީ ގާތްގަނޑަކަށް 2000 ފިނިފެންމަލެވެ. ނީލްގެ ޕްރޮޕޯސަލް އާ އެކު ސޯނަމް ހުރީ ބަސް ހުސްވެފައެވެ.\n"މީގެކުރީންވެސް ނީލްގެ ސަބަބުން އަހަރެން ބަސްހުސްވޭ. އެކަމު މިއަދު ދިން ސަޕްރައިޒްއާއެކު ހަމަ ބުނާނެ އެއްޗެއްވެސް ނޭނގޭ،" އޭނާ ބުންޏެވެ.\nސޯނަމް ބުނީ ކައިވެންޏަށް ތައްޔާރު ކަމަށާއި ނީލްއާއެކު އާއިލާއެއް ފެށުމަށް ކެތްމަދުވެފައިވާ ކަމަށެވެ.\nބޭކިންގް ޕައުޑާ އަދި ބޭކިންގް ސޯޑާގެ ތަފާތު އެނގޭތަ؟\nކައިޒީންގެ ގިވްއަވޭތައް ހަވާލުކޮށްފި، ތައުރީފް އޮހެނީ\n"ސަޅަކް 2" ހޮޓްސްޓާއަށް


EPL: Fahu Minute Liverpool In Everton Maayoos Kollaifi - Vaguthu\nފަހު މިނެޓު ލިވަޕޫލުން އެވަޓަން މާޔޫސްކޮށްލައިފި\nރޭގެ މެޗުން މޮޅުވި ގޯލް އޮރީގީ ކާމިޔާބުކުރަނީ --- ފޮޓޯ/ ގެޓީ\nއިނގިރޭސި ޕްރިމިއާ ލީގުގައި ރޭ ކުޅުނު މާސީ ސައިޑް ޑާބީގައި ފަހު މިނެޓް ގޯލް ޖަހައި، ލިވަޕޫލުން އެވަޓަން މާޔޫސް ކޮށްލައިފިއެވެ.\nޕްރިމިއާ ލީގުގައި ކުޅެވޭ އެންމެ ފޯރިގަދަ އެއް މެޗު ކަމަށްވާ، އެވަޓަންއާއި ލިވަޕޫލްގެ ޑާބީ، ރޭ ނިމުނީ 1-0ގެ ނަތީޖާއަކުންނެވެ.\nއިނގިރޭސި ލީގު ތާވަލުގެ އެއްވަނައިގައި 38 ޕޮއިންޓާއެކު މެންޗެސްޓާ ސިޓީ އޮތް އިރު، ރޭގެ މެޗުން މޮޅުވެ ލިވަޕޫލް ވަނީ 36 ޕޮއިންޓާއެކު ލީގު ތާވަލުގައި ސިޓީއާ ގާތަށް ޖެހިލައިފައެވެ. ރޭގެ މެޗަކީ އެކިއެކި މުބާރާތްތަކުގައި ލިވަޕޫލާއި އެވަޓަން ކުރިމަތިލި 232 ވަނަ ފަހަރެވެ.\nމެޗުގެ 94 ވަނަ މިނެޓުގައި ލިވަޕޫލުން ގޯލް ޖެހި އިރު، އޭގެ ކުރިން ފެނުނީ ގޯލްކީޕަރުންގެ މެޗެއްގެ ގޮތުގައެވެ. ހާއްސަކޮށް ދެޓީމުގެ ގޯލްކީޕަރުންގެ ފަރާތުންވެސް ރަނގަޅު ސޭވްތަކެއް ފެނިފައިވެއެވެ. މެޗުގެ ކުރީކޮޅުގައި ލިވަޕޫލްގެ ސަޑިއޯ މާނޭއަށް ލިބުނު ހުސް ފުރުސަތު އޭނާ ނާކާމިޔާބުކޮށްލި އިރު، ފުރަތަމަ ހާފްގައި ޒެރްދާން ޝަގީރީ ފޮނުވާލި ހަމަލާ ދިފާއުކުރީ އެވަޓަންގެ ގޯލްކީޕަރު ޖޯޑަން ޕިކްފޯޑެވެ.\nފުރަތަމަ ހާފްގައި ލިވަޕޫލްގެ ބްރެޒިލް ގޯލްކީޕަރު އެލިސަން ބެކާވެސް ވަނީ މޮޅު ސޭވެއް ކޮށްފައެވެ. އަންދްރޭ ގޮމޭޒް، ގޯލް އޭރިއާ ތެރޭގައި ހުރެ ބޮލުން ފޮނުވާލި ހަމަލާ ވެއްޓިގަނެގެން ސޭވް ކުރީ އެލިސަންއެވެ. އޭގެ ފަހުން ގުލްފީ ސިގަޑްސަންގެ ހަމަލާގެ ގޯލްގެ ދަނޑިއަށް އަމާޒުވި އިރު، ޖޯއީ ގޮމޭޒްގެ ހަމަލާއިން ލިވަޕޫލްގެ ގޯލް ދިފާއުކުރީ ގޯލްކީޕަރު އެލިސަންއެވެ.\nމިރޭގެ މެޗުގެ ހަމައެކަނި ގޯލް ފަހު މިނެޓުގައި ލިވަޕޫލަށް ކާމިޔާބުކޮށްދިނީ ބެލްޖިއަމް ފޯވަޑް ޑޭވިޑް އޮރީގީއެވެ. މިރޭގެ މެޗަކީ މިއަހަރުގެ އޯގަސްޓުގައި ކުޅުމާ ދުރަށް ދިޔުމަށްފަހު އޮރީގީ ކުޅުނު ފުރަތަމަ މެޗެވެ. އޮރީގީގެ ގޯލަކީ އެވަޓަން ގޯލްކީޕަރު ޕިކްފޯޑަށް ހެދުނު ގޯހަކުން އޭނާ ކާމިޔާބުކުރި ގޯލެކެވެ.\nއެންމެފަހުން ލިވަޕޫލާ ދެކޮޅަށް އެވަޓަން ނުކުތް 18 މެޗުންވެސް މޮޅުވީ ލިވަޕޫލެވެ. އަދި މިދިޔަ ގަރުނުގައިވެސް އެވަޓަންއަށް ލިވަޕޫލް ދަނޑުގައި އެޓީމު ބަލިކުރެވިފައެއް ނުވެއެވެ. މިރޭގެ މެޗުން މޮޅުވި ގޯލް ޖެހުމާއެކު ލިވަޕޫލްގެ ކޯޗު ޔާގަން ކްލޮޕް ވަނީ އުފާފާޅުކުރުމަށް ދަނޑު މައްޗަށް އަރާފައެވެ.\nމެޗަށްފަހު ކްލޮޕް ވަނީ އެކަމަށް މާފަށްވެސް އެދިފައެވެ.


Germany Aa Eku World Cup Ge Thashi Ufulaali Shweinsteiger Footboalha In Retire Koffi - Vaguthu\nޖަރުމަނާއެކު ވޯލްޑް ކަޕްގެ ތަށި އުފުލާލި ޝްވައިންސްޓައިގާ ފުޓްބޯޅައިން ރިޓަޔާކޮށްފި\nޖަރުމަނާއެކު 2014 ވަނަ އަހަރުގެ ފީފާ ވޯލްޑްކަޕް ކާމިޔާބުކުރި ލެޖެންޑަރީ މިޑްފީލްޑަރު ބަސްޓިއަން ޝްވައިންސްޓައިގާ ފުޓްބޯޅައިން ރިޓަޔާކޮށްފި އެވެ.\nއުމުރުން މިހާރު 35 އަހަރުގެ ޝްވައިންސްޓައިގާ އޭނާގެ ރިޓަޔާމެންޓް އިއުލާންކޮށްފައިވަނީ އެމެރިކާގެ މޭޖާ ލީގު ސޮކާގެ ސީޒަން ނިމުނުތާ ދެ ދުވަސްފަހުންނެވެ.\nރިޓަޔާމެންޓް އިއުލާންކުރަމުން ޝްވައިންސްޓައިގާ ބުނީ ފުޓްބޯޅަ އަށް އަލްވަދާއު ކިޔަން ޖެހުމުން ދެރަވާ ކަމަށާއި މި ނިންމުމަކީ ހަޔާތުގައިވެސް މިހާތަނަށް ނިންމަން ޖެހުނު އެންމެ އުނދަގޫ ނިންމުން ކަމަށެވެ. އަދި އަށާރަ އަހަރަށްފަހު ފުޓްބޯޅަ އާއި ދުރަށްދާން ޖެހުމުން ފޫހިވާނެ ކަމަށާއި ނަމަވެސް ދިރިއުޅުމުގައި ކުރިއަށް ދިމާވާން ހުރި ޗެލެންޖަސް ތަކާއި ކުރިމަތިލާން އޭނާ ކެތްމަދުވެފައިހުރި ކަމަށެވެ.\nޝްވައިންސްޓައިގާ ބުނީ ފުޓްބޯޅަ ކެރިއަރުގައި އެކީގައި ކުޅުނު ޓީމު މޭޓުންނާއި ކޯޗުންގެ އިތުރުން ސަޕޯޓަރުންނަށް އޭނާގެ ހިތުގެ އެންމެ ފުން މިނުން ޝުކުރު އަދާކުރާ ކަމަށެވެ. އަދި އޭނާގެ ހިތަކުން ފުޓްބޯޅަ ދުވަހަކުވެސް ފިލައިގެން ނުދާނެ ކަމަށާއި ކުރިއަށްއޮތްތާގައިވެސް ވެވެންއޮތް ގޮތަކުން މި ކުޅިވަރަށް އެހީވުމުގައި ދެމިހުންނާނެ ކަމަށެވެ.\nކެރިއަރުގައި ގިނަގުނަ ކާމިޔާބީތަކެއް ހޯދާފައިވާ ޝްވައިންސްޓައިގާ ފާހަގަވެފައިވަނީ ދަނޑުމަތީގައި މަސަތްކަތުގެ ރޭޓު ވަރަށް މަތި ކުޅުންތެރިއެއްގެ ގޮތުގަ އެވެ. 2001 ވަނަ އަހަރު ޖަރުމަނުގެ ބަޔާން މިއުނިކާއެކު ޕްރޮފެޝަނަލް ފުޓްބޯޅަ ކެރިއަރު ފެށި ޝްވައިންސްޓައިގާ ވަނީ އެޓީމަށް 500 އަށްވުރެ ގިނަ މެޗު ކުޅެދީ 40 އަށްވުރެ ގިނަ ލަނޑު ކާމިޔާބުކޮށްދީފަ އެވެ. އޭނާ ވަނީ ބަޔާން އާއެކު ބުންޑެސްލީގާ އަށް ފަހަރު އަދި ޖަރުމަން ކަޕް ހަތް ފަހަރު ކާމިޔާބުކޮށްފަ އެވެ. މީގެ އިތުރުން 2013 ވަނަ އަހަރުގެ ޔުއެފާ ޗެމްޕިއަންސް ލީގުގެ ތަށި ބަޔާނުން އުފުލާލިއިރު އެޓީމުގެ މެދުތެރެ ބެލެހެއްޓުމުގައި އެންމެ މުހިއްމު ރޯލެއް އަދާކުރީ ޝްވައިންސްޓައިގާ އެވެ.\nޖަރުމަނުގެ ގައުމީ ފުޓްބޯޅަ ޓީމަށް 121 މެޗު ކުޅެދީ 24 ލަނޑު ޖަހައިދީފައިވާ ޝްވައިންސްޓައިގާ އަކީ އެގައުމުން 2006 އަދި 2010 ވަނަ އަހަރު ވޯލްޑްކަޕްގެ ލޯ މެޑަލް ހޯދިއިރު ވެސް ޓީމުގައި ހިމެނުނު ކުޅުންތެރިއެކެވެ. ކެރިއަރުގައި ހޯދި އެންމެ ބޮޑު ކާމިޔާބީގެ ގޮތުގައި ބްރެޒިލްގައި 2014 ވަނަ އަހަރު ވޯލްޑް ކަޕްގެ ތަށި ޖަރުމަނަށް ކާމިޔާބުކޮށްދިނުމުގައި މުހިއްމު ދައުރެއް އަދާކުރުމަށްފަހު ޖެހިގެން އައި އަހަރު އޭނާ ވަނީ ބަޔާން ދޫކޮށް އިނގިރޭސިވިލާތުގެ މެންޗެސްޓާ ޔުނައިޓެޑަށް ބަދަލުވެ އެ ކްލަބުގައި ދެ އަހަރު ދުވަސް ހޭދަކޮށްފަ އެވެ.\nމެންޗެސްޓާ ޔުނައިޓެޑުގައި ހޭދަކުރި ދެ ސީޒަންގައިވެސް ޝްވައިންސްޓައިގާ އަށް މާއެދެވޭ ކުޅުމެއް ނުދެއްކުނު އިރު އޭނާ ޔުނައިޓެޑުގެ ފުރަތަމަ އެގާރައިގައި ހިމެނިގެން ދެ އަހަރު ދުވަހުގެ ތެރޭގައި ޕްރިމިއާ ލީގުގައި ކުޅެފައިވަނީ އެންމެ ތޭރަ މެޗެވެ.\nއޭގެ ފަހުން 2017 ވަނަ އަހަރު ފްރީ ޓްރާންސްފާ އެއްގެ ދަށުން އެމެރިކާގެ ޗިކާގޯ ފަޔާސް އަށް ބަދަލުވެ އެޓީމަށް ކުޅެދިން ފުރަތަމަ މެޗުގައި ޝްވައިންސްޓައިގާ ވަނީ ލަނޑު ޖަހާފަ އެވެ. ޗިކާގޯ ފަޔާސް އާއެކު އޭނާ ހޭދަކުރި ފުރަތަމަ ސީޒަނުގައި އެ ކްލަބުން މޭޖާލީގު ސޮކާގެ ތިންވަނައިގައި އޮވެ ނިންމާލި ނަމަވެސް ފާއިތުވެދިޔަ ދެ އަހަރު ލީގުގައި އެޓީމަށް އެހާ ރަނގަޅު ނަތީޖާތަކެއް ނެރެވިފައިނުވެ އެވެ.


ޕީއެފްއޭގެ މޮޅު ކުޅުންތެރިޔާ އެވޯޑަށް ވާދަކުރާ ހަ ކުޅުންތެރިން އިއުލާންކޮށްފި\nއިނގިރޭސި ވިލާތުގެ ޕްރޮފެޝަނަލް ފުޓްބޯލް އެސޯސިއޭޝަން (ޕީއެފްއޭ) އިން ހޮވާ އިނގިރޭސި ލީގުތަކުގެ އެންމެ މޮޅު ކުޅުންތެރިޔާއަށް މި އަހަރު ވާދަކުރާ ހަ ކުޅުންތެރިން އިއުލާންކޮށްފިއެވެ.\nމި އެވޯޑަށް މި އަހަރު ވާދަކުރާ ހަ ކުޅުންތެރިންގެ ތެރޭގައި މި ސީޒަންގައި އިނގިރޭސި ލީގުގެ އެއްވަނައިގައި އޮތް މެންޗެސްޓާ ސިޓީގެ ތިން ކުޅުންތެރިން ހިމެނެއެވެ. އެއީ ސިޓީގެ ކެވިން ޑެ ބްރައިނާއާއި، ޑޭވިޑް ސިލްވާއާއި، ލީރޯއި ސާނޭއެވެ. މި ތިން ކުޅުންތެރިންގެ އިތުރުން ދެން ވާދަކުރާ ކުޅުންތެރިންނަކީ، ލިވަޕޫލްގެ މުހައްމަދު ސަލާހާއި، ޓޮޓެންހަމްގެ ހެރީ ކޭންއާއި، މެންޗެސްޓާ ޔުނައިޓެޑްގެ ގޯލްކީޕަރު ޑޭވިޑް ޑެހެއާއެވެ.\nމި ހަ ކުޅުންތެރިންގެ ތެރެއިން މެންޗެސްޓާ ސިޓީގެ ލީރޯއި ސާނޭއާއި ޓޮޓެންހަމްގެ ހެރީ ކޭން ވަނީ ޕީއެފްއޭއިން ހޮވާ އެންމެ މޮޅު ޒުވާން ކުޅުންތެރިޔާގެ އެވޯޑަށް ވާދަކުރާ ހަ ކުޅުންތެރިންގެ ތެރޭގައި ހިމެނިފައެވެ. މި ދެ ކުޅުންތެރިންގެ އިތުރުން ދެން ޒުވާން މޮޅު ކުޅުންތެރިޔާއަށް ވާދަކުރާ ކުޅުންތެރިންނަކީ، މެންޗެސްޓާ ސިޓީގެ ރަހީމް ސްޓާލިންއާއި، ސިޓީގެ ގޯލްކީޕަރު އެޑަސަންއާއި، މެންޗެސްޓާ ޔުނައިޓެޑްގެ މާކަސް ރަޝްފޯޑާއި، ފުލަމްގެ ރަޔަން ސޮސަނެވެ. މި އެވޯޑަކީ އިނގިރޭސި ލީގުތަކުގައި ކުޅޭ 21 އަހަރުން ދަށުގެ ޒުވާން ކުޅުންތެރިންނަށް ޚާއްޞަކޮށް ދޭ އެވޯޑެވެ.\nޕީއެފްއޭގެ އެންމެ މޮޅު ކުޅުންތެރިޔާގެ އެވޯޑު މިދިޔަ އަހަރު ކާމިޔާބުކުރީ ޗެލްސީގެ އެންގޯލޯ ކާންޓޭއެވެ. އެންމެ މޮޅު ޒުވާން ކުޅުންތެރިޔާގެ އެވޯޑު ހޯދީ ޓޮޓެންހަމްގެ ޑެލެ އަލީއެވެ. މި ދެ ކުޅުންތެރިން ވެސް މި އަހަރުގެ އެއްވެސް އެވޯޑަކަށް ވާދަކުރާ ކުޅުންތެރިންގެ ތެރޭގައި ނުހިމެނެއެވެ.\nސޯޝަލް މީޑިއާގައާއި ފުޓުބޯޅަ ވެބްސައިޓްތަކުގައި ހިންގާ ޕޯލްތަކުގެ ނަތީޖާތައް ދައްކާ ގޮތުގައި، ޕީއެފްއޭގެ އެންމެ މޮޅު ކުޅުންތެރިޔާގެ އެވޯޑު މި އަހަރު ކާމިޔާބުކުރާނެކަމަށް ގިނަ ބަަޔަކު ދެކެނީ ލިވަޕޫލްގެ މުހައްމަދު ސަލާހެވެ.


ދިވެހި ސަރުކާރުން އިޒްރޭލާ ގުޅުން ބާއްވާތީ ގިނަ ދިވެހިން ލަދުގަނޭ! – Shafeeu Abdullah\nދިވެހި ސަރުކާރުން އިޒްރޭލާ ގުޅުން ބާއްވާތީ ގިނަ ދިވެހިން ލަދުގަނޭ!\nAugust 14, 2011 ޝަފީޢު ޢަބްދުﷲ\nގައްޒާފީގެ މަންދޫބުންނާ އެއްތަނެއްގައި ތިބެން ލަދުގަންނަ ކަމަށް ދިވެހި ސަރުކާރުން ޖެނިވާގައި ހުންނަ އދ. ގެ މަރުކަޒަށް ކަނޑައަޅުއްވާފައި ހުންނަވާ ސަފީރު އިރުތިޝާމް އާދަމް ބުރާސްފަތި ދުވަހު ވިދާޅުވެއްޖެއެވެ. އޭނާ މިހެން ވިދާޅުވީ އދ. ގެ ހިއުމަން ރައިޓްސް ކައުންސިލުން ބޭއްވި ލީބިޔާ ސަރުކާރުން ހިންގާ ކަމަށް ތުހުމަތު ކުރާ އިންސާނިއްޔަތާ ހިލާފް އަމަލުތަކާ ބެހޭގޮތުން ބޭއްވި މަޝްވަރާ ބައްދަލުވުމުގައެވެ.\nމި ބައްދަލުވުމުގައި ލީބިޔާގެ ޒައީމް ކާނަލް މުއައްމަރުލް ގައްޒާފީގެ މަންދޫބުން ބައިވެރިވެ ވަޑައިގަތެވެ. މި ބައްދަލުވުމުގައި އިރުތިޝާމް ވިދާޅުވީ ކުށެއް ނެތް އަންހެނުންނާއި ކުޑަކުދިންނާއި އެތައް ހާސްބަޔަކު މަރައި އަނިޔާކުރުމަށް އަސްކަރިއްޔާގެ ބޭނުން ހިފާފައިވާ މީހެއްގެ މަންދޫބުންނާ އެއްތަނެއްގައި ހުންނަން ލަދުގަންނަ ކަމަށެވެ.\nދިވެހި ސަރުކާރުން މި އަހަރު އެޕްރީލް މަހުގައި ލީބިޔާ ސަރުކާރާ އޮންނަ ސިޔާސީ ގުޅުން ކަނޑާލީ ލީބިޔާ ސަރުކާރުން ކުށެއް ނެތް އެތައް ބަޔަކު މަރަމުންދާ ކަމަށް ބުނެ، އިންސާނިއްޔަތާ ހިލާފު އެފަދަ އަމަލުތައް ކުރަމުންދާ ޤައުމަކާ ދިވެހި ސަރުކާރުން ގުޅުން ނުބާއްވާނެކަމަށް ބުނަމުންނެވެ.\nގިނަ ދިވެހިން ދެކޭގޮތުގައި ލީބިޔާގެ މަންދޫބުންނާ އެއް ތަނެއްގައި ތިއްބަވަން ދިވެހި ސަރުކާރުން ލަދުގަންނަ ވާހަކަ ދެއްކުމަކީ ހަމަޖެހޭ ކަމެއް ނޫނެވެ. ސަބަބަކީ އިޒްރޭލާއެކު ދިވެހި ސަރުކާރުން ބާއްވަމުންދާ ސިޔާސީ ގުޅުމާހެދިއެވެ. އިޒްރޭލަކީ ފެށުނީއްސުރެ ފަލަސްތީނުގެ ކުޑަކުދިންނާއި އަންހެނުންނާއި ކުށެއް ނެތް އެތައް ހާސް ބަޔަކު މަރާފައިވާ އަދި މަރަމުންދާ ޤައުމެކެވެ. ބައިނަލް އަޤްވާމީ މުޖްތަމަޢަށާއި އދ ގެ ޤަރާރުތަކަށް ގޮން ޖަހަމުންދާ އިޒްރޭލަކީ ދުނިޔޭގައި އޮތް އެންމެ ލާއިންސާނީ ޤައުމެވެ.\nމި ސަރުކާރު ވެރިކަމާ ހަވާލުވުމަށްފަހު އިޒްރޭލާއެކު ބާއްވަމުންދާ ސިޔާސީ ގުޅުމާ ދެކޮޅަށް ގިނަ ދިވެހިންތަކެއްވަނީ މަގު މައްޗަށް ނުކުމެ މުޒާހަރާކޮށް އެބައިމީހުންގެ ޝުއޫރުތައް ފާޅުކޮށްފައެވެ. ނަމަވެސް ސަރުކާރުން ވަނީ އެ ގޮވާލުންތަކަށް ބީރު ކަންފަތެއް ދީފައެވެ. ނަތީޖާއެއްގެ ގޮތުން ދިވެހި ސަރުކާރުން ގެންގުޅުއްވާ ޚާރިޖީ ސިޔާސަތަކީ އެއްވެސް ހަރުދަނާ ކަމެއްނެތް ދެފުށް ދެގޮތް ސިޔާސަތެކޭ ބުނާ މީހުން މަދެއް ނޫނެވެ.\nދިވެހި ސަރުކާރުން ލީބިޔާ ސަރުކާރުގެ މަންދޫބުންނާ އެއްތަނެއްގައި ތިބުމަކީ ލަދުގަންނަކަމެކެވެ. ނަމަވެސް، ގިނަ ދިވެހިން ދެކޭ ގޮތުގައި އިޒްރޭލާ ބާއްވާ ގާތްގުޅުމަކީ އަދި އެއަށްވުރެ ލަދުހުތުރު ކަމެކެވެ.


nidheegai vaahaka dhehkumakee nurahkka kameh - Hali News\nނިދީގައި ވާހަކަދެއްކުމަކީ ނުރައްކާ ކަމެއް\nނިދީތެރޭގައި ވާހަކަ ދެއްކުމަކީ އާންމު ކަމެއްނޫނެވެ. އެހެންނަމަވެސް މިކަން ތަހައްމަލުކުރަމުންދާ ބަޔަކުވެސް އަޅުގަނޑުމެންގެތެރޭގައި އުޅެ އެވެ. މިކަމުގެ ސަބަބުން އެއްކޮޓަރިއެއްގައި ނިދާ މީހުނަށް ނުވަތަ ބައިވެރިޔާއަށް އުނދަގޫވެ އެވެ. އަދި ނިދީގައި ވާހަކަދެއްކޭ މީހާގެ ސިއްރުތައް ހާމަވުންވެސް އެކަށީގެންވެ އެވެ.\nދިރާސާތަކުން ހާމަވާގޮތުގައި ކުޑަކުދިންގެ ތެރެއިން އުމުރުން3އަހަރާއި 10 އަހަރާދެމެދުގެ 50 ޕަސެންޓު ކުދިން ނިދީތެރޭގައި ވާހަކަ ދައްކައެވެ. އަދި ބޮޑެތިމީހުންގެތެރެއިން5ޕަސަންޓު މީހުން ނިދީތެރޭގައި ވާހަދައްކަ އެވެ. މީގެތެރޭގައި ގިނައީ ފިރިހެނުންނެވެ.\nނިދީގައި ވާހަދައްކާ މީހުން ގިނައިން އަޑުނުވީއްލާ (ކިޔާ ނުކިޔާއެއްޗެއް ނޭނގި) ވާހަދައްކައެވެ. މިގޮތަށް ވާހަކަދެއްކެނީ ވަރަށް ގަދަޔަށް ނިދާފައި އޮންނައިރު އެވެ. އަދި ޖުމުލައެއް އެކޮށް ސާފުވާނޭ ގޮތަށްވެސް ބުނެ އެވެ. ސިއްޙީ މާހިރުން ބުނަނީ މިހެން ވާހަކަދައްކަނީ އެހާ ގަދަޔަށް ނުނިދިއޮވެ އެވެ. މިގޮތަށް ވާހަކަދައްކާމީހުން ބައެއްފަހަރަށް ދައްކާ ވާހަކަ އަށް ޖަވާބު ދިނުމުން ވާހަކަ އިތުރަށް ކުރިއަށްވެސް ގެންދެއެވެ.\nނިދީގައި ވާހަކަދައްކާމީހުން ގިނައިން ދައްކާނީ އާންމު ދިރިއުޅުމުގެ ވާހަކައެވެ. އެދުވަހަކު ނުވަތަ އެ ދުވަސްވަރެއްގައި ކޮށްފައިވާ ނޫނީ ކުރަމުންދާ ކަމެއްގެ ވާހަކައެވެ. އަދި އެމީހެއްގެ ހިތާއި ސިކުނޑި، އެކަމަކަށް ޝައުގު އުފެދިފައިވާ ކަމެއްގެ ވާހަކަ އެވެ. އެހެންކަމަށްވާނަމަ، ކިތަންމެ ނާދިރު ކަމަކަށް ވިޔަސް ތިމާގެ ސިއްރެއް ހާމަވުމަކީ އެކަށީގެންވާކަމެއްކަމަށް ޟިއްޙީ މާހިރުން ގަބޫލުކުރެ އެވެ.\nނިދީގައި ވާހަކަ ދެއްކުމަކީ ޑިޕްރެޝަން ނުވަތަ ހިތްހަމަނުޖެހުމުގެ ސަބަބުން ވާކަމެކެވެ. އަދި ބައެއްފަހަރަށް ދިރިއުޅުމުގެ ހާލަތުންނާއި ހައްލު ނުކުރެވިފައިވާ މައްސަލަތަކުގެ ސަބަބުންވެސް ނިދީގައި ވާހަކަ ދެއްކެ އެވެ.\nނިދީގައި ވާހަކަދެއްކުން ހުއްޓުވުމަށްޓަކައި ރޭގަނޑު އަވަހަށް ކެއުމާއި އެކު ހަމަ ނިދި ނިދޭތޯ ބެލުން ރަނގަޅެވެ. އަދި ކެފެއިން ހުންނަ އެއްޗިހި މަދުކޮށް، އާންމުކޮށް ކާ ކެއުން މަދުކުރުމުންވެސް މިކަމަށް ލުޔެއް ލިބޭނެއެވެ. މީގެ އިތުރަށް ނިދުމުގެ ކުރިން ހަށިހެޔޮވާފަދަ، ހަށިގަނޑަށް އަރާމު ލިބޭފަދަ ކަމެއް ކޮށްލުންވެސް ރަނގަޅު ކަމަށް ޞިއްޙީ މާހިރުން ލަފާ ދެއްވަ އެވެ.\nނިދީގައި ވާހަކަ ދެއްކުމަކީ އެއްވެސް ކަމެއްނުކޮށްވެސް ރަނގަޅުވާ ކަމެކެވެ. އެއީ ދިރިއުޅުމުގެ ވައްޓަފާޅިއަށް އަންނަ ބަދަލަކުންވެސް ރަނގަޅުވާކަމެކެވެ.


Raajjey Gai Firihenaku, Anhenakah Vegen, Huhtuvaane Meehaku Nei! - Vaguthu\n1 އަހަރު ކުރިން ( ފެބުރުއަރީ 11, 2019 )\nވީޑިއޯ އާއްމު ކުރަމުންދާ މީހާގެ ވީޑިއޯއެއްގެ ސްކްރީން ޝޮޓް\nދިވެހިންގެ ތެރޭގައި ނުރަނގަޅު އާދަތައް ހަރުލާ ވާހަކަ އަބަދުވެސް ދެކެވެއެވެ. ނަމަވެސް އެކަންތައް ޙައްލު ކުރުމަށް ކޮންމެވެސް ބަޔަކު ނިކުންނަތަން ފެނެއެވެ. ލަޓޯ ފަޓޯ ވެގެން އުޅޭ ޒުވާނުންނަށް މަގު ދައްކައިދިނުމަށްވެސް ބަޔަކު މަސައްކަތް ތަކެއް ކުރެއެވެ. ނަމަވެސް މިއަދު މިބުނަން އުޅޭ މައްސަލައާމެދު އެއްވެސް މީހަކު އެއްޗެއް ނުބުނެ، އެކަން ހުއްޓުވުމަށް މަސައްކަތް ނުކުރާތީ އެކަމާ ލައްކަ ލަދު ގަންނަމެވެ. ނަންގަންނަން މިއުޅެނީ މިހާރަކަށް އައިސް ވަރަށް ބޮޑަށް ދައުރުވަމުން އަންނަ މީހެއްގެ ވީޑިއޯ ތަކެއްގެ ވާހަކައެވެ.\nޓިކްޓޮކް ކިޔާ އެޕްލިކޭޝަންއެއް ރާއްޖެއަށް ތަޢާރަފްވެ، އޭގެ އަވައިގައި ދިވެހިން ޖެހުނު ދުވަހު އެވާހަކަވެސް އަޅުގަނޑުވާނީ ދައްކާފައެވެ. އެކަމުން މުޖުތަމަޢަށް ކުރާނެ ނުރަނގަޅު އަސަރުތަކާއި އެކަމުގެ ސަބަބުން މީހާގެ "ހަޔާތް" ކެނޑި އެކްޓިންގްގެ ނަމުގައި ބޭނުން ގޮތަކަށް އުޅޭ ވާހަކަވެސް އޭރު ދެއްކީމެވެ. ގިނަ ބަޔަކަށް އެދުވަހު އެ ދެއްކި ވާހަކަ ޖޯކަކަށް ވިޔަސް މިއަދު މިވަނީ އެކަން ލޯމަައްޗަށް ފެންނަން ފަށާފައެވެ.\nޒެޑް (އަސްލު ނަމެއް ނޫން) ދިވެހިންގެ ތެރެއަށް މަޝްހޫރު ވެގެން ދިޔައީ ނިއުމާގެ "ސިހުރު ފަދަވި ކަމަނާ" ގެ ލަވައަށް އެކްޓްކޮށް ޓިކްޓޮކްގައި ހެދި ވީޑިއޯއަކުންނެވެ. މިވީޑިއޯ ރާއްޖޭގެ ގިނަ ވައިރަލް ޕޭޖްތަކުން އާއްމުންނާ ހަމައަށް ހިއްސާ ކުރި އިރު، މިކަން ގިނަ ބަޔަކަށްވީ މަޖާ ކަމަށެވެ. އަންހެން ދުޅާ ގޮތް ގަނޑަކަށް ހަދާފައިވާ މިވީޑިއޯއާއެކު މިމީހާގެ އިތުރު ވީޑިއޯ ތަކެއް އަނެއްކާވެސް އާއްމުވާން ފެށިއެވެ. މީގެ ތެރެއިން ބައެއް ވީޑިއޯތަކުގައި ބޭރުގެ އަންހެނުން ލައްވާ ބަޑިތައް ލައްވާފައި ހުރިއިރު، ލިވާތު (އެއްޖިންސުން ގުޅުން ހިންގުމަށް) ތަރުޙީބު ލިބޭ ގޮތަށްވެސް ގިނަ ވީޑިއޯތަކެއް ހަދާފައި އެބަހުއްޓެވެ. އަދި މިކަމަށް ތަރުޙީބު ލިބޭ ގޮތަށް ފޮޓޯތައްވެސް އާއްމުކޮށްފައި އެބަހުއްޓެވެ. އެއްވެސް ހާލެއްގައި މި ލިޔުން މިގެނެސްދެނީ އޭނާ އިތުރަށް މަޝްހޫރު ކުރާކަށް ނޫނެވެ. މިފަަދަ ކަންކަން އާއްމުވަމުންދާއިރު، މިކަން ހުއްޓުވުމަށް މަސައްކަތް ކުރާނެ ފަރާތްތަކެއް ނެތުމުން އެކަން އާއްމުންނަށް އެންގުމަށެވެ.\nﷲ ސުބްޙާނަޙޫ ވަތަޢާލާ އިންސާނުން އުފައްދަވާފައިވަނީ ދެ ޖިންސަކަށެވެ. އަދި ދެ ޖިންސުގެ ދެމެދުގައި ތަފާތުތަކެއްވަނީ ލައްވާފައެވެ. އަދި އަންހެނުން ފިރިހެނުންގެ ހެދުން އަޅާ އަންހެނުންވުންވަނީ ވަނީ ޙަރާމް ކުރައްވާފައެވެ. އަންހެނުންނަށްވެސް މިޙުކުމް އޮތީ މިގޮތަށެވެ. އަދި އަންހެން މީހާގެ ގޮތް ނަކަލު ކޮށް ފިރިހެނުން މިގޮތަށް އުޅުމަކީވެސް ޙަރާމް ކަމެކެވެ. ރަސޫލާވަނީ މިގޮތަށް އުޅޭ މީހުންނަށް ލަޢުނެތް ލެއްވިގެންވާ ކަމަށް ބަޔާން ކުރައްވާފައެވެ. (ޞަޙީޙުލް މުސްލިމް، ހަދީޘް 3013(\nސައްތައިން ސައްތަ މުސްލިމުން ދިރިއުޅޭ މުސްލިމް ޤައުމެއްގައި މިފަދަ ނުބައި ޢަމަލެއް އާއްމުވަމުން އަންނައިރު، މިކަމާ ބަހެއް ބުނެލާނެ، މިކަން މަނާ ކުރާނެ ދުލެއް ނެތުމަކީ ދެރަ ކަމެކެވެ. މިފަދަ މީހުންގެ މިފަދަ ކަންކަން ހުއްޓުވުމަކީ ފަރުދީ އަދި ދީނީ ވާޖިބެއް ކަމުގައި ދެކެމާ ހިނގާށެވެ.\nއިންޑިއާގައި ޓިކްޓޮކް މަނާކޮށްފި\nއިންޒާރު ލިބެމުންދިޔަ ޓިކްޓޮކް ތަރި ސިޔާ އަމިއްލައަށް މަރުވެއްޖެ\nފެބުރުއަރީ 11, 2019 23:58\nފެބުރުއަރީ 12, 2019 01:50\nފެބުރުއަރީ 11, 2019 23:59\nވ. މުނާސަބު ލިއުން ކޮޅެއް ނަމަވެސް ފޯކަސްކުރެވިފަވާ ދާއިރާއާމެދު އިތުރަށް މަުލޫމާތު ހުށަހެޅުނު ނަމަ. އަޅުގަނޑަށް މިރެއާހަމައަށް ހީވެފަ މިއޮތީ ޓިކްޓޮކްގަ މިކަން އޮންނަނީ މިހިންކަމަށް.މުޅިންވެސް ފިރިހެނުން މިތެޅިބާލަނީ އަންހެން ނުވެގެން.\nފެބުރުއަރީ 12, 2019 00:01\nފެބުރުއަރީ 12, 2019 01:55\nސާބަހޭ މަވެސް ޓިކް ޓޮކް އާ ދެކޮޅައް …..\nފެބުރުއަރީ 12, 2019 00:05\nމިރާއްޖެއަކު ދީނީ އިލމުވެރިންނެއް ނެއް ތިބީ ސިޔާސީ އިލްމުވެރިން ތިމަގެ އެދުން ހާސިލްކުރުމައް ރައްޔިތުންނައް ދީން ކިޔާދޭމީހުން އެހެންވީމާ އެފަދަ މުޖުތަމައެއްގަ ކަންތައްހިނގާނެ އުސޫލުން ކަންތައް ހިނގަމުންް ދާމަންޒަރު މިފެންނަނީ\nފެބުރުއަރީ 12, 2019 00:10\nޕްރައުޑް އޮފް ޔޫ ވަގުތު ނޫސް. އެކަހަލަ މީހުންގެ ވާހަކަ ހަމަ ކިޔަންވީ\nފެބުރުއަރީ 12, 2019 02:12\nއާނޮ ތި ކަހަލަ މީހުންގެ ވާހަކަ ހާމަ ކުރަންވީ އެކަމަކު ތި ކަހަލަ ވާހަކަ ތައް ހާމަ ކުރުމުގެ ކުރިން ކަމުގެ ދެކޮޅު ބަލާފަ ވާހަކަތައް ހާމަ ކުރުން އެދެން ގާނަ ކުރުމުގެ ނިޔަތުގާ ތިކަހަލަ ވާހަކަ އާމު ނުކުރެއްވުން އެދެން …..\nފެބުރުއަރީ 12, 2019 15:35\nއެވީ ގަނާ ކުރުމަށް. އަޖައިބެއްފަހެ ނުވާނެތަ\nފެބުރުއަރީ 12, 2019 00:19\nފެބުރުއަރީ 12, 2019 05:05\nއާން ދޯ އެކަމަކު ކިކުރާނި ދޯ މީ އެބައެއްގެ ވަހަކާ ދެކުމުގެ ބަޙުރުވަހުންނަން ގޮތް\nފެބުރުއަރީ 12, 2019 00:24\nތިޔައީކީ ޓިކްޓޮކް އުފެދިގެން ފިޔަފެޅި ސޮރެއް ނޫން. ވަރަށް ކުޑަ އިރުއްސުރެ ތިހެން އުޅޭ ސޮރެއް.ހިސާބުގަނޑުގެ މީހުންގެ ތަރުހީބުން އަންހެންދުޅާ ވުމާއި،އަންހެން ނެށުމަށް ހިއްވަރު ލިބުނީ. މިކަން ހުއްޓުވަން ކުރަންވީ މަސައްކަތް ނުކުރެވި،މުޖުތަމަޢުގެ ގިނަ ޅަ ދަރިންތަކެއް ހަލާކުވެއްޖެ އަދިވަމުން އެބަދޭ. މިކަން ހުއްޓުވަން މުޅި ފުވައްމުލައް އަދި ރާއްޖެ ތެދުވާން ލަސްވެސްވެއްޖެ.ޖެންޑާ އަދި ޕޮލިހުންނަށް މިކަން ނުހުއްޓުވުނީ ކީއްވެ؟\nފެބުރުއަރީ 12, 2019 00:29\nކޮބާ އޭނާ އެހެން އުޅުނެކޭ ކިޔާފަ އެހެން ދިވެއްސަކްށް ލިބޭނެ ގެއްލުމަކީ؟؟\nފެބުރުއަރީ 12, 2019 00:47\nހޫމްް ދޯ، ދެން ދޯ. އުޅޭފާޑެއް. މަށެއްނޫޅެމޭ އެގޮތަކަށް، އެކަހަލަ ހިނގުމެއްހުއްޓަކަސް. އެއީ ނެޗުރަލީ މަހުންނަގޮތޭ ނޯމަލީ.\nފެބުރުއަރީ 12, 2019 06:57\nޢެހެންމީހަކަށް އެކަމުން ކަމެއް ނުވިޔަސް އެއީ އިސްލާމްދީނުގަ ރަސޫލާ މަނާކުރައްވާފަވާ ކަމެއް އަންހެނުން ފިރިހެން ވެގެން އުޅުން އަދި ފިރިހެނުން އަންހެން ވެގެން އުޅުން ދެން މަގުމަތީގަ ޒިނޭ ކުރަން ތިއްބަސް ބުނަން ވީތަ އެކަމުން އަހަރެމެނަށް ވަނީ ކީއްހޭ އާ!ބެލީމަތާ ފެންނާނީވެސް ނުބަލާ ދިޔައިމަވީނު ދީނީކަން ތައް ތަކުގަ މިއުސޫލުހުރެގެން ނުވާނެ އެފަދަ ކަންތައް ހުއްޓު ވަން އެމީހަކަށް ކުރެވުނު ކަމެއް ކުރަން ޖެހޭނެ\nފެބުރުއަރީ 12, 2019 00:41\nމިހާރު މިއޮތީޖަޒީރާވެފަ. އެއްޗެއްބުނެ ހުއްޓުވަން އުޅޭމީހާވާނީއަވަދި. ޢަނެއްދުވަހުއަނގާއިގެތެރެއަށް އަތްބާނާފަ ގޮހޮރުދަމައިނުގަންނާނެ ކަމުގެ އެއްވެސްޔަގީންކަމެއްނެތް. ތިޔަފެްނަނީކިތައް އެކްސިޑެންޓްތޯ؟ ދެންވެސްއެބުނީ މީތިސަޅިއޭ.. އަޅެސަޅިތަ؟\nފެބުރުއަރީ 12, 2019 07:11\nޔާނުވެރިކަމުގަވެސް އެސޮރު އުޅުނީ ހަމަ އެގޮތަށް ދެން ކިހިނެއްތަ އިސްލާހުކުރާނީ\nފެބުރުއަރީ 12, 2019 00:53\nމިހާރުވެސް މާލޭގައި އުޅޭ ދިވެއްސެއް އަންހެނަކަށް ވެގެން. އޭނާ ދަނީ އެކަމަށް ބޭސްވެސް ކުރަމުން. ޢޮޕަރޭޝަންވެސް ކުރޭ ބޭރު ގައުމަކަށް ގޮސްގެން. ހުއްޓުވާނެ މީހަކު ނެއް\nފެބުރުއަރީ 12, 2019 00:55\nއޭނަ ކުރަނީ ރަނގަޅު ކަމެކޭ ނޫން މި ބުނަނީ، އެކަމަކު ވަގުތު ނޫހަށް ނޭނގެނީތަ އެއީ 17 އަހަރުގެ ކުއްޖެއްކަން؟ 18 އަހަރު ނުވަންޔާ ކުޑަ ކުއްޖެއް ކަމަށް ބަލާނީ. އޭނަ ނޭނގޭ މީހެއް ނުހުންނާނެ ކަންނޭގެ ސޯޝަލް މީޑިއާގަ. އެހެންވީމާ ވަގުތު އިން ތި ފަލީހަތް ކުރީ ކުޑަ ކުއްޖެއް. ތިކަހަލަ އިޝޫސް ތަކަށް ހަބަރު ލިޔުމަކީ ރަނގަޅު ކަމެއް. އެކަމަކު މިގޮތަށް ލިޔުނީމަ ވަކި މީހަކަށް ތި އަމާޒު ކުރެވެނީ. ވަގުތު އިން ގަނާ ކުރުމާ ދެކޮޅަށް ގޮވާލާ އިރު ވަގުތު އިންވެސް ހަމަ ގަނާ އެއް ނޫންތޯ ތި ކުރަނީ؟\nފެބުރުއަރީ 12, 2019 01:58\nއާނޮ ވަގުތު އޮންލައިނުން ތި ކުރީ ގަނާ އެއް …..\nފެބުރުއަރީ 12, 2019 18:48\nއަޖައިބެއް. ދެން ކުޑަކުއްޖެކޭ ކިޔާފަ ހުންނަންވީތަ. މީއޭ މި ގައުމުގެ މައްސަލައަކީ. ކުޑަކުއްޖެއް ވެއްޖިއްޔާ ނޯވޭ އެއްވެސް އެއްޗެކޭ ކިޔޭކަށް. އިނގިލި ކުރިވެސް ދިއްކޮށްލެވޭކަށް. އެކަމަކު ބުނަން. ކުޑަކުއްޖަކަސް ވިޔަސް ގޯސް ކަމެއް ކޮށްފިއްޔާ އެވީ ގޯސްކަމަކަށް. އަދަބު ދޭން ޖެހިއްޖެއްޔާ އަދަބު ވެސް ދޭން ޖެހޭނެ. ގޯސް ކަމެއް ކުރީމަ ވެސް އަޅާނުލާ އަދިވެސް ލޯބިން ފިރުމާތީ މި ކަހަލަ ކަންތައް މި ވަނީ.\nފެބުރުއަރީ 12, 2019 19:17\nފެބުރުއަރީ 13, 2019 00:11\n17 އަހަރޭ!!؟؟؟ކުޑަކުއްޖަކަސް އެ ގޮތަށް އުޅެން ނުވާނެ ދޯ.ކުޑަކުދިން ހަލާކު ވެގެން އެ ދަނީ ތިކަހަލަ މީހުން އެ ކުޑަކުދިންނޭ ކިޔައިގެން އެކުދިން ކުރާ ގޯސް ކަންތައް ނުހުއްޓުވާ ދޮންފުތު ކުރާތީ.ގޯސް ކަމެއް ކުރީމަ އެކަން ހުއްޓުވަން ރީތިކޮށް ބުނެގެން ނުހުއްޓިއްޔާ ހަރުކަށިކޮއް ބުނެގެންވެސް ހުއްޓުވަން ޖެހޭނީ.މި ރިޕޯޓަކުން މީހަކަށް ގަނާ ކޮށްފަ އޮތް ތަނެއް ނުފެނެ.??\n17 އަހަރު ވީމަކުޑަކުއްޖެއްގެ ގޮތުގައި ދެކުނަސް ހެޔޮ ވިސްނުން ނުލިބޭ ވަރު ކުޑައެއް ނުވާނެ.. އެހެންވީމަ އެކަހލަ ކަންތައް މަނާކުރަން އޭނާގެން ނަން ހަމަކޮށްގެން ވިޔަސ ްމިކަހަލަ ކަންތައްހުއްޓުވުނިއްޔާ މާ ރަނގަޅު.. އެކުރަނީ ހަމ ކަނޑައެޅިގެން ނުބައި ކަމެއް.. އޭނާގެއެ އަމަލުގެ ސަބަބުން އެކމށް ހިތްޖެހިދާނެ ކުދިން މި ދިވެހި ފަސްގަނޑުގައި އެބަ އުޅޭ ހަމަ.. އެއްވެސް މީހަކު އޭނާގެއަމލަށް ތަރުހޯބު ނުދެއްވުން އެދެން\nމާޗް 7, 2019 08:16\nވަގުތު ނޫހުން ކުރަންޖެހޭ ކަމެއްނޫން މީކީ. ކަލޭ ކޮންފަ ހުރިފާފައިގެ ލިސްޓް ދީބަލަ ވަގުތަށް ނަމާ އެކީ ހާމަކުރަން\nފެބުރުއަރީ 12, 2019 01:12\nMujthamaa aai farudhun ihai baithihba bae dhw..koba bandu alhai vihee mai meehaa Meena huhtuvan...noony kobaa dhari tharubiyyathu kurumuge bafaage zinmaa?\nފެބުރުއަރީ 12, 2019 01:49\nތިސޮރު ފަޟީހަތްކުރަން ލަސްވެއްޖެ މަށަކީވެސް ތިސޮރުގެ ރަށަށް ނިސްބަތްވާ މީހެއް ލަދުން ބޯހަލާކު. ގިނައިން ލައިއުޅެނީވެސް އަންހެން ހެދުން. ތިއީ ފުވައްމުލަކު ދޫނޑިގަން އަވަށު ކުއްޖެއް.\nފެބުރުއަރީ 12, 2019 11:45\nމީނަގެ މައިންބަފައިންނަށް މިކަން ބޮޑުނުވޭބާއޭ ހިތައްއަރާ... ކިހިނެއްބާ މި ތަރުބިއްޔަތުކުރަނީ ؟މައިންބަފައިންގެ އަތްދަށުގަ ހުންނަކަމައްވަންޏާ ހުއްޓުވެންވާނޭދޯ\nފެބުރުއަރީ 12, 2019 01:51\nވަގުތު މީހުން ތހިކަން ހުއްޓުވަން މޮޅުގޮތެއް އަޅެ ބުނެލަބަލަ އެއިރައް އެގޮތަކައް މަމެން އަމަލުކުރަން ތައްޔާރު ރަންގަޅު ހައްލެއް އެކަމު ބުނާތި ވިސްނާފަ\nތަފާތު ދިވެހި ދަރިއެއް\nފެބުރުއަރީ 12, 2019 02:19\nއާން މި ރާއްޖޭ ގައި ފިރިހެނަކު އަންހެނަކައް ވެގެން ހުޓުވާނެ އެކަކު ވެސް ނެތް މިރާއްޖެގައި އޮތީ ސިޔާސީ ހަލަބޮލި ކަން…..\nފެބުރުއަރީ 12, 2019 03:07\nލަދެއް ހަޔާތެއް ނުހުރޭ ތި ޓިކްޓޮކެއް ކުޅޭ ގިނަ މީހުން\nފެބުރުއަރީ 12, 2019 04:18\nމަވެސް ޓިކް ޓޮކް އާ ދެކޮޅައް\nފެބުރުއަރީ 12, 2019 04:54\nމިގައުމަކީ ސަދޫމްގެ2ވަނަ ތަން. ސަރުކާރަކީ ފިރިހެންކުޅި ކުޅެން ބޭނުންވާ މީޙުން އުޅޭތަނެއް\nފެބުރުއަރީ 12, 2019 06:19\nއޭނަގެ ނަމަކީ ރާފިއު.މީހުން ކިޔާ އުޅޭ ނަމަކީ ރެފް.\nފެބުރުއަރީ 12, 2019 06:36\nވަގުތު ވިޔަސް ރަނގަޅު ވަަހަކަ އެއް ދެއްކިއްޔާ ހަމަ ރަނގަޅު. ތިޔަ ބުނާ ޓިކްޓޮކް އެއް ތިއީ އަންހެނުންނާއި ފިރިހެނުން ހަޔާތްކުޑަވާ ޕްލެޓްފޯމަކަށް ވަނީ ވެފަ. މަވެސް އެޔާއި ދެކޮޅު\nފެބުރުއަރީ 12, 2019 06:48\nމިއޮތީ އެއްކަލަ ތަން އައިސްފަ އެމީހަކު އުޅެން ބޭނުން ގޮތަކަށް އުޅުމުގެ މިނިވަންކަން ލިބެންވާނެ ކަމަށް ބުނެ އަންނިގެ ވެރިކަމުގަ މަދުބަޔަކު ނަމަވެސް މުޒާހަރާވެސް ކުރި އެދުވަހުވެސް އެކަން ސަރުކާރު ގެ ފަރާތުން ހުއްޓުވާފައެއްނުވޭ\nފެބުރުއަރީ 12, 2019 07:19\nތީ ވަރަށް ބޮޑުވެއްޖެ ކަމެއް. އަވަށްޓެރި ލަންކާގައިވެސް ދިވެހި އަންހެންދުޅާ ފިރިހެނުން އަންހެންވެގެން ގުނަވަންތަކަށް ބަދަލުގެނެސް އުޅޭކަމުގެ މަޢުލޫމާތު ދަނބީ ލިބެމުން. މިއީ ވަރަށް ދެރަ ކަމެއް. މިފަދަ މީހުން ރާއްޖެ ގެނެސް އެންމެންގެ ކުރިމަތީ ލަދުގަންނަވާލަންފެނޭ. ލަދު ނުގަންނަންޏާ އުމުރަށް ޖަލަށް ނުވަތަ ގަދަކަމުން އަންހެނަކާ ކާވެނި ކޮށްދޭންވީ.\nފެބުރުއަރީ 12, 2019 09:20\nއޭނަ ކޮންތާކަށް ލާނީ އަޅެ. ޖަލަށް ލީއްޔާ އެތަންވެސް ހަލާކު ކުރާނެ.\nފެބުރުއަރީ 12, 2019 07:20\nވަރަށް މުހިއްމު ލިޔުމެއް. މަހައަސްލުވެސް އެއްވެސް ބަޔަކު އަޅާނުލާ ދޫކޮށްލާފައިވާ ކަމެއް، އެކަން ހުއްޓުވަން ޖެހޭ.\nފެބުރުއަރީ 12, 2019 07:30\nއަތެއްޔޭ ތި މީހުންނަކާ ކީކީ؟ ބައްޔެއްނޫން ތި ބިހެނީ...\nފެބުރުއަރީ 12, 2019 08:42\nފިރިހެން ކުޅިޔާއި ތަރަގަރި ތަޅާމީހުންވެސް އިންތިހާއަށް އެބައުޅޭ\nފެބުރުއަރީ 12, 2019 08:46\nވަރިހަމަ ދޯ ދިވެހިން އުފައްދާ ފިލްމް ތަކުގައި އެކަހަލަ ކެރެކްޓަރ އެއް އުޅުނަސް. ލަދުހަޔާތް ގޮވާ ފިލްމް ތައް ހެދިޔަސް ހަމަ އޯކޭ ބޮލީވޫޑް ހޮލީވޫޑް ގެ ހަޔާތްކުޑަ މަންޒަރުތައް ބަލަން މި ލިޔުން މީހާ އަށްވެސް އޯކޭވާނެ\nފެބުރުއަރީ 12, 2019 08:57\nފެބުރުއަރީ 12, 2019 09:04\nމާތްވެގެންވާ އިސްލާމްދީނުގައި ނަހީކުރައްވާފައިވާކަމެއް މިމުސްލިމްގައުމްގައި ފާޅުގައި ހިންގަމުން\nދާއިރު ކަމާބެހޭފަރާތުން މިކަންނުހުއްޓުވާފިޔަވަޅުނާޅުއްވަނީ މިއީ ރަގަޅުކަމަކަށްވާތީތޯ ނޫނީ ދީނީ\nގޮތުން މިފަދަޢަމަލުތައް ހިންގާފަރާތްތަކަށް ހިތްވަރުދިނުމަށްތޯ ނޫނީ މިއަމަލުހިންގާފަރާތަކީ ރުހޭ\nފަރާތަކީތޯ ރުހޭފަރާތެއްކަމުގައިވިޔަސް ދީނީގޮތުން ހުއްދަނޫންކަމަކަށް ފުރުސަތުދެވިގެންނުވާނެ\nދީނީޢިލްމުވެރިންނެތް ސިޔާސީޢިލްމުވެރިންތިއްބެވިކަމަށް ދެކޭފަރާތުންދެކެނީމިހެންވެ\nފެބުރުއަރީ 12, 2019 09:43\nވ. ފުރިހަމަ ވާހަކަތަކެއް އަހަރެން އެކަން ހުއްޓުވަން ކޮމެންޓް ކުރުމުން ބައެއްމީހުންނަށް މަޖާވެގެން އަހަންނަށް މަލާމާތްކޮށް ހީފަވެސް އެބަހުރި. ޢެންމެންނަށް ހެޔޮވިސްނުން ދެއްވާށި އާމީން.\nފެބުރުއަރީ 12, 2019 09:49\nއެއީ ނެޗުރަލް ކަމެކޭ. މިކަހަލަ ނެޗުރަލް ކަންތައްތައް ކިތަންމެ ވަރަކަށް ހުއްޓުވަން އުޅުނަސް ނުހުޓުވޭނެ.\nފެބުރުއަރީ 12, 2019 09:52\nއެއީ އަދި 18 އަހަރު ނުވާ ކުޑަ ކުއްޖެއް\nފެބުރުއަރީ 12, 2019 09:58\nމިކަން ހުއްޓުވަން ވަގުތު ނޫސް ވެސް ރަނގަޅުވާނެ،\nފެބުރުއަރީ 12, 2019 10:10\nދުނިޔެ ފަސާދަވެ، ނިމިދިއުމާދިމާލަށް އަބަދުވެސް ދުވާނެއެވެ. މިހިރަމިހިރީކީ އާދައިގެ ކަންތަކެއްނޫނެވެ. ވިސްނާލީމައި އެނގޭނެއެވެ. މިފަދަކަންތައް ބަޔަކަށްކުރެވޭނީ މުޖުތަމަޢަކާއިމެދު ވިސްނައި، ޢަޤީދާވަރުގަދަ މުސްލިމުންތަކަކަށް ވާންއެދޭބަޔަކު އުޅޭންމަތާއެވެ! މިޤައުމުގައިއޮތީ ފަސާދައެވެ. ކަމުވޮށިގެންވާބަޔަކުވިއްޔާ ގެންގުޅެނީ މުއްސަނދިވުމާއި، ޖަމަޢަކުރުމުގެވިސްނުމެވެ. ސިޔާސީކޯޅުންތަކާއިހުރެ ފޮރުއްޕާކަށްނެތެވެ. ޢާންމުން ތިބެންޖެހިފައިވަނީ، ޢިއްޒަތްތެރީންގެ ސަފުގައި މޯބައިލްފޯނުތަކުގެތެރެެއަށް ގެނބި، މީޑިއާއާއި، އެޕްލިކޭޝަންތަކާއި، ގޭމްތަށްފަދަ ކަންތައްތެރެއަށްވަދެ ވަޤުތުހުސްވެފައެވެ. ނޫނިއްޔާ ކޮންމެސް ކޮފީޝޮޕަކަށްވަދެ، މިލިއަންޑޮލަރުން ވާހަކައޮލަކުރުމުގައި، ނޫނީ ނެތިމޮށުމާއި "ތިއީވަރަށްރަނގަޅުވާހަކައެއް" ބުނަން ސިޔާސީވެފައެވެ. މިފަދަކަމަކާއިމެދު ވިސްނާލަން، ނޫނީ މިފަދަކަމަކާއިމެދު މީހަކުދައްކާވާހަކައަކަށް ވިސްނާނެވަގުތެއް ކޮބައިހެއްޔެވެ؟\nފެބުރުއަރީ 12, 2019 11:43\nކުރީއްސުރެ ހިނގާކަމެއް މީ ފިލްމު ތަކާ އެއްޗެހިވެސް މަދެއްނޫން. ތަޖުއްޓޭމެން ވެސް އަންހެންދުޅާވެގެން ކުޅެފަ ހުރި އެއްޗެހި މަދެއްނޫން. ޙަގީގަތުގަ މަޖަލައްވުރެބޮޑަށް އެދެވެނީ ޅަދަރިންނަށް މެސެޖެއް. ފިލްމާ ޑްރާމާއާ ލަވައިގެ އަވައިގަ ޖެހި ފަސާދަވެފަ އޮތް މުޖުތަމައެއް. މިފަދަ އެއްޗެހިފެނި އެ ފޮލީކުރަމުން ދާމީހުން މަދެއްނޫން. މިކަންކަން ހުއްޓުވެން ޖެހޭ\nފެބުރުއަރީ 12, 2019 11:50\nއަހަންނަކީ ޓިކްޓޮކް ބަރާބަރަށް ބަލާ މީހެއް. ފާހަގަވި2ކަމެއް ހިއްސާކޮއްލާނަން. ޓިކްޓޮކްގަ އުޅޭ އަންހެން ކުދިން ވަރަށް ފަލަކަން ފާހަގަވޭ. ދުވަހަކށްވުރެ ދުވަހެއް މިކުދިން ބަރަހާނާވާކަން\nފެބުރުއަރީ 12, 2019 12:02\nމަ ބޭނުން މިމީހާގެ އެކިޔާ ވީޑިޔޯއެއް ބަލާލަން . ޢެނގޭމީހަކު ލިންކް ލާދީބަ\nފެބުރުއަރީ 12, 2019 12:25\nލަދެއްގެ ކަންފުޅެއް ވެސް ނެތް ދޯ!!??\nފެބުރުއަރީ 12, 2019 12:26\nއީދު ކުޅިވަރު ތެރޭގައި ވަރަށް އާންމު ކަމެއް ފިރިހެނުން އަންހެން ހެދުން އެޅުން\nފެބުރުއަރީ 12, 2019 12:27\nކޮބާ އަލީރަމީޒްމެން ގެ ސިޔާސީ ޕާޓީ ސަލަފު ޖަމިއްޔާ ؟\nއަލީ މެނަށް ދުވެވޭނީ މިއަދުގެ ސަރުކާރުގެ ފަހަތހުން އެއީވެސް ވައްކަމާ ލޫޓުވުމަށް ނޫނެކޭ ބުނާތީވެ ނުކެރޭނެ ތިއިން މީހެއްގެ ފަހަތުން ދާކަށް ޔަގީން\nފެބުރުއަރީ 12, 2019 13:34\nތިކަން ހުއްޓުވަން ބޭނުންވާ ބައިވަރު މީހުން އެބަ ތިބި. އެކަމަކު ތި މީހެއްގެ ދިފާޢުގައި މި ރާއްޖޭގެ ރައީސް ވަނީ ގިނަ ކަމިޝަންތަކެއް އުފައްދާފައި! މީހަކު ކަމެއްކޮށްލާއިރަށް ހިއުމެން ރައިޓް ކަމިޝަނަކާއި، ޑިމޮކްރަސީ ކަމިޝަނަކާއި އަދި ނުއުފަންނަ ގޭ ކަމިޝަނެއް ހީވާނީ ފަޔަށް ހިނިއަރައިގެން އުޅޭހެން! އަޅެ މީ ދޮގެއްތަ؟\nފެބުރުއަރީ 12, 2019 13:53\nނުޖެހޭ އޭނަ ހުއްޓުވާކަށް. ޓުވާކް އިޓް މައި ބްރޯ.\nފެބުރުއަރީ 12, 2019 14:51\nޢަންސަލް ގެ ނަމުގައި ފޮނުވި ކޮމެންޓް ޕަބްލިޝް ނުކުރާނެކަން ކަށަވަރު.\nފެބުރުއަރީ 12, 2019 15:51\nކޮންމެ މީހަކުވެސް ދީނީ އިލްމުވެރީންނޭ މިކިޔަނީ ކީއްވެބާ؟\nބަލަ ދީނީ އިލްމުވެރިން އެކަނިތަ މި ކަންކަން ހުއްޓުވަންވީ. މުސްލިމް ކޮންމެ މީހެއްގެ ޒިންމާއެއް ނޫންތޯ މީ؟.ކޮންމެ މީހަކުވެސް އަމިއްލަ ޒިންމާ ނަގާނަމަ މިފަދަ ކަންކަން މުޖުތަމައު ތެރޭގައި މަދުވާނެ.އެހެންމީހުންގެ ކުއް ދެއްކުމުގެ ބަދަލުގައި ތިމާ މުސްލިމަކައް ވީތީ އަދާ ކުރަންޖެހޭ ވާޖިބުތައް އަދާކުރަމާ.\nފެބުރުއަރީ 12, 2019 17:00\nފެބުރުއަރީ 12, 2019 17:12\nފެބުރުއަރީ 12, 2019 17:46\nމިރާއްޖޭގައި އެއްވެސް ކަމެއް ރަގަޅުކުރަން އުޅޭ ބަޔަކު ނޫޅޭ ! އުޅެނީ ކޮންމެ ގޮތަކުންވެސް ލާރިގަޑެއް ދަމާލެވޭނެ ގޮތެއް ފެނޭތޯ !\nފެބުރުއަރީ 12, 2019 19:56\nއަންހެނަކަށް ވެގެން އަޅުގަނޑަކަށް ނުފެނޭ އޭނަ އަންހެން ހެދުމެއްލާފަ ހުއްޓަކާ\nތިބުރުގާ އަޅައިގެން ފާޑުފާޑަށް އޮރިޔާމުން ނަށާ ދިވެހިންގެ ވާހަކަ ލިޔުނުނަމަ މާ ތާހިރުވީސް\nފެބުރުއަރީ 13, 2019 01:29\nބޭފުޅާާއަށް ނުފެނި ހުރެދާނެ. ފުވައްމުލަކުގަ ނެތް ނުފެންނަ މީހެއް. ޓިކް ޓޮކް ގަ އަންހެން ވިޔަސް ފިރިހެން ވިޔަސް ނެތް ސަހަލު ބައެއް.\nދެންވެސް ކިޔަނީ އިސްލާމުންނޯ\nފެބުރުއަރީ 13, 2019 00:17\nވަރަށް ފަހުރުވެލާފައި ބުނެލާ ދޫމަތީ ބަަހަކަށް މި އޮންނަ "ސައްތައިން ސައްތަ މުސްލިމް ގައުމެކޭ" ބުނުން ދިވެހިން މިހާރު ހުއްޓާލަން ވެއްޖެއްނު. ތިޔަ މީހާ ނޫނަސް ކިހާ ބައިވަރު ތިކަހަލަ މީހުން އެބައުޅޭ. ގާނޫނެއްގަ ދިވެހިރާއްޖޭގެ ދީނަކީ ހަމައެކަނި އިސްލާމް ދީނޭ އޮންނާތީ ހައްތަހާވެސް މަޑުމަޑުން މީހުން ތިބެނީނު. ޢެހެންނޫން ނަމަ ފާޅުގައި ނުކުންނާނެ އެތީސްޓުންނާ އެހެން ދީންތަކަށް ތަބާވާ އެތަށް ބައިވަރު ކާފަރުންނެއް ރާއްޖޭގައި އެބަ އުޅޭ. ހަމަ ނަން ވެގެން. 100/100 އަށް ވެސް ހުތުރު.... ވަﷲ އަޢުލަމް!\nފެބުރުއަރީ 13, 2019 09:30\nދިވެހިންގެ ތެރޭން ކޮންބައެއްތަ މާތްވެގެންވާ އިސްލާމްދީނާ އެއްގޮތަށް އުޅެނީ. ރަންނަމާރު ކަނޑު ފެއްތިފަހުން އުފަންވާހާ އެންމެން ވާނެތަ މާތްވެގެންވާ އިސްލާމްދީނުގެ މީހުންނަށް. އެމީހުންވެސް އުފަންވަނީ އެހެނިހެން އިންސާނުންނެކޭ އެއްފަދަ ސިކުނޑިއަކާއިގެން. އެމީހުންނަށް އެނގޭނެ ހަގީގަތާ ފުލޯކު ވަކިކުރަން ބޮޑެތިވީމަ. މަޖްބޫރީހާލަތުގައި ބުނެފާނެ މިތިބީ މާތްވެގެންވާ އިސްލާމްދީން މަތީގައޭ. އެންމެންވެސް ދަންނަކަމެއް އެނޫން ގޮތަކަށް ބުނާ މީހަކަށް ހަމަ ނޭވައެއް ލިޔަ ނުދޭނެކަން.\nމާތްވެގެންވާ އިސްލާން ދީންމަތީގައި ތިބޭ ބަޔަކު ނުޖެހޭނެ ޒަމާނީ ފޯނާއި އިންޓަރނެޓް ފަދަ ތަކެތި ބޭނުން ކުރާކަށް. ޔަހޫދީން ދެކެ ރުޅިއަންނާނެ. އެކަމަކު ޑޮލަރާހެދި ހޭކުޑަވެފަ ނެތީ ކާކު؟ އެމީހުންގެ އުފެއްދުން އެއްގޮތަކުން ނޫނީ އަނެއްގޮތަކުން ބޭނުންނުކުރަނީ ކާކު؟\nފެބުރުއަރީ 13, 2019 09:34\nމީގަ ހަމަ އެކަނި އެއްމެ މީހަކައް ފޯކަސް ކުރުން ބުއްދި ވެރިޔެއް ނޫން .އޭނަ އެއީ 18 ނުވާ ކުއްޖެއް ކަން އެން ގެނީ. ވަކި މީހަކައް ފޯކަސް ނުކޮތް އޮތް ނަމަ އޯކޭ.\nފެބުރުއަރީ 13, 2019 11:11\nމިކަން ހުއްޓުވަން ވެއްޖެ..........މިކަން ހުއްޓުވަން މުޅި ފުވައްމުލައް އަދި ރާއްޖެ ތެދުވާން ލަސްވެސް ވެއްޖެ.\nފެބުރުއަރީ 13, 2019 16:43\nފެބުރުއަރީ 13, 2019 20:25\nއެކަމަކު މިމީހުން ހިތުން މީ 1400 ވަނަ އަހަރުއޭ\nފެބުރުއަރީ 13, 2019 19:33\nޢެއީ ޓިކްޓޮކް ގަ އުޅޭ ގުޑުމީނަ ކަމަށް ވެސް ވެދާނެ!!!\nފެބުރުއަރީ 13, 2019 20:41\nދިވެހި ދައުލަތުގެ ޓީވީން " ސާޒު /ޔސ ...\n" އިސްތިހާރު ކުރީ\nފެބުރުއަރީ 13, 2019 20:54\nދައުލަތުގެ ޓީވީން " އަންހެންދުޅާ " ގޮތަށް ކިތަށް ފިރިހެނުން މަސްހޫރު ކުރި ... "ކޮމަޑީ" ނަމުގަ ...އޮފީސް ތަކުގެ ޑުރާމާ އާއި އަމިއްލަ މީހުން ތައްޔާރު ޑުރާމާ އަދި އިސްތިހާރު އަދިވެސް ދައްކަން ޖެހިލުމެއްނުވޭ...އެއްމެންވެސް ބަލަންތިބީ...\nއޭރު ޝޭހަކު އެއްޗެކޭ ބުނެފިއްޔާ ލަނީ ޖަލަށް... އިސްލާމް ޓީޗަރ ކުދިން ގާތު ނަމާދު ކުރަން ބުނުމުން ކިޔަވާދޭން ހުއްޓަ ގެންދިޔައީ ޖަލަށް..މީ އޭރުގެ ހާލަތު... އަދިވެސް އެޓީޗަރ ދުނިޔޭގަ އެބަހުރި..\nފެބުރުއަރީ 13, 2019 21:16\nކޮންމެ މީހަކަށް ވެސް އެމީހަކު ބޭނުން ގޮތަކައް އުޅެވޭނެ\nފެބުރުއަރީ 14, 2019 09:18\nކަލޭމެން ވެއްޖެއެއްނު ޓިކްޓޮކްތެރެއަށް ޖާނުން ފިދާވާން\nފެބުރުއަރީ 15, 2019 21:25\nސާބަހޭ މަވެސް ޓިކް ޓޮކް އާ ދެކޮޅައް\nފެބުރުއަރީ 21, 2019 10:21\nމިނިވަން ކަން ދޯ ، ނުބެހެވޭނެ\nޖުލައި 18, 2019 19:02\nސައްތާއިން ސައްތަ އޯ!!\nއޫރުމަސް، ރާ، މިއުޒިކް،ޑާންސް،ރިބާ، މިނެ ކިރުމުގެ ވަގުހެދުން، މިހެން ކިޔާނެ ކަމެއްނެތް ހުސް ހަރާމް ކަންތަށް މި ގައުމުގަ... ދެން ތިކިޔަނީ ސައްތާއިން ސައްތަ އިސްލާމީ ގައުމެކޭ!!! ތި ބޮޑު ޖޯކެއްނު\nޖުލައި 19, 2019 10:13\nކޮންމެ މީހަކައްވެސް އިސްދީން އެގޭނެ މީހަކު ބުނެދޭކަށް ނުޖެހެ


ގިނަ ދަރިވަރުންނަށް ލޯނު ނުލިބުނީ އުސޫލާއި ޚިލާފަށް ފޯމް ހުށަހަޅާފައިވާތީ - މިނިސްޓަރ ގިނަ ދަރިވަރުންނަށް ލޯނު ނުލިބުނީ އުސޫލާއި ޚިލާފަށް ފޯމް ހުށަހަޅާފައިވާތީ - މިނިސްޓަރ\nގިނަ ދަރިވަރުންނަށް ލޯނު ނުލިބުނީ އުސޫލާއި ޚިލާފަށް ފޯމް ހުށަހަޅާފައިވާތީ - މިނިސްޓަރ\n11 އޭޕްރިލް، 2019: ދިވެހި ރާއްޖޭގެ ޤައުމީ ޔުނިވަރސިޓީގެ 2018ވަނަ އަހަރުގެ ދަސްވެނިވުމުގެ ރަސްމިއްޔާތުގެ ތެރެއިން - ފޮޓޯ: ޢަލީ ނަޞީރު /ޕީއެސްއެމްނިއުސް\nމަތީ ތަޢުލީމަށް ކިޔަވާ ދަރިވަރުންނަށް ދޫކުރާ ލޯން ސްކީމަށް އެދުނު ފަރާތްތަކުގެ ތެރެއިން ގިނަ ފަރާތްތަކަކަށް ލޯނު ނުލިބުނީ ޢާއްމުކޮށްފައިވާ އުސޫލާއި ޚިލާފަށް އެޕްލިކޭޝަން ހުށަހަޅާފައިވާތީކަމަށް މިނިސްޓަރ އޮފް ހަޔަރ އެޑިއުކޭޝަން ޑރ.އިބްރާހީމް ޙަސަން ވިދާޅުވެއްޖެއެވެ.\nމިނިސްޓްރީ އޮފް ހަޔަރ އެޑިއުކޭޝަނުން ވިދާޅުވެފައިވަނީ މަތީ ތަޢުލީމާއި ތަމްރީނު ހޯދާ ފަރާތްތަކަށް ދޫކުރާ ލޯނަށް އެދުނު ފަރާތްތަކުގެ ތެރެއިން ލޯނު ނުލިބުނު ފަރާތްތަކަށް، ލޯނު ނުލިބުނު ސަބަބު މާދަމާ އެ މިނިސްޓްރީން ހާމަކުރައްވާނެ ކަމަށެވެ.\nމަތީ ތަޢުލީމަށް ކިޔަވާ ދަރިވަރުންނަށް ދޫކުރާ ލޯން ސްކީމަށް ހޮވުނު ފަރާތްތައް އާންމު ކުރުމާއެކު އާންމުންގެ ގިނަ ބަޔަކު ވަނީ ކަންބޮޑުވުން ފާޅުކޮށްފައެވެ. އެގޮތުން ބައެއް ފަރާތްތަކުން ވަނީ ލޯނަށް އެދި ހުށަހެޅި ފޯމުގައި މައްސަލަހުރި އިރު އެކަން ފާހަގަނުކޮށް ފޯމުތައް ބަލައިގެންފައިވާތީއާއި، ފޯމް ހުށަހެޅުމުގެ މުއްދަތު ހަމަވުމުގެ ކުރިން ފޯމުތަކުގައި ހުރި މައްސަލަތައް އިސްލާހު ކުރުމަށް ފުރުޞަތު ދީފައި ނުވާކަން ފާހަގަ ކޮށްފައެވެ.\nއެހެން ނަމަވެސް ހަޔަރ އެޑިއުކޭޝަން މިނިސްޓްރީން މި ލޯނަށް އެދުމުގެ ފުރުޞަތު ހުޅުވާލާފައިވަނީ ފޯމު ފުރުމުގައި ބަލަންޖެހޭ ކަންތައްތައް ހިމެނޭ އުސޫލުތަކަކާއެކު ކަން ފާހަގަކޮށްލެވެއެވެ. އަދި ލޯނަށް އެދުމުގެ ފުރުޞަތު ހުޅުވާލުމާ ގުޅޭގޮތުން ޕީއެސްއެމް ނިއުސްއިން ގެނެސްދިން ރާއްޖެ މިއަދު ޕްރޮގްރާމުގައި ވާހަކަ ދައްކަވަމުން ހަޔަރ އެޑިއުކޭޝަން މިނިސްޓަރ ޑރ.އިބްރާހީމް ޙަސަން ވަނީ ލޯނަށް އެދޭ ފަރާތްތަކުގެ ތެރެއިން ކަނޑައަޅާފައިވާ އުސޫލާ ޚިލާފަށް ފޯމު ހުށަހަޅާ ފަރާތްތައް ޑިސްކޮލިފައިވާނެކަން ކުރިން ހާމަކުރައްވާފައެވެ. އަދި ފޯމް ހުށަހަޅާއިރު އެކަމަށް ސަމާލުވުމަށްވެސް މިނިސްޓަރ ވަނީ އިލްތިމާސްވެސް ކުރައްވާފައެވެ.\nހަޔަރ އެޑިއުކޭޝަން މިނިސްޓްރީން ހުޅުވާލި ސްޓޫޑެންޓް ލޯން ސްކީމަށް އެކި ދާއިރާތަކުން 830 ފަރާތަކުން ފޯމް ހުށަހަޅާފައިވެއެވެ. މީގެ ތެރެއިން ލޯނު ހަމަޖެހިފައިވަނީ 84 ފަރާތަކަށެވެ. އަދި ބައެއް ދާއިރާތަކުން ކުރިމަތިލި އެއްވެސް ފަރާތަކަށް ލޯނު ހަމަޖެހިފައިނުވާކަން ފާހަގަކޮށްލެވެއެވެ. އެގޮތުން އެކި ދާއިރަތަކުން ޑިޕްލޮމާއަށް އެދުނު 21 ފަރާތަކަށް ލޯނު ހަމަޖެހިފައިނުވާއިރު، ޘަޤާފަތާއި ހެރިޓޭޖްގެ ދާއިރާއިން މާސްޓަރސްއަށް ކިޔެވުމަށް ލޯނަށް އެންމެ ފަރާތަކުން ކުރިމަތިލިއިރު އެފަރާތަށްވެސް ލޯނު ހަމަޖެހިފައެއް ނުވެއެވެ.\nހަޔަރ އެޑިއުކޭޝަން މިނިސްޓްރީން ވިދާޅުވީ އެންމެ ގިނަ މީހުން ލޯނަށް ކުރިމަތިލާފައިވަނީ އެކި ދާއިރާތަކުން ޑިގްރީއަށް ކިޔެވުމަށް ކަމަށެވެ. އެގޮތުން 232 ފަރާތަކުން ޑިގްރީއަށް ކިޔެވުމަށް ލޯނަށް ކުރިމަތިލިއިރު މީގެ ތެރެއިން ލޯނު ހަމަޖެހިފައިވަނީ 30 ފަރާތަކަށެވެ. އަދި ޕީއެޗްޑީއަށް ކިޔެވުމަށް ލޯނަށް އެދުނު 35 ފަރާތުގެ ތެރެއިން ލޯނު ހަމަޖެހިފައިވަނީ2ފަރާތަކަށެވެ.\nމީގެ އިތުރުން ޕައިލެޓްކަން ކިޔެވުމަށް 184 ފަރާތަކުން ލޯނަށް އެދިފައިވާއިރު ލޯނު ހަމަޖެހިފައިވަނީ5ފަރާތަކަށެވެ. އަދި ސައިކޮލޮޖީއިން މާސްޓަރސް ފެންވަރަށް ކިޔެވުމަށް 10 ފަރާތަކުން ލޯނަށް އެދުނުއިރު ލޯން ލިބިފައިވަނީ އެންމެ ފަރާތަކަށެވެ. އަދި ޕޯސްޓް ގްރެޖުއޭޓް މެޑިސިންއަށް ކުރިމަތިލީ 79 ފަރާތްތަކުގެ ތެރެއިން ލޯނު ހަމަޖެހިފައިވަނީ9ފަރާތަކަށެވެ.\nމީގެ ކުރިން މިނިސްޓްރީން ވިދާޅުވެފައިވަނީ މާޗުމަހު ހުޅުވާލި ލޯނުގެ ފުރުޞަތުގެ ދަށުން 242 ދަރިވަރަށް ލޯނު ދޫކުރާނެކަމަށެވެ.\nއެހެންނަމަވެސް އެޕްލިކޭޝަން ފޯމުގައި ފުރިހަމަކުރަންޖެހޭ ކަންކަން ފުރިހަމަ ނުވުމުގެ ސަބަބުން ލޯނަށް އެދުނު ގިނަ އަދަދެއްގެ ފަރާތްތަކަކަށް ލޯނު ލިބިފައިނުވާތީ މިމަހުގެ 20 ވަނަ ދުވަހު އަލުން ލޯނަށް އެދުމުގެ ފުރުޞަތު ހުޅުވާލާނެ ކަމަށް މިނިސްޓްރީ އޮފް ހަޔަރ އެޑިއުކޭޝަނުން ވަނީ ވިދާޅުވެފައެވެ. މަތީ ތަޢުލީމާއި ތަމްރީނަށްދޭ ލޯނު ސްކީމަށް ސަރުކާރުންވަނީ 54 މިލިއަން ރުފިޔާގެ ބަޖެޓެއް ކަނޑައާޅާފައެވެ.


BREAKING NEWS: Ithuru 1004 Meehun Covid Ah Fassivejje - Vaguthu\nއިތުރު 1004 މީހުން ކޮވިޑަށް ފައްސިވެއްޖެ\nރާއްޖެ އިން މިއަދު އިތުރު 1004 މީހުން ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 835 މީހުން ފައްސިވީ މާލެ އިންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން 153 މީހުން ފައްސިވިއެވެ. އޭގެ އިތުރުން ރިސޯޓްތަކުން 12 އަދި ސަފާރީތަކުން ހަތަރު މީހުން މިއަދު ފައްސިވިއެވެ.\nމިއަދު ކޮވިޑަށް ޓެސްޓް ކޮށްފައި ވަނީ 4030 މީހުންނެވެ. މިއަދަކީ ފާއިތުވި ހަދުވަސް ތެރޭގައި ރާއްޖެ އިން އެންމެ މަދު އަދަދެއްގެ މީހުން ކޮވިޑަށް ޓެސްޓް ކުރި ދުވަހެވެ. މިއަދު ކޮވިޑަށް ޓެސްޓްކުރި މީހުންގެ ތެރެއިން %24.91 މީހުން ވަނީ ކޮވިޑަށް ފައްސިވެފައެވެ.\nމިއަދު ފައްސިވި މީހުންގެ ތެރޭގައި 240 ކުޑަކުދިންނާއި، 65 އަހަރުން މަތީގެ 41 މީހަކު ހިމެނެއެވެ.\nރާއްޖެއިން މިއަދު ފައްސިވި މީހުންނާއެކު، އެ ބައްޔަށް ފައްސިވި މީހުންގެ ޖުމްލަ އަދަދު ވަނީ 58،345 އަށް އަރާފައެވެ. އޭގެ ތެރެއިން 24،033 މީހަކީ މިވަގުތު ބަލި ޖެހިފައި ތިބި މީހުންނެވެ. އޭގެ ތެރެއިން 289 މީހަކަށް ފަރުވާދެމުން ދަނީ ހޮސްޕިޓަލްތަކުގައެވެ.\nމިވަގުތު ރާއްޖޭގައި 78 ރަށެއް އޮތީ އަރާ ފޭބުން މަނާ ކޮށްފިއެވެ.\nމިއަދު މިއީ ފާއިތުވި ނުވަ ދުވަސް ތެރޭގައި އެންމެ މަދުން ކޮވިޑަށް ފައްސިވި ދުވަހެވެ. މިއަދު ރާއްޖެއިން ކޮވިޑް ބަލީގައި ނިޔާވެފައި ވަނީ ދެ މީހެކެވެ.\nމިއާއެކު ރާއްޖެއިން ކޮވިޑް ބަލީގައި ނިޔާވި މީހުންގެ އަދަދު ވަނީ 144 އަށް އަރާފައެވެ. އޭގެ ތެރެއިން 96 މީހުން ނިޔާވެފައި ވަނީ މި އަހަރެވެ. މީގެ ތެރޭގައި ހިމެނެނީ 128 ދިވެހިންނާ 16 ބިދޭސީންނެވެ.\nވެރިންނާ ސިއްހީ ދާއިރާގެ ބޭފުޅުންނާއި ސިޔާސީ ލީޑަރުންގެ ފެންވަރާ ފަންވަރާއި އިޚްލާސްތެރިކަމާއިއެކު މަސައްކަތް ކޮށްފިނަމަ، ދުވާލަކަށް ޓެސްޓްކުރެވޭ މިންވަރާއި ނެރެވޭނެ ނަތީޖާއި ބަލިމަޑުކަމުން ގެއްލޭ ފުރާނަތަށް މަދުކޮށް އިގްތިސާދު ކޮޅަށްޖެހުމަކީ ﷲ ގެ ރަޙްމަތާއކު ދިވެހިންނަށް މާ ރަގަޅަށްވެސް ކުރެވޭނެކަމެކެވެ، ބޭނުންވަނީ ފިކުރަކަށް ބެލުމެއްނެތި ގައުމަށްޓަކައި ޖާނާއި މާލުން ގުރުބާންވާން ފަސްނުޖެހުމެވެ.


Maumoon aa dhe fandiyaarun 1 aharaa7mahah jalallumah hukumkoffi\nކުރީގެ ރައީސް މައުމޫނާއި ދެ ފަނޑިޔާރުން އެއް އަހަރާއި ހަތް މަހަށް ޖަލަށްލުމަށް ހުކުމްކޮށްފި\n11 މަސް, 1 ހަފްތާ, 1 ގަޑި, 20 މިނެޓް, 16 ސިކުންތު ކުރިން 2130ޝަހީދާ އަބްދުﷲ ސައީދު\nކުރީގެ ރައީސް މައުމޫން އަބްދުލްގައްޔޫމާއި، އުއްތަމަ ފަނޑިޔާރު އަބްދުﷲ ސައީދާއި، ސްޕްރީމް ކޯޓުގެ ފަނޑިޔާރު އަލީ ހަމީދު. މިތިން ބޭފުޅޫންގެ މައްޗަށް ވެސް ހުކުމްކޮށްފައިވަނީ އެއް އަހަރާއި ހަތް މަހާ ހަ ދުވަހަށް ޖަލަށްލުމަށް.\nއަދުލު އިންސާފު ގާއިމް ކުރުމަށް ހުރަސްއެޅިކަން ސާބިތުވެ، ކުރީގެ ރައީސް އަލްއުސްތާޛު މައުމޫން އަބްދުލްގައްޔޫމް، އެއް އަހަރާއި ހަތް މަހާއި ހަ ދުވަހަށް ޖަލަށްލުމަށް ކުރިމިނަލް ކޯޓުން މިއަދު ހުކުމްކޮށްފިއެވެ.\nކުރީގެ ރައީސް މައުމޫންގެ އިތުރުން އަދުލު އިންސާފު ގާއިމް ކުރުމަށް ހުރަސްއެޅި މައްސަލައިގައި އުއްތަމަ ފަނޑިޔާރު އަބްދުﷲ ސަޢީދާއި، ފަނޑިޔާރު އަލީ ހަމީދުގެ މައްޗަށް ވެސް ވަނީ އެއް އަހަރާއި ހަތް މަހާއި، ހަ ދުވަހުގެ ޖަލު ހުކުމެއް އިއްވާފައެވެ. އެ ހުކުމް އެ ތިން ބޭފުޅުންގެ މައްޗަށް ކޮށްފައި ވަނީ ދައުލަތުން އުފުލި އަދުލުއިންސާފު ގާއިމްކުރުމަށް ހުރަސްއެޅުމުގެ ދައުވާ ޝަރީއަތަށް ސާބިތުވުމުންނެވެ.\nއެ ދައުވާ އުފުލާފައި ވަނީ މިދިޔަ ފެބްރުއަރީ މަހުގެ ފަސް ވަނަ ދުވަހުގެ ރޭ އެ ތިން ބޭފުޅުން ހައްޔަރުކުރުމަށްފަހު ފޯނު ދޭން ފުލުހުން އެންގުމުން ފޯނު ދީފައިނުވާތީއެވެ. އެ މައްސަލާގައި ހެކިބަސް ދިން ފުލުހުން ބުނީ ފޯނު ދޭން އެ ބޭފުޅުންނަށް އެންގުމުން ފޯނު ނެތް ކަމަށް ވިދާޅުވެފައިވާ ކަމަށެވެ. އެގޮތުން އެންދެރިމާގޭގެ ތެރޭގައި ރައީސް މައުމޫން ހުންނަވަނިކޮށް ހައްޔަރުކޮށް އެގެ ބަލައި ފާސްކުރުމުން ވެސް އެމަނިކުފާނުގެ ފޯނު ފެނިފައިނުވާ ކަމަށް ހެކިބަސް ދިން ފުލުހުން ބުނެފައިވެއެވެ.\nއަދި އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު ސުޕްރީމް ކޯޓުގެ ތެރެއިން ހައްޔަރުކޮށް އެ ކޯޓު ތެރެ ބަލައިފާސްކުރުމުން ވެސް ފޯނު ފެނިފައި ނުވާ ކަމަށް ހެކިބަސް ދިން ފުލުހުން ވަނީ ބުނެފައެވެ. ކްރިމިނަލް ކޯޓުން މިއަދު އިއްވި ހުކުމްގައި ބުނެފައި ވަނީ ދައުލަތުން ހުށަހެޅި ހެކީންގެ ހެކިބަހުން އެ ދައުވާ އެ ތިން ބޭފުޅުންގެ މައްޗަށް ސާބިތުވާ ކަމަށެވެ.\nމިފަދަ މައްސަލަތަކުގެ ދަރަޖައިގެ ގޮތުން ދެވޭ އެންމެ ބޮޑު އަދަބަކީ އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެއްކަން ގާޒީ ވަނީ ފާހަގަ ކުރައްވާފައެވެ. އަދި އެހުކުމުގައި ކުރީގެ ރައީސް މައުމޫނާއި އުއްތަމަ ފަނޑިޔާރު އަބްދުﷲ ސައީދު އަދި ސުޕްރީމް ކޯޓުގެ ފަނޑިޔާރު އަލީ ހަމީދު އަށް ދޫކޮށްފައިވާ ދީނީ ނަސޭހަތް ދިނުމުގެ ހުއްދަ ވެސް ވަނީ ބާތިލުކޮށްފައެވެ. އަދި ތިން ބޭފުޅުންނަށް ވެސް ގާނޫނީ ވަކީލުކަން ކުރެއްވުމަށް ދީފައިވާ ހުއްދަވެސް މިހުކުމުގައި ބާތިލުކޮށްފައިވެއެވެ.


Monstera: mi gas hahdhaane vara faseyha gotheh!\nމޮންސްޓެރާ: މި ގަސް ހައްދާނެ ވަރަށް ފަސޭހަ ގޮތެއް!\nމިއީ ގޭތެރޭގައި ހައްދަން ވަރަށް އެކަށީގެންވާ ގަހެއް\nސީދާ އިރުގެ އަލީގައި ބެހެއްޓުމުން މިގަހަށް ގެއްލުން ލިބޭނެ\nކްލޮރިން ނުވަތަ ލޮނު އެކުލެވޭ ފެން ދިނުމުން ގަހަށް ގެއްލުން ލިބޭނެ\nކ. މާލެ |7ނޮވެންބަރ 2020 | ހޮނިހިރު 15:09 | 29,104\nމޮންސްޓެރާ ގަސް - ރާއްޖެއެމްވީ\nފަހަކަށް އައިސް ގޭގައި ގަސް ހެއްދުމަށް ވަރަށް ގިނަ ބަޔަކު ޝައުގުވެރިކަން ފާޅުކުރިތަން ފެނިގެންދިޔައެވެ.\nއެގޮތުން އިންޑޯ ޕްލާންޓް އަދި އައުޓްޑޯ ޕްލާންޓްތަކަށް ހެއްދުމަށް ގިނަބަޔަކު ޝައުގުވެރިވެ ގަސް ވިއްކާ ފިހާރަތަކަށް ވަނީ ބާރު ބޮޑުވެފައެވެ. އަދި ފާއިތުވި މަސްތަކުގެ ތެރޭގައި ވިޔަފާރިތައް އެންމެ ރަނގަޅުވެގެން ދިޔައީ ވެސް ގަސް ވިއްކާ ފިހާރަތަކުގެ ވިޔަފާރިއެވެ.\nއެންމެ ގިނަ މީހުން ލޯބި ކުރާ އަދި އެންމެ އަގު ބޮޑު ގަސްތަކުގެ ތެރޭގައި ހިމެނިގެން މިދިޔައީ މޮންސްޓެރާއެވެ. މި ގަސް ހައްދަން ބޭނުންވާނެ މުހިއްމު މައުލޫމާތުތަކެއް ތިރީގައި ހިމަނާލާނަމެވެ.\nފުރިހަމަ ސިއްޙަތެއްގައި ގަސް ހެދިބޮޑުވުމަށް ފުރިހަމަވާންޖެހޭ ކަންތައްތައް\nއަލި:މިއީ ގޭތެރޭގައި ހައްދަން ވަރަށް އެކަށީގެންވާ ގަހެކެވެ. ގޭތެރޭގައި އަލި މަޑު ތަންތަނުގައި ނުވަތަ ބޮކި އަލީގައިވެސް ގިނަ ދުވަސްވަންދެން މި ގަސް ހެއްދިދާނެ އެވެ. އެހެންނަމަވެސް ގަހުގެ އުފެދުން އަވަސް ކުރުމަށް ގަދަ އަލި ލިބުން ވަރަށް މުހިއްމުވާނެ އެވެ. އެހެންނަމަވެސް ސީދާ އިރުގެ އަލީގައި ބެހެއްޓުމުން މިގަހަށް ގެއްލުން ލިބޭނެއެވެ.\nފަނޑު އަލީގައި ބަހައްޓާފައި ހުންނަ ގަހެއްނަމަ މަދުވެގެން ހަފްތާއަކު އެއްފަހަރު އިރުގެ އަލި ލިބޭ ތަނެއްގައި އެހެންނަމަވެސް ހިޔަލުގައި ބެހެއްޓުމުން ގަސް ހެދިބޮޑުވުން އަވަސްވާނެއެވެ.\nގަހުގެ އުފެދުން އަވަސް ކުރުމަށް ގަދަ އަލި ލިބުން ވަރަށް މުހިއްމު\nފެން:ކޮންމެ ފަހަރަކުވެސް ފެންދިނުމުގެ ކުރިން ފަސްގަނޑު ކޮންމެވެސް ވަރަކަށް ހިކެން ފުރުޞަތު ދިނުމުން މިގަސް ހެދިބޮޑުވުމާއި، ގަހުގެ މުލަށް ޖެހޭ ބަލިތައް ޖެހުން ދުރުކޮށްދޭނެއެވެ. ގަހަށް ފެން ދިނުމަށް ބޭނުންކުރާނީ ސާފު ފެނެވެ. ކްލޮރިން ނުވަތަ ލޮނު އެކުލެވޭ ފެން ދިނުމުން ގަހަށް ގެއްލުން ލިބޭނެއެވެ.\nރަނގަޅަށް ފެންހިނދޭގޮތަށް ފަސްގަނޑު ތައްޔާރުކުރަން ވާނެއެވެ. އަދި ފަސްގަނޑު އަބަދު ތެތްކޮށް ހުރުމުން ގަހުގެ މޫތައް ހަލާކުވާނެކަން ހަނދާނުގައި ބަހައްޓަންވާނެ އެވެ. އެހެންކަމުން ކޮންމެ ފަހަރަކު ފެންދިނުމުގެ ކުރިން ފަސްގަނޑުގެ މަތީ2އިންޗި ހިކެންދެން މަޑުކޮށްލާށެވެ. އޭގެ ފަހުން ރަނގަޅަށް ފަސްގަނޑު ތެމޭވަރަށް ފެންދޭށެވެ.\nގަސްކާނާ: ގަހަށް ބޭނުންވާ މިންވަރަށް އޯގަނިކް ގަސްކާނާ ފަސްގަނޑާއި އެއްކުރަންޖެހޭނެއެވެ. މީގެ އިތުރުން ސްލޯ ރިލީސް ހަމަހަމަ ގަސްކާނާއެއް މަހަކު އެއްފަހަރު ބޭނުންކުރެވިދާނެއެވެ.\nމިއީ ވައިގެ ތެތްކަން މަތި މާޙަލުގައި ވަރަށް ރަނގަޅަށް ހެއްދިދާނެ ގަހެއް\nވައިގެ ތެތްކަން:މިއީ ވައިގެ ތެތްކަން މަތި މާޙަލުގައި ވަރަށް ރަނގަޅަށް ހެއްދިދާނެ ގަހެކެވެ. ދޭތެރެއަކުން ގަހުގެ ފަތްތަކަށް ފެން ސްޕްރޭކުރެވިދާނެއެވެ. އެހެންނަމަވެސް ފަތްތައް ގިނަވެގެން 1 ގަޑި އިރު ތެރޭގައި ހިކެންވާނެއެވެ.\nގަސް ސާފުކުރުން:ގަހުގެ ފަތްތަކުގައި ހިރަފުސް ހަރުލާނަމަ ފިހިގަނޑެއް ބޭނުންކޮށްގެން ފަތްތައް ސާފުކޮށްލަން ރަނގަޅުވާނެއެވެ. ފެން ބޭނުންކޮށްގެން ފަތްތައް ދޮވުމަކީ ރަނގަޅުކަމެއް ނޫނެވެ.


Harukashikamaa dhekolhuverikan dhurukoh, dheen himaayai kuraanan: Minister Imran | Mihaaru\nރައީސް އިބްރާހިމް މުހައްމަދު ސޯލިހް މިރޭ ހޯމް މިނިސްޓަރު އިމްރާންއާ ސަލާމް ކުރައްވަނީ. --- ފޮޓޯ: ރައީސް އޮފީސް\nހަރުކަށިކަމާއި ދެކޮޅުވެރިކަން ދުރުކޮށް، ދީން ހިމާޔަތް ކުރާނަން: އިމްރާން\n09 ޑިސެމްބަރ 2018 - 23:22 16 comments\nރާއްޖެ އިސްލާމްވި ދުވަހުގެ މުނާސަބަތުގައި ދަރުބާރުގޭގައި ބޭއްވި ޖަލްސާގައި އިމްރާން ވިދާޅުވީ ދިވެހި ގައުމިއްޔަތާއި އިސްލާމް ދީނަށް އަބަދުވެސް ގޮންޖެހުންތަކެއް ހުރިއިރު، ދިވެހި ކާބަފައިން ގޮންޖެހުންތައް ހުރަސްކޮށް، ގިރާ ކުރަމުން ދިޔައީ ވަރަށް ހިތްވަރާއި ސާބިތުކަމާ އެކު ކަމަށެވެ.\nގައުމިއްޔަތާއި އިސްލާމް ދީނަށް ގޮންޖެހުން ކުރިމަތިވި ކޮންމެ ހިނދެއްގައި ދިވެހިން ރައްކާތެރިކޮށްދިނީ ކާބަފައިންގެ ކެތްތެރިކަމާއި އަޒުމްގެ ސަބަބުން ކަމަށް އިމްރާން ވިދާޅުވި އެވެ. ގައުމިއްޔަތާއި ދީނަށް ހުރި ގޮންޖެހުންތައް ކާބަފައިންގެ ކިބައިން ދަސްކޮށް އިބުރަތް ހާސިލް ކުރަން ޖެހޭ ކަމަށް އޭނާ ވިދާޅުވި އެވެ.\nރާއްޖެ އިސްލާމްވި ދުވަހުގެ މުނާސަބަތުގައި ދަރުބާރުގޭގައި މިރޭ ބޭއްވި ޖަލްސާ. --- ފޮޓޯ: ރައީސް އޮފީސް\n"މިއަދު އަޅުގަނޑުމެން މި ޖީލުގެ އެންމެ ބޮޑު ޒިންމާއެއް ކަމުގައި ވާނީ އަންނަން އޮތް ޖީލުތަކަށް ދިވެހި ގައުމިއްޔަތާއި އިސްލާމްވަންތަކަމާއި ރިވެތި އަހުލާގު ފޯރުކޮށްދިނުން،" ރައީސް އިބްރާހިމް މުހައްމަދު ސޯލިހާއި ނައިބު ރައީސް ފައިސަލް ނަސީމާއި ކުރީގެ ރައީސް މައުމޫން އަބްދުލްގައްޔޫމާއި މަޖިލީހުގެ ރައީސް ގާސިމް އިބްރާހިމް ވެސް ބައިވެރިވެވަޑައިގެންނެވި ޖަލްސާގައި އިމްރާން ވިދާޅުވި އެވެ.\nއިމްރާން ވިދާޅުވި ގޮތުގައި، މިއަދު ދިވެހިންނަށް އޮތް އެންމެ ބޮޑު ގޮންޖެހުމަކީ ބަވަނަވެފައިވާ ދުނިޔޭގައި ހިނގާ އޮއިވަރުތަކުގެ ސަބަބުން ޒުވާން ޖީލަށް ނުބައި އަސަރުތަކެއް ކުރުމެވެ. ޒުވާން ޖީލަށް އެންމެ ރަނގަޅު ގޮތުގައި ތައުލީމާއި ތަރުބިއްޔަތު ދެވިފައި ނުވުމުގެ ނަތީޖާއެއްގެ ގޮތުން އެކި ޒާތްޒާތުގެ ކަންކަމުގެ ތެރެއަށް ޒުވާނުން ވަދެގެން ގޮސްފައިވާ ކަމަށް ވެސް އިމްރާން ވިދާޅުވި އެވެ.\n"މި ހާލަތުން އަރައިގަނެވޭނީ ޒުވާނުން މަތިވެރި އިސްލާމީ ތަރުބިއްޔަތަކުން، ތަރުބިއްޔަތު ކުރެވިގެން. ރިވެތި އަހްލާގެއް އަށަގަންނުވައިގެން،" އަދާލަތު ޕާޓީގެ ރައީސްކަން ވެސް ކުރައްވާ އިމްރާން ވިދާޅުވި އެވެ.\nއިމްރާން ވިދާޅުވީ ޒުވާނުންނަށް ހެޔޮ ތަރުބިއްޔަތެއް ދެވޭނީ މިކަން ކުރެވޭނީ ހުރިހާ ރައްޔިތުން ގުޅިގެން މަސައްކަތްކޮށްގެން ކަމަށެވެ. އަދި ގުޅިގެން މަސައްކަތްކޮށްފިނަމަ، އަންނަން އޮތް ޖީލުތަކަށް ދިވެހި ގައުމިއްޔަތާއި އިސްލާމް ދީން ވާސިލްކޮށްދެވޭނެ ކަމަށް ވެސް އިމްރާން ވިދާޅުވި އެވެ.\nއިމްރާން ވިދާޅުވި ގޮތުގައި، ސަރުކާރުގެ އުންމީދަކީ ސުލްހަ އާއި އަމާންކަމުގެ ވެއްޓެއްގައި އިސްލާމް ދީން މަތިވެރިކޮށް، ދީނަށް ނަސްރު ދިނުމެވެ. ރިވެތި އަހުލާގާއި ރިވެތި މިސާލުތަކުން ޒުވާނުންނަށް މަގު ދައްކައިދެވިއްޖެ ނަމަ، އެއީ ލިބޭނެ ކާމިޔާބެއް ކަމަށް ވެސް މިނިސްޓަރު ވިދާޅުވި އެވެ.\nރާއްޖެ އިސްލާމްވިތާ 800 އަށްވުރެ ގިނަ އަހަރު ވަނީ ވެފަ އެވެ.\nއިތުރު ލިޔުންތައް އިސްލާމް ހޯމް މިނިސްޓަރު ރައީސް އިބްރާހިމް މުހައްމަދު ސޯލިހް އިމްރާން އަބްދުﷲ، ހޯމް މިނިސްޓަރު ރާއްޖެ އިސްލާމްވި ދުވަސް


SunOnline: Paris ge 856 aharuvee falheegai roave, bodethi gellunthakeh libijje\nޕެރިހުގެ 856 އަހަރުވީ ފައްޅީގައި ރޯވެ، ބޮޑެތި ގެއްލުންތަކެއް ލިބިއްޖެ\nރުގިއްޔާ މުހައްމަދު މޫސާ 16 Apr 2019, 09:49\nނޯޓްރަ ޑާމް ކެތީޑްރަލްގައި ރޯވެ އަނދަނީ -- ފޮޓޯ: ރޮއިޓާސް\nޕެރިސް (އޭޕްރިލް 16): ފްރާންސުގެ ޕެރިހުގައި ހުންނަ 856 އަހަރުވީ ނޯޓްރަ ޑާމް ފައްޅީގައި އިއްޔެ ރޯވެ، ބޮޑެތި ގެއްލުންތަކެއް ލިބިއްޖެ އެވެ.\nއިއްޔެ 18:30 އެހާކަންހާއިރު ރޯވި އެއަލިފާންގަނޑުގެ ސަބަބުން ފައްޅީގެ ފުރާޅު އެއްކޮށް ހަލާކުވެ، އިމާރާތުގެ އެތެރެއަށް ވެސް ވަނީ ގެއްލުންތަކެއް ލިބިފަ އެވެ. އެއަލިފާންގަނޑު ނިއްވާލުމުގައި 400 އަށް ވުރެ ގިނަ ފަޔާފައިޓަރުން ބައިވެރިވި އެވެ. އަދި އެމަސައްކަތް ކުރާތާ ހަތަރު ގަޑި އިރު ފަހުން ޕެރިސްގެ ފަޔާ ޗީފް ޖީން ކްލޯޑް ގެލޭ ވަނީ އިމާރާތުގެ ބޮޑުބަޔެއް އަލިފާންގަނޑުން ރައްކާތެރިކުރެވިފައިވާ ކަމަށް ވިދާޅުވެފަ އެވެ.\nފްރާންސުގެ މީޑިއާތަކުން ބުނާ ގޮތުގައި އަލިފާން ރޯވާން މެދުވެރިވީ ފައްޅި އާރާސްތު ކުރުމުގެ މަސައްކަތުގެ ތެރޭގަ އެވެ. އަދި ޕެރިސް ޕްރޮސެކިއުޓަރުން ވަނީ އެހާދިސާ ތަހުގީގު ކުރަމުންދާ ކަމަށް ބުނެފަ އެވެ.\nނޯޓްރަ ޑާމްގައި ރޯވުމުން އެސަރަހައްދަށް އެތައް ހާސް މީހުން އެއްވެ ހިތާމަ ފާޅު ކުރި -- ފޮޓޯ: އޭޕީ\nފްރާންސުގެ ރައީސް އެމަނުއެލް މެކްރޮން ވަނީ ފައްޅިއަށް ޒިޔާރަތް ކުރައްވައި، ނޯޓްރަ ޑާމް އަލުން އާރާސްތު ކުރާނެ ކަމަށް ވިދާޅުވެފަ އެވެ. އަދި އެކަމަށް ބޭނުންވާ ފައިސާ އެއްކުރުމަށް ބައިނަލްއަގުވާމީ ފެންވަރުގައި މަސައްކަތް ކުރައްވާނެ ކަމަށް ވިދާޅުވެފަ އެވެ.\nނޯޓްރަ ޑާމްގައި ރޯވުމުގެ ސަބަބުން އެސަރަހައްދަށް އެތައް ހާސް މީހުން ވަނީ އެއްވެ، ހިތާމަ ފާޅުކޮށްފަ އެވެ. ބާރަވަނަ ގަރުނުގައި އިމާރާތް ކުރި އެފައްޅިއަށް ކޮންމެ އަހަރަކު 13 މިލިއަން މީހުން ޒިޔާރަތް ކުރެ އެވެ.\nއެއްވެސް މަސައްކަތެއް ނުކޮށް 25 އަހަރު 1.7 މިލިއަން ޑޮލަރު\nބީއެމްއެލްއިން ފްރާންސްއަށް ދެކޮޅު ޓިކެޓް ލިބޭ ކުއިޒެއް


Avin karantu ufadhdhah gina mashroou thakeh | Mihaaru\nހުޅުމާލޭގައި ސޯލާ ޕެނަލް ހަރުކޮށްފައި: 40 މެގަވޮޓްގެ ސޯލާ ހަރުކުރަނީ-- އެންވަޔަރޮމެންޓް މިނިސްޓްރީ\n09 އެޕްރީލް 2019 - 10:33 11 comments\nއަވި ނެތް ދުވަހެއް ރާއްޖޭގައި މަދުވާނެ އެވެ. އެކަމަކު އަވިން ލިބެން އޮތް ނަފާ އެންމެ ރަނގަޅަށް ދިވެހިންނަށް އަދި ހޯދިފައެއް ނެތެވެ. ޗުއްޓީ ހޭދަކުރަން އަންނަ ޓޫރިސްޓުން "ސަން ބާތު" ކުރުން ފިޔަވަ އެވެ. ނަމަވެސް މިހާރު އަވިން ލިބެން އޮތް ހުރިހާ ފައިދާއެއް ނެގޭނެ ގޮތަކަށް ބައެއް ސިޔާސަތުތަައް އަންނަނީ ބަދަލުވަމުންނެވެ. އެގޮތުން އެންމެ ފުޅާކޮށް ފައިދާ ނެގެން އޮތީ އަވިން ހަކަތަ އުފައްދައިގެންނެވެ.\nމިހާރު ރާއްޖޭގައި ކަރަންޓްގެ ހިދުމަތް ފޯރުކޮށްދެނީ ބޭރުން އެތެރެކުރާ ޑީސަލް ބޭނުންކޮށްގެން، ދައުލަތުގެ ވަރަށް ބޮޑު ސަބްސިޑީއަކާ ވެސް އެކުގަ އެވެ. ދައުލަތުން ކުރަން ޖެހޭ ބޮޑު ހޭދައިގެ އިތުރުން އެއީ ތިމާވެއްޓަށް ވެސް ނުރައްކާތެރި ވަސީލަތެކެވެ.\nރާއްޖެއަށް އެންމެ ގުޅެނީ އަވިން ކަރަންޓް\nއިއާދަ ކުރަނިވި ހަކަތައިން ކަރަންޓް އުފައްދާ ތަފާތު ގޮތްތައް ހުރެ އެވެ. ވައިން ކަރަންޓް އުފައްދަން ރާއްޖޭގައި ތަފާތު ޕްރޮޖެކްޓްތައް ހިންގާފައިވެ އެވެ. ނަމަވެސް އެކަން އެހާ ކާމިޔާބެއް ނޫނެވެ. ދެން އޮތް އަނެއް ގޮތަކީ ކަނޑުގެ އޮއިން ހަކަތަ އުފެއްދުމެވެ. ނަމަވެސް އެއީ އަގު ބޮޑު ނިޒާމެކެވެ. އެހެންކަމުން ރާއްޖެއަށް އެންމެ ބޮޑު ފުރުސަތެއް އޮތް އަދި އެންމެ އެކަށީގެންވާ ގޮތަކީ ވެސް އަވިން ކަރަންޓް އުފެއްދުމެވެ. އެފަދަ ބައެއް ޕްރޮޖެކްޓްތައް މިހާރު މިވަނީ، އާ އުއްމީދުތަކަކާ އެކު، ފަށައިފަ އެވެ.\nހުޅުމާލޭގައި ސޯލާ ޕެނަލް ހަރުކުރަނީ: މިއީ ރާއްޖޭގައި ކުރެވެން އޮތް ކަމެއް\nއެންވަޔަރަމެންޓް މިނިސްޓްރީން ކުރިއަށް ގެންދާ ސްކޭލިން އަޕް އޮފް ރިނިވަބަލް އެނާޖީ ޕްރޮގްރާމް (އެސްރެޕް) ގެ ދަށުން ދެ ބަޔަކަށް ބަހާލައިގެން 40 މެގަވޮޓްގެ ސޯލާ ޕެނެލް ހަރުކޮށް ހިދުމަތް ދޭން ފަށަން ވަނީ ނިންމާފަ އެވެ. މިއީ މިގޮތަށް އިއާދަކުރަނިވި ހަކަތަ ބޭނުންކޮށްގެން ރާއްޖޭގައި ކަރަންޓް އުފައްދަން މަސައްކަތް ކުރާ އެންމެ ބޮޑު ޕްރޮޖެކްޓެވެ.\nއެ ޕްރޮޖެކްޓްގެ ތެރެއިން، އޭޝިއަން ޑިވެލޮޕްމަންޓް ބޭންކް (އޭޑީބީ) އާ ގުޅިގެން ހިންގާ ޕަބްލިކް ސެކްޓާ އިންވެސްމަންޓްގެ ބައި ކަމަށް ވާ ޕޮއިސްޑްއަށް މިހާތަނަށް ޖުމްލަ 105 މިލިއަން ޑޮލަރު ވަނީ ލިބިފަ އެވެ. އޭގެ ތެރެއިން 55 މިލިއަން ޑޮލަރަކީ ހިލޭ އެހީ އެވެ. އަދި 50 މިލިއަން ޑޮލަރަކީ ލުއި ލޯނެވެ. ޕޮއިސްޑްގެ ތެރެއިން މިހާތަނަށް 2.31 މެގަވޮޓްގެ ސޯލާ ޕީވީ އިންސްޓޯލްކޮށް ނިމިފައިވާއިރު 7.5 މެގަވޮޓްގެ ސޯލާ ޕީވީ ހަރުކުރުމުގެ މަަސައްކަތް ހަތަރު އަތޮޅެއްގައި ދަނީ ކުރިއަށެވެ.\nއެސްރެޕްގެ ދެވަނަ ބަޔަކީ ޕްރައިވެޓް ސެކްޓާ އިންވެސްޓްމަންޓަށް އަމާޒުކޮށް ހިންގާ "އެސްޕަޔާ" އެވެ. ވޯލްޑް ބޭންކާ ގުޅިގެން ހިންގާ އެ ޕްރޮޖެކްޓަށް ހިލޭ އެހީގެ ގޮތުގައި ހަމަޖެހިފައިވާ 11.68 މިލިއަން ޑޮލަރު ބޭނުންކޮށްގެން ގާއިމުކޮށްފައިވާ ގެރެންޓީ މެކޭނިޒަމްގެ ތެރެއިން 40 މިލިއަން ޑޮލަރުގެ އިތުރު އިންވެސްޓްމަންޓްތައް، އަމިއްލަ ފަރާތްތައް މެދުވެރިކޮށް ގެންނަން ވަނީ ނިންމައިފަ އެވެ. އެއީ އަމިއްލަ ފަރާތްތަކުން ސޯލާ ޕެނެލް ބޭނުންކޮށްގެން ހަކަތަ އުފައްދައިގެން ދައުލަތަށް ވިއްކާ ގޮތަށެވެ. އެގޮތުން އެސްޕަޔާގެ ދަށުން މަދުވެގެން 20 މެގަވޮޓްގެ ސޯލާ ޕީވީ ޖެހުމުގެ ފުރުސަތު އޮތީ ހުޅުވާލައިފަ އެވެ.\n"އަމާޒަކީ އިންވެސްޓްމަންޓުތަކަށް ރައްކާތެރިކަން ޔަގީންކޮށްދޭ ވެއްޓެއް ގާއިމްކޮށްދީގެން އަމިއްލަ ފަރާތްތަކުގެ އިތުބާރު ހޯދައި އެ ފަރާތްތަކުން ރާއްޖޭގައި އިއާދަކުރަނިވި ހަކަތައިން އުފައްދާ ކަރަންޓު އެކަށީގެންވާ އަގެއްގައި ޔުޓިލިޓީގެ ކަރަންޓް ވިއުގަޔަށް ފޮނުވޭނެ މަގު ފަހިކުރުން،" އެ ޕްރޮޖެކްޓްގެ ކޮމިއުނިކޭޝަން އޮފިސަރު އިފާދު ވަހީދު ވިދާޅުވި އެވެ.\nސޯލާ ޕެނަލް ހަރުކޮށްފައި: ހަކަތައަށް ކުރާ ހޭދަ ވަރަށް ބޮޑަށް ކުޑަކުރެވިދާނެ\nއެ މަޝްރޫގެ ފުރަތަމަ ފިޔަވަހީގެ މަސައްކަތް 2014 ގައި ފަށައިގެން ހުޅުމާލޭގެ 1،000 ހައުސިން ޔުނިޓުގައި މިހާރު ވެސް ވަނީ 1.5 މެގަވޮޓްގެ ސޯލާ ޕެނަލް ހަރުކޮށްފަ އެވެ. މިދިޔަ އަހަރު އެ ޕެނަލްތައް މެދުވެރިކޮށް ކަރަންޓް ނަގަން ވެސް ވަނީ ފަށައިފަ އެވެ.\nއެ ނިޒާމުން 20 އަހަރުގެ ތެރޭގައި ޖުމްލަ 44 މިލިއަން ޔުނިޓު އުފެއްދޭނެ އެވެ. މިނިސްޓްރީން ބުނިގޮތުގައި އެއިން ސްޓެލްކޯއަށް ގާތްގަނޑަކަށް 13 މިލިއަން ލީޓަރުގެ ޑީސަލް ސަލާމަތްކުރެވޭނެ އެވެ. އެ ޕްރޮޖެކްޓްގެ ދެވަނަ ފިޔަވަހީގެ ދަށުން މިހާރުވަނީ ފަސް މެގަވޮޓްގެ ސޯލާ ޕެނެލް ޖަހާނެ ބަޔަކު ހޯދަން އިއުލާންކޮށްފަ އެވެ. މާލެ އަށް ބޭނުންވާ ކަރަންޓް އަވިން އުފެއްދުމުގެ ގޮތުން ސޯލާ ޕެނެލް ޖަހަން ނިންމާފައިވަނީ ސިނަމާލެ ބްރިޖުގެ ލިންކް ރޯޑުގެ އެއް ފަރާތުގަ އެވެ.\nއިފާދު ވިދާޅުވި ގޮތުގައި އެސްޕަޔާގެ އިތުރު ފިޔަވަހިތަކެއް ކުރިއަށް ގެންދަން މިހާރު ވަނީ އަމަލީ މަސައްކަތްތަކެއް ފަށައިފަ އެވެ. އެގޮތުން އައްޑޫ ސީޓީގެ ބައެއް ސަރަހައްދުތަކާ ބެހޭ ސާވޭތަކެއް ވަނީ ހަދައިފަ އެވެ.\nސަރުކާރުގެ ދުރު ރާސްތާ އަމާޒަކީ ކޮންމެ ރަށެއްގައި ދުވާލު ގަޑީގެ އެންމެ މަތީ ލޯޑްގެ 30 ޕަަސެންޓް ކަރަންޓް އަވިން ހޯދުމެވެ. އެކަން ކާމިޔާބު ކުރެވިއްޖެ ނަމަ އެއީ އަވިން ދިވެހިންނަށް ހޯދައިގަނެވޭނެ ފައިދާއަކަށް ވާނެ އެވެ.\nއިތުރު ލިޔުންތައް ތިމާވެށި ސޯލާ ޕަވާ އެންވަޔަރްމެންޓް މިނިސްޓްރީ ސޯލާ ޕެނަލް


Raees ofeehuge kureege Chief of staff hayyaru kohfi\nމުލިއާގޭ ކުރީގެ ޗީފް އޮފް ސްޓާފް ހައްޔަރުކޮށްފި\nމުސްތަފާ މުހައްމަދު: އޭނާ މިއަދުގެ ހަވީރު ވަނީ ހައްޔަރުކޮށްފައި -- ފޮޓޯ: ރާއްޖެ އެމްވީ\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި މުލިއާގޭ ޗީފް އޮފް ސްޓާފްގެ މަގާމުގައި ހުންނެވި އަހުމަދު މުސްތަފާ މުހައްމަދު ހައްޔަރުކޮށްފި އެވެ. އޭނާ ހައްޔަރު ކޮށްފައިވަނީ ކޯޓު އަމުރެއްގެ ދަށުން މިއަދު ހަވީރު އެވެ.\nއޭނާ ހައްޔަރުކޮށްފައިވަނީ ވެލާނާ އިންޓަނޭޝަނަލް އެއާޕޯޓްގައި ހުއްޓާ ހަވީރު 4:00 ގަ އެވެ.\nރިޔާސީ އިންތިހާބާ ގާތްވެފައިވަނިކޮށް ސައުދީ ސަރުކާރުގެ ފަރާތުން ރާއްޖެއަށް ހަދިޔާކުރި "މާސިޑީޒް ބެންޒް، އެސް 600" މޮޑެލްގެ އާމާޑް ކާރު ޓްރާސްޕޯޓް މިނިސްޓްރީގައި ރަޖިސްޓްރީ ކުރީ ލ. އަތޮޅުގައި ދުއްވާ ގޮތަށް މުސްތަފާގެ އަމިއްލަ ނަމަށް ބަދަލުކުރި މައްސަލައެއް ވެސް މީގެކުރިން ފެންމަތިވި އެވެ.\nމުސްތަފާ މިއަދު ހައްޔަރުކުރި ރައީސް ޔާމީނާއި އެމަނިކުފާނުގެ ވަކީލް އާޒިމާ ޝުކޫރަށް ދައުވާކުރުމަށް ފުލުހުން ވަނީ ފޮނުވާފަ އެވެ. ފުލުހުން އެދިފައިވަނީ ރައީސް ޔާމީންގެ މައްޗަށް މަނީ ލޯންޑާކުރުމާއި ދައުލަތުގެ އިދާރާތަކަށް ދޮގު މައުލޫމާތު ދިނުމުގެ ކުށުގެ ދައުވާކޮށް ދިނުމަށެވެ. އަދި އާޒިމާގެ މައްޗަށް މަނީ ލޯންޑްރިން ކުރުމުގައި ރައީސް ޔާމީންއާ ބައިވެރިވެ އެހީތެރިވެދިނުމާއި ދައުލަތުގެ އިދާރާތަކަށް ދޮގު މައުލޫމާތުދީ އޮޅުވާލުމަށް މަސައްކަތްކޮށްފައިވާކަމުގެ ދައުވާކޮށް ދިނުމަށް ވަނީ އެދިފަ އެވެ.\nމޯލްޑިވްސް ޕޮލިސް ސާވިސް ރައީސް އަބްދުﷲ ޔާމީން މުލިއާގެ\nމުސްތަފާގެ ބަންދަށް 10 ދުވަސް


Riyaaz dhookohlumaa medhu Court in miadhu gotheh ninmanee\nޖުމްހޫރީ ޕާޓީ ޑެޕިއުޓީ ލީޑަރު އަބްދުﷲ ރިޔާޒު: އިތުރު ދައުވާއެއް ވަނީ ކޮށްފަ -- އަވަސް ފައިލް ފޮޓޯ\nކިނބިދޫ ދާއިރާގެ މެންބަރު އަބްދުﷲ ރިޔާޒު ވަގުތުން ދޫކޮށްލުމަށް އެދި، އޭނާގެ ވަކީލުން ކްރިމިނަލް ކޯޓަށް ހުށަހަޅާފައިވާ ހެބިއަސްކޯޕަސް އަމުރާ މެދު ގޮތެއް ނިންމުމަށް އެ ކޯޓްގައި މިއަދު ތާވަލްކޮށްފި އެވެ.\nރިޔާޒުގެ ވަކީލް ނޫރުއްސަލާމް އަބޫބަކުރު މިއަދު، "އަވަސް"އަށް ވިދާޅުވީ، ހެބިއަސްކޯޕަސް އަމުރުގެ މައްސަލައިގެ އަޑުއެހުމެއް މިއަދު ކޯޓްގައި ބާއްވަނީ ހަވީރު 3:30 ގައި ކަމަށެވެ. އެ އަޑުއަހުމަށް ރިޔާޒު ހާޒިރު ކުރުމަށް ވަނީ ހަމަޖެހިފަ އެވެ.\nހެބިއަސްކޯޕަސް މައްސަލައެއް ހުށަހަޅާފައިވަނީ ރިޔާޒުގެ މައްޗަށް ނިމުނު އޭޕްރިލް މަހު ހައިކޯޓުން އިއްވި ހުކުމުގެ މުއްދަތު ހަމަވެފައިވާތީ މިހާރު ރިޔާޒު ބަންދުގައި ބަހައްޓާފައިވަނީ ގާނޫނާ ހިލާފަށް ކަމަށް ބުނެ އެވެ.\nއަބްދުﷲ ރިޔާޒަށް ހުކުމް އިއްވައި ހައިކޯޓުން 24 އޭޕްރީލް 2018ގައި ކުރި ހުކުމް ތަންފީޒުކުރުމަށް ކަރެކްޝަނަލް ސާވިސްއިން ދޫކޮށްފައިވާ ޗިޓްގައި އޭނާގެ ހުކުމް ތަންފީޒުކޮށް ނިމޭ ތާރީހުކަމުގައި ބަޔާންކޮށްފައިވަނީ 15 ސެޕްޓެމްބަރު 2018 އެވެ.\nރިޔާޒް ޖަލުގައި ބަންދުކޮށްފައިވަނީ ފުލުހުންގެ ތަހުގީގަށް އޭނާގެ ފޯނުގެ ޕިން ޖަހައި ނުދިން މައްސަލާގައި، ގާނޫނު ތަންފީޒު ކުރާ މުވައްޒަފަކަށް ގަސްދުގައި ހުރަސް އެޅުމުގެ ކުށް ސާބިތުވެގެންނެވެ. އޭގެއިތުރުން އެކެއް ފެބުރުއަރީ އަމުރާ ގުޅިގެން އޭނާގެ މައްޗަށް ޓެރަރިޒަމްގެ ދައުވާ އުފުލައި ޝަރީއަތް ނިމެންދެން ބަންދުކުރަން އަމުރު ނެރެފައިވެ އެވެ.


Mulhi Dhuniyeinves Depression Ge Mahsala Thah Enme Bodee India Gai - Vaguthu\nމުޅި ދުނިޔެއިން ވެސް ޑިޕްރެޝަންގެ މައްސަލަތަށް އެންމެ ބޮޑީ އިންޑިއާގައި\nޑިޕްރެޝަން ނުވަތަ ނަފްސާނީ މައްސަލަތަކަކީ ވަރަށް ގިނަ މީހުންނަށް ކުރިމަތިވެފައިވާ ނުރައްކާތެރި ކަމެކެވެ. ހަޔާތުގައި ކުރިމަތިވާ އެކި އެކި ކަންކަމުގެ ސަބަބުން މީހާ ޑިޕްރެޝަން އަށް ވަށްޓާލާއިރު ޑިޕްރެޝަންގެ ސަބަބުން މީހާގެ ޖިސްމަށާއި ނަފްސަށް ނޭދެވޭ އެތަކެއް އަސަރެއް ކުރެއެވެ.\nދުނިޔޭގެ ސިއްހަތު ޖަމިއްޔާ ( ޑަބްލިޔުއެޗްއޯ) ގެ ތަފާސް ހިސާބުތަކުން ދައްކާގޮތުގައި ދުނިޔޭގައި ޑިޕްރެޝަންގެ މައްސަލަތަށް އެންމެ ގިނައިން ފެންމަތިވާ އެއްގައުމަކީ އިންޑިއާއެވެ. ދުނިޔޭގެ ދެވަނައަށް އެންމެ ބޮޑު އާބާދީއެއް އޮންނަ އިންޑިއާގެ ކޮންމެ ދިހަ މީހަކުން 6.5 މީހުންނަކީ ޑިޕްރެޝަންގެ ކޮންމެވެސް ބާވަތަރެއްގެ ޝިކާރައަކަށްވެފައިވާ މީހުންނެވެ.\nއަދި ޑިޕްރެޝަންގެ ސަބަބުން އަމިއްލައަށް މަރުވާ މީހުންގެ އަދަދުވެސް އިންޑިއާގައި އިތުރުވަމުން އަންނަ ކަމުގައި ސިއްހަތު ޖަމިއްޔާގެ ތަފާސް ހިސާބުތަކުން ދައްކައެވެ. ތަފާސް ހިސާބުތަކުގައިވާ ގޮތުން އެންމެ ގިނައިން ޑިޕްރެޝަންއާއި ވިދިގެން ކުރެވޭ ކަންކަމުގެ ސަބަބުން މަރުވަނީ އުމުރުން 15 އަހަރާއި 24 އަހަރާއި ދެމެދުގެ މީހުން ކަމަށެވެ.\nޑަބްލިޔުއެޗްއޯ އިން 2017 ވަނަ އަހަރު ޝާއިރުކޮށް ނެރެފައިވާ ރިޕޯޓެއްގައިވާ ގޮތުން އިންޑިއާ ފިޔަވައި ދުނިޔޭގައި ޑިޕްރެޝަންގެ މައްސަލަތަށް އެންމެ ގިނައިން ފެންމަތިވަނީ ދުނިޔޭގެ ގަދަ ދެބާރު ކަމުގައިވާ ޗައިނާއާއި އެމެރިކާއިންނެވެ.\nއަދި ޑިޕްރެޝަންގެ ޝިކާރައަކަށްވެފައިވާ 300 މިލިއަން މީހުން ދުނިޔޭގައި އެބައުޅޭ ކަމުގައި ސިއްހަތު ޖަމިއްޔާއިން ވަނީ ބުނެފައެވެ. ޑިޕްރެޝަންގެ ޝިކާރައަކަށް މިހާ ގިނަ މީހުންވެފައިވާއިރު ޑިޕްރެޝަންއަކީ މުސްތަގުބަލުގައި ދުނިޔެއިން އެންމެ ގިނައިން މީހުން މަރުވާނެ ސަބަބު ކަމުގައި މަޝްރަހު ދިރާސާކުރައްވާ ފަރާތްތަށް އަންނަނީ ބުނަމުންނެވެ. އަދި އެކަމުގެ އިންޒާރު ޑޮކްޓަރުންނާއި ނަން މަޝްހޫރު ސައިންސްވެރިންވެސް ވަނީ ދީފައެވެ.\nއޮކްޓޯބަރ 22, 2018 12:16\nރާއްޖޭގެ ހަގީގަތް ވެސް އެނގޭނީ ސާވޭ ކޮށްލީމައެވެ. ގިނައީ ލިބޭ އެއްޗަކުން ދެކޮޅު ނުޖެހޭ މީހުންނެވެ.\nދެކޮޅު ނުޖެހެނީކީނޫން، ލިބޭ އެއްޗަކަށްވުރެ ތިމާގެ ހިތް މޮޅީ، ތިމާގެ ފެންވަރުން ޝުކުރުކޮށްގެން އުޅެން ދަސްކުރަންވީ\nއޮކްޓޯބަރ 22, 2018 15:46\nހުރިހާވެސް މައްސަލައަކީ ހިތްތަކަށް ދިރުންދެއްވާ ﷲ އަށް އީމާންނުވެ، އެކަލާންގެ ދުނިޔޭގައި ލެއްވި ދިރުންތަކާ އެމީހުން އަމިއްލަ އަތުން ހަދާ ބުދުތަކަށް އަޅުކަންކުރުން.\nމިންވަރަށް އީމާން ވުމާއި ގުޅފައިވާ ކަމެއް. ޢަދި މަނޒިލަކަށް ވާޞިލު ވުން އޮތްކަން ހިތުގައި ނުވާތީ ވާކަމެއް.


Huraa Ah Budget Gai Kanda'alhaafaiva Kanthahthah Varah Avahah Fesheyne - Raees - Vaguthu\nހުރާއަށް ބަޖެޓުގައި ކަނޑައަޅުއްވާފައިވާ ކަންތައްތައް ވަރަށް އަވަހަށް ފެށޭނެ - ރައީސް\nކ. ހުރާއަށް މިއަހަރުގެ ބަޖެޓުގައި ކަނޑައަޅުއްވާފައިވާ ކަންތައްތައް ވަރަށް އަވަހަށް ފެށިގެން ކުރިއަށްދާނެކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރައީސް ސޯލިހު މިގޮތަށް ވިދާޅުވީ، ހުރާ ކައުންސިލް މެންބަރުންނާއި މިއަދު ބައްދަލުކުރައްވައި ދެއްކި ވާހަކަފުޅުގެ ތެރެއިންނެވެ.\nމިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، ކައުންސިލުން ރަށުގެ ތަރައްޤީއަށް ރާއްވަވާފައިވާ މަސައްކަތްތަކާއި މިހާރު ކުރިއަށްދާ މަސައްކަތްތަކާއި ރަށަށް ބޭނުންވެފައިހުރި ކަންކަމުގެ މަޢުލޫމާތާއި ރަށުގެ ކުރިއެރުމަށްހުރި ދަތިތައް ވަނީ ރައީސް ސޯލިހުއާ ހިއްސާކުރެއްވިއެވެ.\nއެގޮތުން ރަށުގެ ކައުންސިލް އިދާރާއަށާއި ސްކޫލަށް ކުރިމަތިވެފައިވާ ޖާގައިގެ ދަތިކަން ހިއްސާކުރެއްވިއެވެ. ރަށުގެ ދިމާވެފައިވާ ކަރަންޓުގެ ދަތިތަކަން ހައްލުކޮށްދެއްވުމަށާއި، ރަށުގައި ހިއްކަމުންދާ ސަރަހައްދު ވީ އެންމެ އަވަހަކަށް ނިންމަވައިދެއްވުމަށްވެސް މެންބަރުން އެދިވަޑައިގެންނެވިއެވެ.\nއަދި ކައުންސިލް މެންބަރުން ވަނީ ރަށުގެ ބަނދަރުގެ ތޮއްޖެހުމުގެ މައްސަލަ އޮޅުންފިލުއްވައި ދެއްވައި ބަނދަރުގެ3ވަނަ ފިޔަވަހީގެ މަސައްކަތްތައް އަވަސްކޮށްދެއްވުމަށް އެދިވަޑައިގެންފައެވެ.\nރައްޔިތުން މަޖިލީހަށް ފާސް ކުރި ބަޖެޓުގައި މިއަހަރު ބަޖެޓްގައި ހުރާ އަށް ކަނޑައެޅިފައިވާ މަޝްރޫއުތަކުގެ އަދަދު ހަތަރަކަށް އަރައެވެ. އޭގެ ތެރޭގައި، ބިން ހިއްކުން، ބޮޑު ހިލަ ޖެހުން، ކައުންސިލް އޮފީސް އިމާރާތް އެޅުން، ފުޓްސަލް ދަނޑު ހިމެނެއެވެ. މި މަޝްރޫއުތަކުގެ ޖުމްލަ އަދަދު 56.8 މިލިއަން ރުފިޔާއަށް އަރައެވެ.\nކޮބާ މުއްޔަށް ކޮންދޭން ބުނި ކަންތައްތައް؟ ކޮން އިރަކުންތޯ ފަށަނީ\nފެބުރުއަރީ 12, 2019 14:27\nބަޖެޓަށް ވޯޓް ދިނިންތަ؟ ޢަނގައަރުވަނީ


މުޙައްމަދު ޖަމީލުދީދީ - ވިކިޕީޑިއާ\nއައްޝައިޚުލް އުސްތާޛުލް މަރްހޫމް މުހަންމަދު ޖަމީލު ދީދީ\nއެމަނިކުފާނަކީ ސާދާ ދިރިއުޅުމެއް އުޅުއްވި، ވަޤުތަށް ކަމޭހިތްތަވާ، މުރާލި ކަމުގެ ރީތި ނަމޫނާ އެކެވެ. ދީނަށް ހުރުމަތްތެރިކޮށް ހިތްތެވުމާއި އިންސާނީ ރީތި ސިފަތަކަކީ ހަޔާތުގެ ޝިއާރު ކަމަށް ހެއްދެވި ބޭފުޅެކެވެ.\nއައްޝައިޚުލް އުސްތާޛުލް މަރްހޫމް މުހަންމަދު ޖަމީލު ދީދީ ދިވެހިންގެ މެދުގައި މަޝްހޫރު މިސާލެއްގައި ބުނެވޭ ފަދައިން ފަސްމީރު ކުރި ރުކެކެވެ. އިންސާނުން ފަޚްރުވެރިވާ އެތައް ސިފައެއް އެއްފަހަރާ އެއްކޮށްލައްވައިގެން ހުންނެވި އާދަޔާ ޚިލާފު ޝަޚްޞިއްޔަތެކެވެ. އަލްއުސްތާޛު މުޙައްމަދު ޖަމީލަކީ އަދީބެކެވެ. ޝާއިރެކެވެ. މުޞައްނިފެކެވެ. ޢާލިމެކެވެ. ލަވަ ކިޔުންތެރި އެކެވެ. މުފައްކިރެކެވެ. މުފައްސިރެކެވެ. މުދައްރިސެކެވެ. ވަރަށް މުރާލި އިދާރީ ހިންގުންތެރި އެކެވެ.\n3 ގައުމީ ޚިދުމަތްތައް\n3.1 ސަރުކާރުގައި އަދާކުރެއްވި ބައެއް ވަޒީފާތައް\n4 ދީނީ ރޮނގުން ކުރެއްވި ޚިދުމަތްތައް\n5 ބަހަށް ކުރެއްވި ޚިދުމަތްތައް\nމުޙައްމަދު ޖަމީލް ދީދީ (1915-1989)\nދުނިޔޭގެ އަލިކަން ދެކެވަޑައިގަތީ 01 މޭއި 1915މ. ގައެވެ. އެއީ ހިޖުރައިން 16 ޖުމާދިލް އާޚިރާ 1333 އެވެ. އުފަންވެވަޑައިގަތީ މ.ކުއްޅަވައް ގޭގައެވެ. ބައްޕައަކީ ދަރަވަންދޫގޭ ޢަބުދުﷲ ކަމާލުއްދީން އެވެ. ނުވަތަ ދަރަވަންދޫގޭ ޢަބުދުﷲ ދީދީ އެވެ. މަންމައަކީ ފެންފޯއް ގަނޑުވަރު އައިމިނާދީ އެވެ.އަބިކަނބަލުންނަކީ އަލްމަރުހޫމާ ޝަރީފާ ޙަސަން ނުވަތަ ކުއްޅަވައްގޭ ސިއްތި އެވެ. ސިއްތި އަވަހާރަވީ މެއި 2008 ގައެވެ. މުޙައްމަދު ޖަމީލްގެ ދަރިންނަކީ ދިވެހިރާއްޖެ އަށް އަގުހުރި ޚިދުމަތްތަކެއް ކުރައްވާފައިވާ ބޭފުޅުންނެވެ. އޭގެތެރޭގައި ފަތުހުﷲ ޖަމީލް، ޢަބުދުﷲ ޖަމީލް، ފާތިމަތު ޖަމީލް، ޖާދުﷲ ޖަމީލް، އާމިނަތު ޖަމީލް ފަދަ ބޭފުޅުން ފާހަގަކޮށްލެވެއެވެ.\nމުޙައްމަދު ޖަމީލުދީދީ ތަޢުލީމް ޙާޞިލްކުރެއްވީ މިޞްރުގެ މަދަރުސާ މުޙައްމަދު ޢަލީ އަލްޚައިރިއްޔާ އިންނާއި ޖާމިޢަތުލް އަޒްހަރުންނެވެ. ޢަރަބި ބަހުގެ ޢިލްމް ވެރި އެކެވެ. އުރުދޫ ބަސް ކޮންމެވެސް ވަރަކަށް ދެނެލައްވައެވެ.\nމުހައްމަދު ޖަމީލް އަކީ ޢަރަބި ބަހުގެ ތައުލީމް ޙާޞިލް ކުރައްވައިގެން ހުންނެވި ޝާއިރެކެވެ.ފުންނާބު އުސް އަދީބެކެވެ. ކުޅަދާނަ ވާހަކަ ދެއްކުންތެރި އެކެވެ. މޮޅު ޝާއިރެކެވެ. މުޞައްނިފެކެވެ. ލިޔުންތެރި އެކެވެ. ގާނޫނީ ވަކީލެއްވެސް މެއެވެ. ތަފާތު ރޮނގުތަކުގައި ޅެން ހެއްދެވި އެވެ. ފުރަތަމަ ޅެމެއް ހައްދަވާފައިވަނީ9ރަޖަބު 1358 ގައެވެ. މިޅެން ފެށިފައިވަނީ މަވެސް އަދު ފަރިއްސެއް ހެދޭތޯ ބަލާނަން މިޢިބާރާތުންނެވެ. ޅެންވެރިކަމުގެ ދުނިޔޭގައި މަޝްހޫރުވެފައިވާ ނަމަކީ އުޖާލާވި ރަންތަރި އެވެ.\nއަލްމަރުހޫމް މުހައްމަދު ޖަމީލަކީ ޤައުމީ ހިދުމަތުގައި ވަރަށް ފުންނާބު އުސް ބޭފުޅެކެވެ. ދިވެހި ޤައުމަށްޓަކައި ކޮށްދެއްވާފައިވާ ޚިދުމަތްތައް ނުހަނު ގިނަ ގުނައެވެ. ސަރުކާރުގެ ޚިދުމަތްތަކުގެ ތެރެއިން ކާތިބު ކަމާއި، ސެކްރެޓަރީ ކަމުން ފެށިގެން ގޮސް އެންނމެ ޤަދަރު ބޮޑު، މަސްޢޫލިއްޔަތު ބޮޑު މަޤާމްތައް ފުރުއްވި ބޭކަލެކެވެ. އަދާ ކުރެއްވި ކޮންމެ ވަޒީފާ އެއްގައިވެސް ދުވަހުން ދުވަހަށް މަތީ މަޤާމް ހާސިލް ކުރެއްވި ކަމީ އެމަނިކުފާނުގެ ތެދުވެރިކަމާއި އިޚްލާސްތެރިކަން ހާމަވާ ކަމެކެވެ. މިގޮތުން އެމަނިކުފާނު ސަރުކާރުގެ ތަފާތު ވަޒީފާތަކެއްގައި ތަފާތު 40 މަޤާމެއް ފުރުއްވިއެވެ. ދައުލަތުގެ ބަންޑާރަ ނާއިބުކަމުގެ މަގާމަށް އިސްކުރެވުނީ 30މެއި 1956 ގައެވެ. 11 ސެޕްޓެމްބަރު 1956 ގައި ބަންޑާރަ ނައިބު ކަމުގެ މަގާމުން ވަކިކުރެވުނެވެ.\nސަރުކާރުގައި އަދާކުރެއްވި ބައެއް ވަޒީފާތައްEdit\nމަޙްކަމަތުލްމަޢާރިފުގެ މަޖީދިއްޔާގެ މުދައްރިސްކަން (ތަފާތު އޮފީސްއޮފީހުގެ ދަށުގައި)\nމަޙްކަމަތުލްމަޢާރިފުގެ މަޖީދިއްޔާގެ ނާޠިރުގެ ނާއިބުގެ ޤާއިމް މަޤާމްކަން\nމަޙްކަމަތުލްމަޢާރިފުގެ މަޖީދިއްޔާގެ ނާޠިރުގެ ނާއިބުކަން\nމަޙްކަމަތުލްމަޢާރިފުގެ ހިންގާ ވެރިޔާކަން\nވުޒާރަތުލް މަޢާރިފުގެ މަދްރަސަތުލް މަޖީދިއްޔާގެ ނާޠިރުގެ އެހީތެރިޔާކަން\nވުޒާރަތުލް މަޢާރިފުގެ މަދްރަސަތުލް މަޖީދިއްޔާގެ ނާޠިރުކަން\nވުޒާރަތުލް މަޢާރިފުގެ ވަޒީރުލްމަޢާރިފުގެ ވަކީލުކަން\nމަޙްކަމަތުއް ޝަރްޢިއްޔާގެ ސެކްރެޓަރީކަން\nމަޙްކަމަތުއް ޝަރްޢިއްޔާގެ ނާއިބުކަން\nމަޙްކަމަތުއް ޝަރްޢިއްޔާގެ އިސްނާއިބުކަން\nމަޙްކަމަތުއް ޝަރްޢިއްޔާގެ އިސްތިއުނާފު ކޮމެޓީގެ ރައީސްކަން\nމަޙްކަމަތުއް ޝަރްޢިއްޔާގެ ވެރިޔާކަން\nމަޙްކަމަތުއް ޝަރްޢިއްޔާގެ އުއްތަމަ ފަނޑިޔާރުކަން\nމަޙްކަމަތުއް ދާޚިލިއްޔާގެ ކާތިބުކަން\nމަޙްކަމަތުއް ދާޚިލިއްޔާގެ ސެކްރެޓަރީކަން\nމަޙްކަމަތުއް ދާޚިލިއްޔާގެ ފިލްމު ސެންސަރުބޯޑުގެ މެމްބަރުކަން\nމަޙްކަމަތުއް ދާޚިލިއްޔާގެ މުނިސިޕަލްޓީގެ މާފަންނު މެމްބަރުކަން\nމަޙްކަމަތުއް ދާޚިލިއްޔާގެ ރައްޔިތުންގެ މަޖްލިސްގެ ހ.އަތޮޅު މެމްބަރުކަން\nމަޙްކަމަތުއް ދާޚިލިއްޔާގެ މުނިސިޕަލްޓީގެ ރައީސްކަން\nމަޙްކަމަތުއް ދާޚިލިއްޔާގެ ބަންޑާރަނާއިބުކަން\nވުޒާރަތުލް އައުޤާފުގެ މާފަންނު ޚަތީބުކަން\nވުޒާރަތުލް އައުޤާފުގެ ޚަތީބުކަން (ތަފާތު އޮފީސްތަކުގެ ދަށުގައި މިމަޤާމް ހިމެނުނެވެ.)\nވުޒާރަތުލް އައުޤާފުގެ ހެންވޭރުގެ ޚަތީބުކަން\nޤާނޫނުއަސާސީ އިސްލާޙުކުރުމަށް އެއްކުރެވުނު ޤަވާޢިދު ހަދާކޮމިޓީގެ މެންބަރުކަން (1980 މ. ވަނައަހަރު)\nމާބަނޑޭރި އޮފީހުގެ ފަތްލިޔާކަން\nމަޙްކަމަތުލް އަޝްޣާލުގެ ފަތްލިޔާކަން\nމަޙްކަމަތުލް އަމަން ޢާންމުގެ ތަޙުޤީޤުކޮމެޓީގެ މެމްބަރުކަން\nވަޒީރުލްއަޢުޘަމްގެ އޮފީހުގެ ދަންނަ ބޭކަލުންގެ ކޮމިޓީގެ މެމްބަރުކަން\nތިލަދުންމަތީ އ.ކ.އ. ކަން\nކ.ހ. އޮފީހުގެ ވެރިކަން\nތިލަދުންމަތީ ޚާއްޞަ ވަކީލުކަން\nދާރުލް އިޤާމާގެ ވެރިޔާކަން\nމިނިސްޓްރީ އޮފް އެޑިޔުކޭޝަންގެ ރެލިޖަސްނޮލެޖް ޓީޗަރުކަން\nމިނިސްޓްރީ އޮފް އެޑިޔުކޭޝަންގެ މަޢުޙަދުއްދިރާސާތުލް އިސްލާމިއްޔާގެ މުދައްރިސް (ފިޤްޙު)\nމިނިސްޓްރީ އޮފް އިންފޮމޭޝަންގެ ފޮތްފޮތާއި ލިޔުންތައް ފާސްކުރައްވާކަން\nޕެންޝަން އެންޑް ރިލިޖަސް ފަންކްޝަންސް ޑިވިޜަންގެ މާލޭގައި ހުކުރުކުރައްވާކަން\nޕެންޝަން އެންޑް ރިލިޖަސް ފަންކްޝަންސް ޑިވިޜަންގެ މާލޭގައި ހުކުރު މިސްކިތާއި ބަންޑާރަ މިސްކިތުގައި ހުކުރު ނަމާދާއި ޢީދުނަމާދު ކުރައްވާކަން\nޕެންޝަން އެންޑް ރިލިޖަސް ފަންކްޝަންސް ޑިވިޜަންގެ މާލޭގައި ހުކުރު ނަމާދާއި ޢީދު ނަމާދު ކުރައްވާކަން\nދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުގެ ރައީސްކަން\nރައީސުލްޖުމްހޫރިއްޔާގެ އޮފީހުގެ ލިޔުއްވާ އަދި ތަރުޖަމާކުރައްވާކަން\nރައީސުލްޖުމްހޫރިއްޔާގެ އޮފީހުގެ ޚާއްޞަ ވަކީލުކަން\nރައީސުލްޖުމްހޫރިއްޔާގެ އޮފީހުގެ ދައުލަތަށް ގިނަ ދުވަހު ޚިދުމަތްކުރެއްވި ޢިއްޒަތްތެރިއެއްކަން\nދީނީ ރޫހުގެ މުޙައްރިރުކަން\nމާލޭ މުނިސިޕަލްޓީގެ ރައީސްކަން\nމަދަރުސަތުއް ސަނިއްޔާގެ ނާޒިރުކަން\nއެންމެ ގިނަ ދުވަހު އެމަނިކުފާނު ޚިދުމަތް ކުރައްވާފައިވަނީ ދިވެހި ބަހާއި، ތާރިޚާއި، ޡަޤާފަތަށް ހިދުމަތް ކުރެއްވުމުގެ ރޮނގުންނެވެ. މިރޮނގުރޮނގުގައި، އެންމެ އިސް ވެރިއެއްގެ ގޮތުގައެވެ.\nދީނީ ރޮނގުން ކުރެއްވި ޚިދުމަތްތައްEdit\nދަރުމަވަންތަ މިސްކިތުގައި ހުކުރު ކުރްން ފެށުނު ދުވަސް. ޖްމީލް ދީދީ މެދުގައި. މިއީމާލޭގައި ފުރަތަމަ ފަހަރަށް ދެމިސްކިތެއްގައި ހުކުރުކުރަން ފެށުނު ދުވަސް . މިއީ5ޑިސެމްބަރު 1958\nމަރުހޫމް ޖަމީލަށް ދިވެހި މުޖުތަމައުގައި އެންމެ ބޮޑު ޤަދަރަކާއި އިއްޒަތެއް ލިބިފައިވަނީ އެމަނިކުފާނު ދީނީ ރޮނގުން ކުރެއްވި ޚިދުމަތްތަކާއި ގުޅިގެންނެވެ. އެމަނިކުފާނު ތަފާތު އެތައް ދީނީ މަޖައްލާ އެއްގެ އެޑިޓަރު ކަމާއި މިނޫން މަޤާމްތައް ވެސް ފުރުއްވާފައިވެއެވެ. ދީނީ ރޮނގުން ގިނަގުނަ ފޮތްތަކެއް އެކުލަވާލެއްވި މުސައްނިފެކެވެ. މިފޮތްފޮތަކީ މިއަދުވެސް އަޅުގަނޑުމެންގެ ތެރޭގައި ދީނީ ރޮނގުން އެންމެ ބޮޑެތި ބޭނުންތައް ހިފެމުންދާ ފޮތްތަކެވެ. މިގޮތުން އެމަނިކުފާނުގެ ފޮތްތަކުގެ ތެރޭގައި:\nދިވެހިރާއްޖޭގައި މިއަދާއި ހަމައަށް ނެރެވެމުން މިއަންނަ "ދީނުގެ މަގު" ނޫހަކީވެސް އެމަނިކުފާނުގެ ޚިޔާލުފުޅަކާއި ގުޅިގެން ނެރެވޭ ނޫހެއް ކަމުގައި، ޢިއްޒަތްތެރި ރައީސުލް ޖުމްހޫރިއްޔާ ވިދާޅުވެފައިވެއެވެ. ދީނުގެ މަގުގެ ޒަރިއްޔާއިން "އެންމެ ސީދާ ތެދުމަގު" ގެ އަލިކަން އަޅުގަނޑުމެންނަށް އަޅުގަނޑުމެންނަށް ފޯރުކޮށްދެއްވީވެސް އެމަނިކުފާނެވެ. ރޭޑިޔޯ އިންނާއި ޓީވީ އިން ފޮނުވަމުން ގެންދާ ގިނަ ދީނީ ޕްރޮގްރާމްތަކުގައިވެސް ނަ އަދަދަކަށް ޖަމީލްގެ ދީނީ ނަސޭހަތާއި ވައުޟު ގި އެކުލެވިފައިވެއެވެ.\nހުކުރު ޚުޠުބާ ހެއްދެވުމާއި ހެއްދެވުމާއި ޤުރުޢާން ތަރުޖަމާ ކުރެއްވުމުގައި ބައިވެރިވެވަޑައިގެންނެވުމާއި އަމިއްލަ އަޑުފުޅުން ޤުރުއާނުގެ ތަރުޖަމާ ގެނެސް ދެއްވުމަކީ ކުޑަ އަދި ކުރެއްވުމަށް ފަސޭހަކަންތަކެއް ނޫނެވެ.\nބަހަށް ކުރެއްވި ޚިދުމަތްތައްEdit\nމަރުހޫމް ޖަމީލަކީ ދިވެހިބަހަށްވެސް ނުހަނު އަގުހުރި ޚިދުމަތްތަކެއް ކުރައްވާފައިވާ ބޭފުޅެކެވެ.1948 ގައި ދިވެހިރާއްޖޭގެ ގައުމީ ސަލާމްގެ ޅެން ލިޔެ ތައްޔާރު ކުރެއްވި ޝާއިރަކީ ވެސް މުހައްމަދު ޖަމީލް ދީދީ އެވެ. ބަހަށް ޚިދުމަތްކުރެއްވުމުގެ ޤައުމީ ޝަރަފުވެރި ކަމުގެ އިނާމުވެސް އެމަނިކުފާނަށް ލިބިލައްވާފައިވެއެވެ. މިގޮތުން ދިވެހި ބަހުގެ ރޮނގުން ލިޔުއްވާފައިވާ ފޮތްތަކުގެ ތެރެއިން:\nކުޑަކުދިންގެ ބަގީޗާ 1\nކުޑަކުދިންގެ ބަގީޗާ 2\nދިވެހި ކިޔުން 1\nދިވެހި ކިޔުން 2\nދިވެހި ކިޔުން 3\nމީގެ އިތުރަށް ދިވެހި ބަހުގެ ޤަވާއިދު ބަޔާންކުރައްވައި "ފިޔަވަޅު" ކިޔާ ފޮތެއްވެސް އެކުލަވާލައްވާފައި ވެއެވެ.\nމުހަންމަދު ޖަމީލު ދީދީ މިދުނިޔެ ދޫކޮށް ދެމިއޮތުމުގެ އާލަމަށް ދަތުރު ކުރެއްވީ އުމުރުފުޅުން 74 އަހަރުގައި 15 މާރޗް 1989މ. ގައެވެ.އެއީ ހިޖުރައިން7ޝަޢުބާން 1409 ގައެވެ. ދިވެހިރާއްޖޭގައި ލިޔުންތެރިންގެ ދުވަސް ގެ ގޮތުގައި 15 މާރޗް ފާހަގަ ކުރަނީ މުހައްމަދު ޖަމީލް ދީދީގެ ޒިކުރާ އާކުރުމުގެ ގޮތުންނެވެ.\nLast edited on 16 ފެބްރުއަރީ 2022, at 13:13\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 16 ފެބްރުއަރީ 2022، 13:13 ގައެވެ.


Hoonugai thiben jeheythee teacherun ge shakuva boduvehjje!\nހޫނުގައި ތިބެންޖެހޭތީ ކަލާފާނު ސްކޫލުގެ ބައެއް ޓީޗަރުންގެ ޝަކުވާ ބޮޑުވެއްޖެ!\nޓީޗަރުން ބުނަނީ ސްކޫލުގެ މެނޭޖުމަންޓުން ތަފާތު ކުރުން ގެންގުޅޭކަމަށް\n09 އޭޕްރީލް 2021 - 09:02:29\nކަލާފާނު ސްކޫލްގައި ގްރޭޑް ފަހެއް އަދި ހައަކަށް ކިޔަަވައިދޭ ބައެއް ޓީޗަރުން ހޫނުގައި ތިބެންޖެހޭތީ އެކަމާއި އެމީހުންގެ ތެރެއިން ބައެއް ޓީޗަރުން ކަންބޮޑުވުން ފާޅުކޮށްފިއެވެ.\nނަން ހާމަނުކުރުމަސް ޝަރުތުކޮށް ހޫނުގައި ތިބެންޖެހޭ ބައެއް ޓީޗަރުން ވަނީ ސީއެންއެމް އަށް މައުލޫމާތު ދީފައެވެ.\nއޭގެތެރެއިން ގިނަ ޓީޗަރުން ތުހުމަތު ކުރަނީ އެމީހުން ހޫނުގައި ތިބެންޖެހެނީ ސްކޫލުގެ މެނޭޖުމަންޓުން ޓީޗަރުންގެ މެދުގައި ތަފާތުކުރުން ގެންގުޅޭކަމަށެވެ. ސަބަބަކީ ބައެއް ޓީޗަރުން މަސައްކަތް ކުރަން އޭސީ ތަނެއްގައި ބައިތިއްބާފައިވާއިރު، އަނެއްބައި ޓީޗަރުން އޭސީ ވެސް ނެތް ތަނެއްގައި ބައިތިއްބާފައިވުމެވެ.\nއެގޮތުން ކޮވިޑް 19 ގެ ހާލަތުގައި ސްކޫލުތައް މިއަހަރު ހުޅުވާލި އިރުގައި ގައިދުރު ކުރުމުގެ ނަމުގައި ބައެއް ޓީޗަރުން ގެ ޑެސްކު އަތުރާފައި ހުންނަނީ އޭސީކޮށް މޮޅު ފެންވަރުގައި ހަދާފައިވާ ސްޓާފް ރޫމުގައިކަމަށް ޓީޗަރުން ބުނެއެވެ. އަނެއްބައި ޓީޗަރުންގެ ޓެސްކު ޖަހާފައި ހުރީ ސްޓާފް ރޫމުން ވެސް ބޭރުގައެވެ.\n"ގައި ދުރުކުރުމުގެ ނަމުގަ މިގޮތައް އޭސީ ވެސް ނެތް ތަނެއްގަ ބައިތިއްބާފަ މިތިބީ ހޫނުގަނޑު ތެރޭގަ. ސްޓާފް ރޫމްގައި ހުންނަ މޭޒުތައް ހުންނަނީ ބިއްލޫރިން ހަދާފަ. މަޑު ކަފަލީ ގޮނޑި ހުންނަނީ އެތާންގަ. ކޯރިޑޯ ތެރޭގަ ތިބޭ ޓީޗަރުން ތިބެނީ ދެރަ މޭޒުތަކެއްގަ. ހުންނަނީ އެނބުރޭ ފަންކަލެއް. ފިންޏެއްވެސް ނުވޭ،" - ޓީޗަރެއް -\nމޭޒުތައް ވަކިކޮށް ނަންޖަހާފައި ހުރުމުން ހޫނުގައި ތިބެންޖެހޭ ޓީޗަރުންނަށް ކުރެވޭނެކަމެއް ވެސް ނޯންނަކަމަށް އެ ސްކޫލުގައި މިކަމާ ކަންބޮޑުވާ ޓީޗަރުން ބުންޏެވެ.\nބޭރުގައި ތިބޭ ޓިޗަރުންގެ ބައެއް މީހުން ބުނީ އެމީހުން "ފިނިކޮށްލަން ސްޓާފް ރޫމުގައި އިށީނަސް" އެމީހުން އެތަނުން ނަގައި ސްޓާފް ރޫމުން ބޭރުކޮށްލާކަމަށެވެ.\n"ސްޓާފް ރޫމާ ދުރުގައި ތިބޭ ޓީޗަރުން ބޭރުގައު ތިބެން ޖެހެނީ ވެސް. ވަރުބަލިކަން މަތީގައި ކޮފީއެއް ހަދައިލައިގެންވެސް ގޮސް ތިބެން ޖެހެނީ ހޫނު ގަނޑުގެ ތެރޭގައި." -ޓީޗަރެއް-\nބައެއް ޓީޗަރުންނާ މެދުގައި އަމަލުކުރަމުންދަނީ ވަރަށް އިހާނަތިކޮށް ކަމަށާއި އެއީ އިންސާނުންނާ މެދުގައި ކުރަން ހެޔޮނުވާނޭ ކަމެއް ކަމުށް ބުނާ ޓީޗަރުން ވެސް އެ ސްކޫލުގައި އެބަތިއްބެވެ.\nކަލާފާނު ސްކޫލްގެ ޓީޗަރުންގެ މޭޒުތަކުގައި ނަންޖަހާފައި:\n"އެއްޓީޗަރަކު އެކަމުގެ ޝަކުވާކުރީމަ އެނާ ސްޓާފް ރޫމަށް ބަދަލުކުރި. ނަމަވެސް އެހެން ޓީޗަރުން އަދިވެސް ތިބެން ޖެހެނީ ކޯރިޑޯގަ،"\nހުރިހާ ޓީޗަރުން ވެސް މަސައްކަތުގައި ބުރަކޮށް އުޅެފައި އަބަދު ވެސް އަންނަނީ ސްޓާފް ރޫމަށް ކަމަށެވެ. އެއީ ހަމަޖެހިލައިގެން އަރާމު މާހާއުލެއްގައި މަސައްކަތް ކުރުމަށެވެ. ނަމަވެސް މިހާރު ގަވާއިދު ހަދާފައިވާ ގޮތުން ނަސީބުވެރި ޓީޗަރުން ފިނީގައި ތިބެފައި ބަދު ނަސީބު ޓީޗަރުން ތިބެން ޖެހެނީ ހޫނުގައި ކަމަށް ވުމުން ޓީޗަރުން ކުރާ މަސައްކަތްތަކުގެ ޕްރޮޑަކްޓިވިޓީ ވެސް ގެއްލޭކަމަށް ވެސް ޓީޗަރުން ބުނެއެވެ.\nމިކަމާ ގުޅިގެން ކަލާފާނު ސްކޫލުގެ ޕްރިންސިޕަލް ރަހްމާ އަބްދުއްރަހްމާން ވިދާޅުވީ ސްކޫލުގައި ގަވާއިދުތަށް ހަދާފައިވާނީ ކޮވިޑް 19 އިން ރައްކާތެރިވުމަށް ހުރިހާ އެންމެންގެ ލާބައަށްހަދާފައިވާ ގަވާއިދު ތަކެއް ކަމަށެވެ. އަދި ޓީޗަރުންގެ މެދުގައި އެސްކޫލުން ތަފާތުކުރުން ނުގެންގެޅޭކަމަށެވެ.


Samaalvey! Dhonna Machine Gai Thaashive Dharifulhu Maruvedhaane! - Vaguthu\nސަމާލުވޭ! ދޮންނަ މެޝިނުގައި ތާށިވެ ދަރިފުޅު މަރުވެދާނެ!\nމިއީ މާބޮޑަށް ބެލެނިވެރިން ވިސްނާނުލާ އޮތް ކަމަކަށް ވެދާނެއެވެ. ނަމަވެސް ފާއިތުވި ހަފްތާގައި އަންހެނަކު ފޭސްބުކްގައި ކުރި ޕޯސްޓަކާއި ގުޅިގެން ގިނަ ބަޔަކު ވަނީ ދޮންމެޝިންގެ ސަބަބުން ދަރިންގެ ފުރާނައަށް ނުރައްކާ ވެދާނެ ކަމަށް ގަބޫލުކޮށް އެކަމަށް ފިޔަވަޅު އަޅާފައެވެ.\nވައިރަލް ވެފައިވާ ފޭސްބުކް ޕޯސްޓެއްގައި މަންމަ އެއް ކަމަށްވާ ލިންސޭ މެކްވާ ލިޔެފައިވާ ގޮތުގައި އޭނާ އާއި އޭނާގެ ފިރިމީހާ އަށް ނިދިން ހޭލެވުނީ ހަތަރު އަހަރުގެ ފިރިހެން ދަރިފުޅު ރޯ އަޑަށެވެ. އޭރު އެމީހުންގެ ކުޑަ ދަރިފުޅު ކްލޯއީ ވަނީ ދޮންނަމެޝިނުގެ އެތެރޭގައެވެ.\nކްލޯއީ ދޮންނަ މެޝިނަށް އެރުނު ވަގުތު މެޝިނުގެ މަތިގަނޑު ލެއްޕުނީއެވެ. މަތިގަނޑު ހުޅުވާނެ ގޮތެއް ނޭނގިގެން ހަތަރު އަހަރުގެ ދަރިފުޅު ދިޔައީ ރޮމުންނެވެ. ދޮންނަމެޝިންތައް ތައްޔާރު ކުރެވިފައި ހުންނަނީ މެޝިނުގެ އެތެރެއިން މެޝިނުގެ މަތިގަނޑު ފަސޭހައިން ހުޅުވޭނެ ފަދަ ގޮތަކަށް ނޫނެވެ.\nލިންސޭގެ ދެމަފިރިން އަވަހަށް ތެދުވެ ދަރިފުޅު ސަލާމަތް ކުރިއެވެ. ނަސީބު ރަނގަޅު ކަމުން އެމީހުންގެ ދަރިފުޅަށް އަނިޔާއެއް ވެފައެއް ނުވެއެވެ.\n"އަހަރެން މިވާހަކަ މިލިޔުނީ ދޮންމެޝިންގެ ސަބަބުން ނުރައްކަލެއް ކުރިމަތިވެދާނެ ކަމަށް ކުރިން އަހަރެންނަށް ވެސް ހީކުރެވިފައި ނެތުމުން މިކަން ސަމާލުކަމަށް ގެންނަން." ލިންސޭގެ ޕޯސްޓްގައި ބުނެފައި ވެއެވެ.\nލިންސޭގެ ޕޯސްޓަށް އަށްޑިހަ ހާހަށް ވުރެ ގިނަ ކޮމެންޓް ލިބިފައިވާއިރު ތިންލައްކަ ފަނަރަ ހާހަށްވުރެ ގިނަ މީހުން ވަނީ އެޕޯސްޓް ޝެއާ ކޮށްފައެވެ.\nތަފާސް ހިސާބުތައް ދައްކާ ގޮތުގައި ކޮންމެ އަހަރަކު 2000 އަށް ވުރެ ގިނަ ކުދިންނަށް ދޮންނަމެޝިންގެ ސަބަބުން ތަފާތު އަނިޔާތައް ލިބެއެވެ. 2006 ވަނަ އަހަރު އެމެރިކާގެ ތިން އަހަރުގެ ކުއްޖަކު ދޮންމެޝިނެއްގައި ތާށިވެގެން މަރުވެފައި ވެސް ވެއެވެ.


SunOnline: "Fake news"aa dhekolhah Brazil ge aa raees han'guraama iulaan kuravvaifi\n"ފޭކް ނިއުސް"އާ ދެކޮޅަށް ބްރެޒިލްގެ އާ ރައީސް ހަނގުރާމަ އިއުލާން ކުރައްވައިފި\nރުގިއްޔާ މުހައްމަދު މޫސާ 05 Nov 2018, 13:20\nބްރެޒިލްގެ އިންތިހާބީ ރައީސް ޖައިރު ބޮލްސޮނާރޯ -- ފޮޓޯ: އޭއެފްޕީ\nސައޮ ޕައޮލޯ (ނޮވެމްބަރު 5): ބްރެޒިލްގެ އިންތިހާބީ ރައީސް ޖައިރު ބޮލްސޮނާރޯ "ފޭކް ނިއުސް"އާ ދެކޮޅަށް ހަނގުރާމަ އިއުލާން ކުރައްވައިފި އެވެ.\nބްރެޒިލްގެ ޓީވީ ޗެނަލަކަށް ދެއްވި އިންޓަވިއުއެއްގައި ވާހަކަ ދައްކަވަމުން ބޮލްސޮނާރޯ ވަނީ "ފޭކް ނިއުސް" ފަތުރާ ނޫސްތަކަށް ސަރުކާރުން ދޭ ފައިސާ ހުއްޓާލާނެ ކަމަށް ވިދާޅުވެފަ އެވެ. އަދި އޭނާ ވަނީ އެގައުމުގައި އެންމެ ގިނަ އަދަދެއްގެ މީހުން ކިޔާ ފޮލާ ދި ސައޮ ޕައޮލޯ ބޯއިކޮޓް ކުރާނެ ކަމުގެ އިންޒާރު ވެސް ދެއްވައިފަ އެވެ.\n"ސަރުކާރުގެ އިޝްތިހާރުތަކާ އެކު، އެއްވެސް ލަދަކާ ނުލައި އެގޮތަށް އަމަލު ކުރާ ނޫސްތަކަށް ދެން ސަރުކާރުގެ އެއްބާރުލުމެއް ނުލިބޭނެ،" ބޮލްސޮނާރޯ ވިދާޅުވި އެވެ.\nފޮލާ ނޫހަކީ ކަނާތު ފިޔައިގެ ސިޔާސަތުތަކަށް އާއްމު ގޮތެއްގައި ފާޑު ކިޔާ ނޫހެކެވެ. އަދި ބޮލްސޮނާރޯގެ ސަޕޯޓަރުން ބުނަނީ އެފަދަ ނޫސްތަކަކީ ވަކި ފަރާތަކަށް ޖެހިފައިވާ ނޫސްތަކެއް ކަމަށާއި އެމީހުން މިހާރު މައުލޫމާތު ހޯދަނީ ސޯޝަލް މީޑިއާ މެދުވެރިކޮށް ކަމަށެވެ.\nބްރެޒިލްގެ ނޫސްވެރިކަމާ ބެހޭ ޖަމްއިއްޔާތަކުން ވަނީ ފާއިތުވި ދުވަސްތަކުގައި ނޫސްވެރިންނަށްދޭ އިންޒާރުތަކާއި ހަމަލާތައް އިތުރުވެފައިވާ ކަމަށް ބުނެފަ އެވެ. އަދި އޭގެ ތެރެއިން ގިނަ ހަމަލާތައް ދީފައި ވަނީ ބޮލްސޮނާރޯއަށް ތާއިދު ކުރާ ފަރާތްތަކުން ކަމަށް އިންވެސްޓިގޭޓިވް ޖާނަލިޒަމް ގުރޫޕު އަބްރާޖީން ބުންޏެވެ.\nވެނެޒުއޭލާ އާއި ބްރެޒިލް ގުޅޭ ބޯޑަރު ބަންދުކޮށްފި\nބްރެޒިލްގެ ލޫލާ އިތުރު 12 އަހަރަށް ޖަލަށް ލާން ހުކުމްކޮށްފި\nބްރެޒިލްގެ ޑޭމްއެއް ފަޅައިގެން ގޮަސް، ނުވަ މީހަކު މަރުވެއްޖެ


petrol adhi diesel ge agu heyo koffi\nޚިޔާލު ތަފާތުވާ ކޮންމެ ފަހަރަކު ބޭރުގެ ...\nސްޓޭޓް ޓްރޭޑިންގ އޯގަނައިޒޭޝަން، އެސްޓީއޯއިން ވިއްކާ ޑީސަލާއި ޕެޓްރޯލް ވިއްކާ އަގު ހެޔޮކުރަން އެކުންފުނިން ނިންމައިފިއެވެ.\nއެސްޓީއޯއިން ބުނީ،7މާރޗް 2018 ވަނަ ދުވަހުން ފެށިގެން، އެކުންފުނިން ވިއްކާ ޑީސަލް ލީޓަރަކުން 20 ލާރި އަދި ޕެޓްރޯލް ލީޓަރަކުން 30 ލާރި ކުޑަކޮށް، ބާޒާރުގައި، އެ އަގުތަކުގައި މާދަމާއިން ފެށިގެން ތެޔޮލިބެން ހުންނާނޭ ކަމަށެވެ.\nމާދަމާ އިން ފެށިގެން އެސްޓީއޯ އިން ޑީސަލް ލީޓަރެއް ވިއްކާނީ 10.21 ލާރި އަށެވެ. ޕެޓްރޯލް ލީޓަރެއް ވިއްކާނީ 10.11 ލާރި އަށެވެ.\nއެސްޓީއޯއިން ތެޔޮ ވިއްކަމުން އައި އަގަށް ބަދަލު ގެނަސް މިދިޔަ އަހަރުގެ ޖޫން މަހުވެސް ތެލުގެ އަގު ހެޔޮކޮށްފައިވެއެވެ.


Nail Art Show ge title sponsor akah "NOTE"\nމާލެ، 31 ޖުލައި 2018 - "ނެއިލް އާޓް ޝޯ" ގެ ސްޕޮންސައަކަށް "ނޯޓް" ހަމަޖެއްސުން -- އަހުމަދު ނާއިމް | އަވަސް\nނެއިލް އާޓްގެ ޗެމްޕިއަންއެއް ކަމަށްވާ ޕައުލީނާ ގެނެސްގެން، އެންރޭންޖުގެ ފަރާތުން ބާއްވާ ހާއްސަ ޝޯގެ ޓައިޓަލް ސްޕޮންސަރަކަށް މޭކަޕް ބްރޭންޑް "ނޯޓް" ހަމަޖައްސައިފި އެވެ. މިއަދު ޓީވީއެމްގައި އޮތް ހާއްސަ ހަފްލާއެއްގައި އެންރޭންޖާއި "ނޯޓް" ބްރޭންޑް ރާއްޖެއަށް ތައާރަފުކުރި ނިއު އެޑިޝަނުން އާއި ދެމެދުގައި ވަނީ އެއްބަސްވުމުގައި ސޮއިކޮށްފަ އެވެ.\nއަންނަ މަހު 13 ގައި ބާއްވަން ނިންމާފައިވާ މި ޝޯ އޮންނާނީ އޮލިމްޕަހުގަ އެވެ. މި ޝޯ ކުރިއަށް ގެންދަން ނިންމާފައި ވަނީ ފަސް ގަޑިއިރަށް ބަހާލައިގެންނެވެ. މި ޝޯގައި ތަފާތު ސްޓައިލްގެ ނެއިލް އާޓްތައް ކުރާނެ ގޮތް ބައިވެރިންނަށް ދައްކާލުން އޮންނާނެ އެވެ. އަދި ބައިވެރިންނަށް ސުވާލުކުރުމުގެ ފުރުސަތުވެސް ލިބިގެންދާނެ އެވެ.\nނިއު އެޑިޝަންގެ މާކެޓިން އެގްޒެކެޓީވް އައިޝަތު ޝަހާ ވިދާޅުވީ، މިކަހަލަ ބޮޑު އިވެންޓެއްގެ ޓައިޓަލް ސްޕޮންސަރަކަށް ވުމުގެ ފުރުސަތު "ނޯޓް" އަށް ލިބުމަކީ ފަހުރެއް ކަމަށާއި މި އިވެންޓުގެ ތެރެއިން "ނޯޓް" ގެ ނެއިލް ޕޮލިޝް ވެސް ތައާރަފު ކުރާނެ ކަމަށެވެ.\n"ނޯޓް ބްރޭންޑަކީ އާންމުންގެ ތެރޭގައި މަގުބޫލު ބްރޭންޑަކަށްވެފަ، މި ބްރޭންޑުގެ ފަރާތުން މިކަހަލަ ބޮޑު އިވެންޓެއްގެ ޓައިޓަލް ޕާޓްނާރަކަށްވުމަކީ އަޅުގަނޑުމެންނަށް ލިބުނު ބޮޑު ފަހުރެއް،" ޝަހާ ވިދާޅުވި އެވެ.\nމި ޝޯއަށް ވަންނަ ބޭނުންވާ ފަރާތްތަކަށް ޓިކެޓް ވިއްކަން މިހާރު ވަނީ ފަށާފަ އެވެ. ނިއު އެޑިޝަން ފިހާރައިންނާއި ގިފްޓް އޮފް ލަވް ފިހާރައިން އަދި އޮލިމްޕަހުން މިހާރު ޓިކެޓް ލިބެން ހުންނާނެ އެވެ. ޓިކެޓެއްގެ އަގަކީ 300 ރުފިޔާ އެވެ. އަދި މި ޝޯގައި ބައިވެރިވާ ކޮންމެ ފަރާތަކަށް ހާއްސަ ގިފްޓުތައްވެސް ލިބޭނެ އެވެ.\n"ވޯލްޑް ޗެމްޕިއަންއެއްގެ މަސައްކަތް ބަލާލުމަށް ނެއިލް އާޓްއަށް ލޯބިކުރާ ފަރާތްތަކަށް ވަރަށް ރަނގަޅު ފުރުސަތެއް މިއީ. ޝޯއަކަސް މި އިވެންޓު ކުރިއަށްދާނީ ކްލާހެއްގެ ގޮތަށް، ބައިވެރިންނާއިވެސް ވަރަށް ބޮޑަށް ގުޅިގެން،" އެންރޭންޖުގެ ފަރާތުން ނާޒިޔާ މުހައްމަދު ވިދާޅުވި އެވެ.


Brazil aa dhekolhah kulhen Messi alun gaumee team ah | Mihaaru\n01 ނޮވެމްބަރ 2019 - 09:21 1 comment\nމި ފަހަރުގެ ކޮޕަ އެމެރިކާގައި ދެއްކި ވާހަކަތަކާ ގުޅިގެން މެސީ އަށް ތިން އަދަބެއް ދިނެވެ. ފުރަތަމަ އަދަބު ދިނީ ރެފެރީންނަށް ފާޑުކިޔުމުންނެވެ. ދެ ވަނަ އަދަބަކީ ސަސްޕެންޝަނެކެވެ. އަދި ތިން ވަނަ އަދަބަކީ ބްރެޒިލަށް ކޮޕަ އެމެރިކާ ކާމިޔާބުކޮށްދޭން މުބާރާތުގެ ކުރިން ވެސް ކޮންމެބޯލުން ބޭނުންވި ކަމަށާއި އެތަން އޮތީ ކޮރަޕްޓްވެފައިކަމަށް ބުނުމުން އައި ޖޫރިމަނާ އެކެވެ.\nކޮންމެބޯލް އިން ދިން އަދަބުގެ ސަބަބުން އާޖެންޓީނާ އެންމެ ފަހުން ކުޅުނު ހަތަރު މެޗު މެސީ އަށް ވަނީ ގެއްލިފަ އެވެ. އަލުން މެސީ ގައުމީ ޓީމަށް ކުޅޭނެ ފުރަތަމަ މެޗަކީ މި މަހު ބްރެޒިލާއި އުރުގުއޭއާ ދެކޮޅަށް ކުޅޭ މެޗެވެ. އަންނަ މަހު 15 ވަނަ ދުވަހު ބްރެޒިލާއި އާޖެންޓީނާ ކުޅޭ މެޗު އޮންނާނީ ސައުދީ އަރަބިއާގަ އެވެ. އަދި އޭގެ ތިން ދުވަސް ފަހުން އުރުގުއޭއާ ދެކޮޅަށް ކުޅޭ މެޗު އޮތީ އިޒްރޭލުގަ އެވެ.\nމެސީ އެންމެ ފަހުން ގައުމީ ޓީމަށް ކުޅުނު މެޗަކީ ކޮޕަ އެމެރިކާގެ ތިން ވަނަ ހޮވާ މެޗުގައި ޗިލީއާ ބައްދަލުކުރި މެޗެވެ. އެ މެޗުގައި މެސީ އަށް ވަނީ ރަތް ކާޑެއް ދައްކައިފަ އެވެ. މެސީ ނެތި އާޖެންޓީނާ ކުޅުނު ތިން މެޗުގެ ނަތީޖާ އަށް ބަލާއިރު ޗިލީއާ ލަނޑެއް ނުޖެހި އެއްވަރުވި މެޗާއި ޖަރުމަނާ 2-2 އިން އެއްވަރުކުރިއިރު، މެކްސިކޯ އަތުން 4-0 އިން އަދި އެކުއޭޑޯ އަތުން ވަނީ 6-1 އިން މޮޅުވެފަ އެވެ.\nއާޖެންޓީނާ ސްކޮޑަށް މި ފަހަރު މެސީގެ އިތުރުން ދެން ހިމެނުނު ކުޅުންތެރިޔަކީ ރަނގަޅު ފޯމެއްގައި ހުރި މެންޗެސްޓާ ސިޓީގެ ފޯވާޑް ސާޖިއޯ އަގުއޭރޯ އެވެ. އެކަމަކު ޕީއެސްޖީގައި މި ވަގުތު މޮޅު ކުޅުމެއް ދައްކަމުން އަންނަ މައުރޯ އިކާޑީ އަށް މި ފަހަރު ވެސް ފުރުސަތެއް ނެތެވެ.


މިސްކިތްމަގު ދެވަނަ މެޗުންވެސް މޮޅުވެ، ފިސްޑާ ބަލިވެއްޖެ :: މިކަލް ނޫސް\nމިސްކިތްމަގު ދެވަނަ މެޗުންވެސް މޮޅުވެ، ފިސްޑާ ބަލިވެއްޖެ\n09 ނޮވެމްބަރ 2016 10:03\nމިސްކިތްމަގު އެންމެންގެ ގުޅުމުގެ ޕްރަތީބާ މާލި. ފޮޓޯ: ވީއޭއެމް\nވޮލީ ބޯލް އެސޯސިއޭޝަން އޮފް މޯލްޑިވްސް އިން މާލޭގައި ބާއްވާ އަލްމުދިޝް ގައުމީ ވޮލީ ލީގުގެ އަންހެން ޑިވިޝަނުގެ މިސްކިތްމަގު އެންމެންގެ ގުޅުން ކުޅުނު ދެވަނަ މެޗްވެސް ކާމިޔާބުކޮށްފިއެވެ. އަދި ފުވައްމުލަކު ޔޫތު އެންޑް ސްޕޯޓްސް ޑިވެލޮޕްމަންޓް އެސޯސިއޭޝަން (ފިސްޑާ) ކުޅުނު ފުރަތަމަ މެޗުން ބަލިވެއްޖެއެވެ.\nމިދިޔަ ހޯމަ ދުވަހު ކުޅުނު މެޗް މިސްކިތްމަގު އެންމެންގެ ގުޅުން ކާމިޔާބުކުރީ ކްލަބް ޕޯލް ސްޓަރ އާއި ބައްދަލުކޮށް 3-1 އިންނެވެ. މިމެޗްގެ ފުރަތަމަ ސެޓް މިސްކިތްމަގު ގެންދިޔައީ 25-12 އިންނެވެ. ދެވަނަ ސެޓް ކުލަބް ޕޯލް ސްޓަރ ގެންދިޔައި 23-25 އިންނެވެ. ތިންވަނަ އަދި ހަތަރު ވަނަ ސެޓް މިސްކިތްމަގު ގެންދިޔައީ 25-7 އަދި 25-17 އިންނެވެ. މެޗްގެ މޮޅު ކުޅުންތެރިޔަކީ މިސްކިތްމަގު އެންމެންގެ ގުޅުމުގެ ޕްރަތީބާ މާލި އެވެ.\nމިމުބާރާތުގައި ފިސްޑާ ކުޅުނު ފުރަތަމަ މެޗުން މޯލްޑިވިއަން ރެކްރިއޭޝަން ކުލަބާއި ބައްދަލުކޮށް 3-0 އިން މެޗް ކާމިޔާބުކޮށްފައިވަނީ މޯލްޑިވިއަން ރ.ކ އެވެ. މިމެޗް މޯލްޑިވިއަން ކާމިޔާބުކޮށްފައިވަނީ 25-15، 25-16 އަދި 25-16 އިންނެވެ. މެޗްގެ މޮޅު ކުޅުންތެރިޔަކީ މޯލްޑިވިއަން ރ.ކ ގެ މިޝެލް ކްރިސްޓެން އެވެ.\nގައުމީ ވޮލީ ލީގުގައި ވާދަކުރާ ފުވައްމުލަކު ޓީމްތަކަކީ ފުވައްމުލަކު ޔޫތު އެންޑް ސްޕޯޓްސް ޑިވެލޮޕްމަންޓް އެސޯސިއޭޝަން (ފިސްޑާ) އާއި މިސްކިތްމަގު އެންމެންގެ ގުޅުމެވެ.\n10 ނޮވެމްބަރ 2016 – 16:15 ފިސްޑާ – ކ.ޕޯލް ސްޓަރ\n10 ނޮވެމްބަރ 2016 – 20:30 މިސްކިތްމަގު އގ – ޕޮލިސް ކުލަބް\nފުވައްމުލަކުގެ ޓީމްތައް ކުޅޭ މެޗްތަކަށް އެޓީމްތަކަށް ސަޕޯޓް ދިނުމަށް ވީހާވެސް ގިނަ ބަޔަކު މާލޭގެ ސޯޝަލް ސެންޓަރުގެ އިންޑޯ ކޯޓަށް ދިޔުމަށް ދެޓީމުންވެސް އެދިލައްވައެވެ. އަންހެން ޑިވިޝަންގައި ބައިވެރިވެފައިވަނީ ފަސް ޓީމެވެ. ލީގުގެ އެންމެ ކުރި ހޯދާ ހަތަރު ޓީމެއް ގައުމީ ވޮލީ މުބާރާތަށް ހޮވޭނެއެވެ. އަދި އެމުބާރާތް ކުރިއަށްގެންދާނީ ތިން ސެމީ ފައިނަލް ކުޅޭ އުސޫލަށެވެ.


Jamal Khashoggi ge maraa behey documentary eh Sean Penn hadhany | Mihaaru\nޙާޝޮގްޖީ: އޭނާގެ މަރާ ބެހޭ ޑޮކިއުމަންޓްރީއެއް ޝޯން ޕެން ވަނީ ހަދަން ފަށާފައި.\nޖަމާލް ޚާޝޮގްޖީގެ މަރާ ބެހޭ ޑޮކިއުމަންޓްރީއެއް ހޮލީވުޑްގެ އެކްޓަރު ޝޯން ޕެން ހަދަނީ\n11 ޑިސެމްބަރ 2018 - 07:38\nމިދޔަ އޮކްޓޯބަރު މަހުގެ ކުރީކޮޅު ތުރުކީގެ އިސްތަންބޫލްގައި ހުންނަ ސައުދީ ކޮންސިއުލޭޓް ތެރޭގައި ސައުދީ އަރަބިއްޔާގެ ނޫސްވެރިޔާ ޖަމާލް ޚާޝޮގްޖީ މަރާލި ހާދިސާ އަށް ބިނާކޮށް ހޮލީވުޑްގެ މަޝްހޫރު އެކްޓަރު ޝޯން ޕެން ޑޮކިއުމަންޓްރީ ފިލްމެއް ހެދުމުގެ މަސައްކަތް ފަށައިފި އެވެ.\nދެ ފަހަރަށް އޮސްކާ ހޯދާފައިވާ އެކްޓަރު ވަނީ މި ޕްރޮޖެކްޓާ ގުޅޭ ގޮތުން ތުރުކީ އަށް ޒިޔާރަތްކޮށް، އެ ގައުމުގެ ރަސްމީ ފަރާތްތަކާ ބައްދަލުކޮށް ހާދިސާއާ ބެހޭ ވަރަށް ގިނަ މައުލޫމާތު ހޯދައިފަ އެވެ.\nމިކަމާ ބެހޭ ގޮތުން ތުރުކީގެ ރައީސް ރަޖަބް ތައްޔިބް އުރުދުއާންގެ އެޑްވައިޒަރު ޔާސީން އަކްޓޭ ދި އެސޯސިއޭޓެޑް ޕްރެސް އަށް ވިދާޅުވީ އަންކާރާގައި ޚާޝޮގްޖީގެ މަރުގެ ހާދިސާއާ ބެހޭ ގޮތުން ޝޯން އޭނާއާ އިންޓަވިއު ކޮށްފައިވާ ކަމަށެވެ.\n"އޭނަ ތުރުކީ އަށް ކުރާ ދަތުރަކީ ޑޮކިއުމަންޓްރީގެ މަސައްކަތުގެ ތެރެއިން ކުރާ ދަތުރެއް. އަހަރެމެން މި ތިބީ ޝޯންގެ މި މަސައްތަކަށް ފުރިހަމަ އެއްބާރުލުން ދޭން ތައްޔާރަށް،" ޚާޝޮގްޖީއާ ގާތް އެކުވެރިކަމެއް އޮންނަ ޔާސީން ވިދާޅުވި އެވެ.\nއޭނާ ވިދާޅުވި ގޮތުގައި ޝޯން މިހާރު ވަނީ ޚާޝޮގްޖީ ކައިވެނި ކުރަން އުޅުނު ތުރުކީގެ ލޯބިވެރިޔާ ޚަދީޖާ ސެންގީޒްއާ ވެސް އިސްތަންބޫލުގައި ބައްދަލުކޮށްފަ އެވެ.\nޝޯން ޕެން ޔާސީންއާ އެކު އަންކާރާގައި.\n"ޑެޑް މޭން ވޯކިން" އާއި "މިލްކް" ފަދަ ފިލްމުތައް ކުޅެފައިވާ ޝޯން، 58، ގެ މި ޑޮކިއުމަންޓްރީއާ ބެހޭ ގޮތުން އޭނާ އަދި އެއްވެސް ވާހަކައެއް ނުދައްކަ އެވެ.\nވަރަށް އަނިޔާވެރި ގޮތަކަށް ޚާޝޮގްޖީ މަރައިލަން އެންގީ ސައުދީ ވަލީ އަހުދު މުހައްމަދު ބިން ސަލްމާން ކަމަށް ބެލެވޭ ކަމަށް އެމެރިކާގެ ސީއައިއޭ އިން ވަނީ މިދިޔަ މަހު ބުނެފަ އެވެ. ނަމަވެސް ސައުދީގެ މައްޗަށް ކުރާ ތުހުމަތުތަކަށް އެ ގައުމުން ވަނީ އިންކާރުކޮށްފަ އެވެ.\nއިތުރު ލިޔުންތައް ހޮލީވުޑް ސައޫދީ އަރަބިއްޔާ މީހުން މެރުން ތުރުކީ ޑޮކިއުމެންޓްރީ